
OM wat vreemtds ende wat nieus*ïe Jioeren.dat oude gesten 
ende oude gescriflen menich hondert iaren verbor'ghei^hebben ghe- 
houden. So heb ic hier een seer vreemde wondérl^'ké jnoy t won- 

5 derlijcker historié int claer ghestelt om dye te ouerlesen:encte (Jaer 
wt ghenuechte te rapen, ende dye sinnen des menschen daétf jïiedô l 
te versolaceren als si met eeniger melancolien ende swaricheden 
belast worden, het si van eenich ingheuen des vyants, oft van 
swaricheyt des bloets want mélancolie ende swaricheyt genereert 

10 ende maect dicwil grof bloet dat menich werf den mensche siecte 
toe brenget. Hier om sal hen die mensche maken eenen blijden 
geest wan die doet den mensche lange leuen. Dese historié is ghe- 
maect niet om eenich belet van goeden wercken, ende dat men 
daermede versuymcn soude eenigen gods dienst als sermonen ve- 

15 speren ende der ghelijcken dienste maer si is ooc gemaect om dese 

lange tongen van clappaerts ende clappeyen als die haren tijt wil- 

len ouer brengen met achterclap om eenen anderen sijn eere te 

- benemen achler rugghe, dan sullen si vinden wat quader arger 

fenijn dat een quade tonge is ende wat groter last, anxt, partijscap 

20 oorloghen, dootslaghen die tonglie bi brenghen ende brouwen mach. 
[2 b ] Ende isser yetnant dye hierin vindet dat hen mishaghet en 
wilt daerom ons niet te seer wederlegghen, want het is al te goe- 
der meeninghen ghedaen, want wat dye menschen scrijuen sonder 
medewerckinghe des heylighen geests dye sijn al wel te straffen 

25 ende te wedersegghen. Maer wat dye eewighe waerheyt ghespro- 
ken heeft dat sal warachtich bliuen. 

Hier volghet die na prologhe. * 

[3 a ] OM dat men hier achteruolgen ende bescriuen sal van 
sommighe dinghen die gheschiet souden sijn inden tijden vanden 



groten coninc Karel. So wil ic eerst wat scriuen vanden seluen 
Karel Die aider gloriooste ende onuerwinlijcste coninc Karel was 
seer vroom ende victorioos inden strijden, seer wijs in scientien 
ende in dye vij. vrije consten, hi was ooc'ierstelijk ende duech- 

5 delijc van leuen, hy hielt sijn hof eerïic^Ade sijn heeren ende 
dienaers in duechden so dattet sçfteçir.eèn clooster te sijn want 
in sijn hof en mocht men njet'ftyeerèn dobbelen caerten, oft dier 
ghelijcken doen daern)ejrf\g<j<J mede mochte vertoornen. Hi had bi 
hen oude wise ^et&jtfçrfen, hy was oock rechtueerdich in sijn 

10 vonnissen SQçvelVlen armen als den rijcken. lacen nv houtmen 

veel aburétf itider heeren houen. als van dobbelen, te versweeren 

godç tfdejv énde leden oncuysheyt, ouerspel maechden schoffieren, 

•.yrôtrVten cracht, ende der gelijcken daer af dicwil den landen grote 

plaghen comen. Karel was een goet prince outsiende god 9 ende 

15 een groot beschermer der heyligher kercken. Hy was so sterc in 
de strijde dat hy met sinen sweerde teenen slaghe een ghewapent 
man metten paerde doorsloech. Als hy gram was soe verueerde 
hem een yeghelic. Karel hadde by sijnder coninghinne Hildegaert 
.iij. sonen als Chariot die sterf sonder oor. Pippijn coninc van 

20 Italien, Lodewijc coninc van Aquitanien die na keyser wert. Ende 
hy had ooc .iij. dochteren, Rotruyt, Berga, ende Gilla daer ic nv 
voort af swighen sal, ende comen totter gesten van onser historien. 



[3 b ] Hoe die groote Coninc Karel open hof hielt voor sijn 
heeren vrienden, ridderschap ende dienaers. * 

Die groote Coninc Karel na sijn oude costume ende soo hielt 
hy open hof op eenen tijt voor sijn heeren ende vrienden in dye 

5 stat van riemen daer hy by hem had .ix. ghecroonde Coninghen 
veel hertoghen ende bisschoppen, ende .xl. Grauen. iij. m. ridderen 
edel mannen ende noch. v. m. mannen van eender wapen ende van 
eender cleedinghe die altesamen waren onderdanich coninc Karel 
ende stonden tôt sinen ghebode. In dit hof en was ooc niet verghe- 

10 ten dat ghene dat meestendeel dye blijschap maeckt, dat sijn die 
eedele duechdelijcke schoon minlijcke vrouwen ende Joncfrouwen 
dye seer veel was, als van hertoghinnen Grauinnen, Ridders, vrou- 
wen, Camenieren ende noch ander, die seer rijckelijc dat hof al 
omme vercierden want tusschen elck twee heeren ende ridderen 

15 so saten [4 a ] vrouwen onde ioncfrouwen elck na sinen staet. Daer 
wert groote rijckelijcheyt ghetoont van spyse ende van dranck, 
des daer van ailes oueruloedich was, daer wert seer eerlijck ghe- 
dient elck nae sinen staet Ende daer en diendemen anders niet dan 
wt silueren ende gulden vaten, men schanck den wijn oueruloe- 

20 delijc. Als die maeltijt ghedaen was so riep die coninc aile dye 
heeren bi hen ende seyde. Mijn heeren ick ben out ende en mach 
de wapenen niet meer hanteeren, hierom bid ic v lieden dat gi doch 
eenen anderen kiesen wilt dye nut ende bequaem ware om dye 
Croone te draghen. Daer was een wijs wel ghemint hère des co- 

25 nincx cancellier gehecten Dumay van beyeren die seyde ghe- 
nadighe Heere als wy v verliesen soo en weten wi niemant te kie- 
sen voor Coninck, die de landen soude profitelijc ende nut sijn. 
Doe seyde coninc Karel o mijn ghetrouwe vrient Dumay, Hier is 
mijn sone Chariot dye cloeck is ter wapenen, ende seer stout in 

so dye feyte van orloghen, ende redeliker wijs van rade, dyen wil ic 
dye croone ouergheuen, ende ick wil payselick ende in ghemake 
voort aen leuen om God neerstelijcker te dienen. 

Als dit die Cancellier hadde ghehoort soo seyde hi. out- 
siende coninc dat v belieft sal ons allen belieuen ende god gheue 
dattet si tôt profljt van al kerstenheyt. Ende aldus consenteerden 
aile die heeren ende princen inden woorden van coninc karel. 

5 [4M Hoe Chariot coninc van vrancrijc wert ghecroont ende 

ghesalft * 

[5 a . B 1] ÂLs coninc Karel hoorde dat 2ijn heren wel tevre- 
den waren met sijnder meningen so was hi blide, ende hy dede 
bereyden die dingen dyeinen totter croningen soude behoeuen. 

io Ende des anderen daechs is die coninc gereden met sinen sone tôt 
onser vrouwen kercke te riemen, daer die misse met groter fee- 
sten gesongen wert, ende chariot wert daer coninc ghecroont ende 
gesalft wter ampullen daer die coningen van vrancrijc noch mede 
gesalft worden die wten hemel gecomen was. Daerbi was een 

15 verader Amoris genaent, die benijde dat chariot coninc geworden 
was, want hi ooc vanden bloede was, ende seyde in hen selucn. 
le sal maken dat chariot niet lange leuen noch coninc zijn en sal, 
ende dan sal die crone op mi versteruen ende ic sal dan coninc 
werden ende coninc Karel is seer out, dien sal ic wel verîagen 

20 met mijnen grooten vrienden. Ende doe quam amoris voor Kaer- 
len, want hi hadde eenen valschen raet bedacht, ende nam Kaerlen 
metter hant ende seyde. edel hère gelooft moet zijn die eewige 
god dat v sone chariot coninc is, mer op aile dinghen moetmen 
voorsichticheyt hebben, want daer isser van uwen houe die steden 

25 ende sloten van v te leene hout die uwen son veraden sal ende 
sinen doot gesworen heeft, ende daer af weet ic de waerheyt wel. 
Doe wert Karel zeer gram ende seyde amorijs luttel woorden ende 
die vast, mer doet hen ontbieden voor mi Doe seyde amoris. Ghe- 
nadige heere, het is Hughe van bourdeus, wiens vader was her- 

90 toge Sanguijn ende want hi van so groeter macht is so meent hi 
die croone noch te hebben ende self coninc te zijn want hi meent 
had hy uwen sone chariot verslagen hi soude lichtelijc v dan wten 
lande veriagen. Doe seyde Karel met grooten verwonderen hoe 
soude dat moghen sijn dat mi heer hughe so soude [5 b ] verraden, 

95 hi en is nochtans van verraders bloet niet gecomen, want sijn va- 
der was goet ende getrouwe. Ende de coninck riep tôt hem Vyons 



van poy tiers, ende gaf hem brieuen te dragen tôt hughen, ende 
hem te segghen dat hi ende sijn broeder met .x. van haren rid- 
ders te houe comen souden den coninc te dienste, want ic so spre- 
ken wille. 

5 Hoe hughe des conincs brieuen ontfinck. 

ALs vyons nv des conincs brieuen had so is hi gereyst na 
bourdeus, daer hi hugen ende sinen broeder vant ende seyde. 
Die coninc heeft v beyden ontboden met .x. van uwen ridders 
om bi hem te comen te parijs ende hi gaf hem des conincs brie- 

10 uen die si eerlijcken ontfinghen, ende vyons seyde hoe die coninc 
sijn crone ouergegeuen had sinen sone chariot. Doe dat Huge 
hoorde so seyde hi. Is mijn heere chariot coninc, so gheuen hem 
god dat hijt met eeren besitten mach: ic sal hem gheerne te 
dienste comen. Doe bleef die bode bi hughen die hem goet chiere 

15 dede , ende des morghens sloech hi vyons ridder, ende gaf hem 
.lx. marc goûts Doe was die bode verblijt ende nam oorlof aen 
hughen ende hi is weder gereyst totten coninc die hem vraechde 
hoe hi te bourdeus ontfangen was Ghenadige hère seyde die bode 
seer wel ende door v liefde sloech hi mi ridder ende gaf mi .lx. 

20 marck goûts, ende hi was seer blide dat chariot coninc ghecroont 
was, ende hi sal selue cortelinge hier sijn. Doe seyde Kaerle 
huge is mi willekome ende al die met hem comen. Io heb dicwil 
daerop ghedacht oft hi chariot mijnen sone verraden soude dat ic 
niet wel gelouuen en can, want hi van goeder afcoemste is, want 

25 sijn vader hertoghe Sanguijn was een so loyalen ghetrouwen man 
alsmen vinden mochte. No [6 a . B ij] wil ic wat swighen van Kaerle 
ende spreken van Hughen. 

Hoe Hughe ende gheeraert met haer gheselschap na Parijs 
quamen daer si besprongen worden van den vyanden. * 

so [6 b ] ALs hughe nv aile dingen wel beschict had so is he met 

sinen broeder ende .x. ridders op geseten ende is na den coninc 
gereden mer si quamen eerst biden abt van Cloengi haren oom die 
se blijdelic ontfinc, ende dede hem grote chier. Ende huge seide 
dem abt dat si van den coninc ontboden waren tôt sinen dienste 



s 

ende dat si derwaerls reysden. Doe seyde dye abt lieue neue met 
t wil ic reysen daer af huge seer blido was. Des anderen dages 
smorgens worden al haer paerden bereyt en de si zijn opgeseten 
ende die abt met hen lieden, ende sijn so tesamen gereden na parijs 

5 daer die coninc was. Nu heeft die verrader Amorijs vernomen dat 
huge tusschen wegen was om bi den coninc te comen so is Amo- 
rijs op geseten ende is gereden tolten jonghen coninc Chariot ende 
seyde. Ghenadigbe heere want ic v sculdich ben ghetroute zijn, 
ende v van scaden ende scanden te beschermen, so werre als mi 

10 mogelic is. So suldi weten dat hughe van bourdeus is tusschen 
weghen om hier te comen, ende ic heb hooren spreken dat hy hen 
vermeten heeft dat hi v soude dooden, ende met macht vwen va- 
der wten lande veriaghen, ende so soude hi selue coninc sijn. 
Als dit chariot verstont so vervanderde he al zyn bloet ende seyde, 

15 wat salicker mede doen. Doe seyde amoris hère ic soude v raden 
dat ghi v wapende ende nemet met v .ij. c. mannen ende belegt 
die wegen ende passagien ende deerste die daer cornet nemet hen 
ende sinen broeder dat leuen. Doe seide chariot ghi hebt mi goe- 
den rat gegeuen: ende hi heeft hen doen wapenen ende nam met 

20 hen .ij. c. gewapender mannen, ende is wt ghercden ende heuct 
aile de passagien ende weghen beset daer huge moeste voorbi pas- 
sagien ende weghen beset daer huge moeste voorbi passeren Nv 
is huge op den wcch om totten coninc te comen daer si veel volcx 
inden weghe saghen te paerde Doe vraech [7 a ] de huge sinen oom 

25 den abt oft hi dat volck niet en kende, doen seyde die abt dat hi 
se niet enkende. Doe seyde hughe. Ic bid v lieue broeder. Noopt 
v paert met sporen ende rijdt derwaerts ende besiet wat dat vole 
wil oft begeert. Doe seyde gheraert dat en sal ic niet doen want 
raijn hert isser al heel af ontstelt ende tongemake, want te nacht 

so heeft mi gedroomt in mijnen slaep datter .ij. libaerden quamen ende 
namen mijn wapenen, die eenen libaert di wonde mi seere, ende 
die ander mijn paert daerom ben ic nv verscrict ende veruaert 
van herten, aldus huge ende gheraert noch tsamen sprekende, soo 
sloech chariot voor wt sinen hoop ende stack zijn peert met spo- 

35 ren ende liet sijn speer sincken ende quam gereden met nide ende 
groten gewelde op gheraert dyen hy seer quetsede ende stack 
hem van sinen paerde in dat sant. Als dit heer Hughe sach so stac 
hi sijn peert met sporen, ende trac haestelic zijn swaert wt met 



stouter herten ende hi sloech na charloten so vreesscelic dat hi 
tusschen den helm dore hem dat hooft van den lichame sloech ende 
hi viel doot ter aerden van den paerde ende soo bleef die ionge 
coninc Chariot onuersiens verslaghen Ende onder Chariots vole 

5 was ooe die verrader Amorijs met sinen knechten ende dienaren 
die dit aensach ende hi vloot wech met sinen volck van wapenen 
dat met hem comen was. Ende daerna nam Hughe gheraerden 
sinen broeder die so seer ghequetst was, ende leyde hem op een 
paert ende bracht hem soo binnen parijs daer si den coninck von- 

10 den dye hem lieden willecome heetede noch nerghens af wetende 
van deser valscher verradernije. Doe seyde Hughe. ghena[7 b ] 
dighe heer coninc ghi ontbiedt mi met minen broeder ende met .x. 
van minen ridders, ende om v onderdanich te syn so meenden wi 
hier te comen in goeden vrede ende met rusten, maer daer wi 

15 quamen ghereden in de valleye aen v bosch vonden wi meer dan 
Jj.c. mannen al gewapent. Ende doe quam daer een voor wt en 
volcke geslagen ende doorstac minen broeder, siet hier die wonde 
Doe seyde coninc Karel met grammen moede, wist ick wie dat 
ghedaen hadde hi sonde hangen sonder eenich verbidden. Doe 

20 seyde huge. heere ic hebbe my ouer hem gewroken, want ic 
hebbe denseluen dye mijn broeder wonde sijn hooft af gheslaghen 
maer god weet dat ic hen niet enkenne. Doe seyde Karel. Bi al 
dat god is. Alwaert chariot mijn sone in dat stuc het ware v al 
vergeuen. Ende doe dede Karel meesters comen om gheraert te 

25 helpen. Doe seyden de meesters. hère en sorcht niet want bin- 
nen. xv daghen sullen wi hen weder gesont hebben Als si noch 
stonden tesamen sprekende, so quam die verrader amoris in der 
salen ende bracht den dooden chariot op en paert met groten drue 
recht of hi seer droeuich hadde gheweest. Doe seyde Karel 

30 amoris wien brenget ghi daer. amoris seyde , genadige hère het 
is chariot v lieue sone. Als dat Karel hoorde, so werdt hi heel 
ontstelt ende was so qualic tevreden dat hi nauwe spreken en- 
conde. Ende si seyde ten laetsten, o amorijs wie heeft minen soon 
verslaghen ende ghedoot. Die verrader seide Dese moort heeft 

35 ghewracht dye quade felle hughe van bourdeus die hier staet, hi 
had uwen sone chariot gheweghelaecht daer hi reedt iaghen ende 
vlieghen daer heeft hem hughe oueruallen ende aldus deerlijc [8 a ] 
verslagen Doe seyde de abt van cloengi, heer amorijs so help mi 



god, men sacher vlieghen noch iaghen, noch Voghelen noch honden, 
maer chariot was gewapent ende veel mannen met hein ende hy 
quam op ons ghereden met fellen moede ende quetste minen neue 
gheraert so ghi ghesien hebt, ende Jii quam so bedect inde wapen, 

5 ende oocen hadde hi niet dat rechte teeken van vrancrijcke daerom 
en heeft hughe mijn neue van rechts wegen niet misdaen alsmen die 
waerheyt wel ondersoecket Doe seyde karel met fellen moede, 
waerom ghi valsch katijf hebdi minen sone verslaghen. Doe ant- 
woorde hughe als een vroom ridder ende seyde. Ghenadighe hère 

10 so sal moe ghenade weten o edel heere dat ic die v vassael ende 
dinaer ben noyt teghen uwen sone chariot arch noch quaet endacht, 
noch ic en hebbe hem oock niet geweechlaecht, noch ic en hebbe 
hen ooc niet gheslagen dat ic hem kende ofte wieste wie hi was. 
Ic moeste wel een vermaledijt mensce wesen soudic so minen rech- 

15 ten lansheere so deerlijc verslaen ende vermoorden alsmen mi ouer- 
seyt ende opleyt. Ende isser yemant die mi daermede bethijen wil 
ende mi dat opsegghen, ic sal mi seluen daer teghen auontueren 
ende eenen camp aenuerden. Doe seyde coninc karel. Amorijs sal 
den campe aenueer den, ende amorijs gafhugen den hantschoen, dien 

20 huge blidelic aenueerde. Doe seyde coninc karel tôt hughen ghi 
moet borghen stellen. Doe seyde hughe, heer coninc die staen hier, 
dats geraert mijn broeder, ende die abt van Clôngy mijn oom ende 
vrient Ende daer waren .ij. hertoghen die borghen bleuen voor den 
verrader Amorijs, ende dat waren beyde sijnbroeders van [8 b ] vader 

25 ende moeder. Doe seyde huge. genadighe heer coninc ghi suit 
uwe genade op my laten dalen eest dat ic amorijs in den campe ver- 
winne, ende dan begheer ic quite te sijn ende ontslegen van uwer 
viantscap. Doe seyde dye coninc daeren derfdi niet voor sorgen. 
Doe riep de coninc tôt hem Reynier, Dunay van beyeren, ende Ogier 

so van denemercke, ende beual hen drien dat recht van den campe 

Hoe hughe ende amorijs teghen malcanderen campten daer 

amorijs verslaghen bleeft. * 

™ a J ALs dye rechters vandencampe ghestelt waren so seyde 

dunay van beyeren totten coninc : hère dat de campionen schuldich 

85 sijn van doen dat en sullen si nyet achter laten. Doe wert dat perc 

berey t daermen campen soude dat lanc ende breet was. Doe keerde 



il 

hem de abt tôt god almachtich hern ootmoedelijck biddende aldus. 
almachtich god der hemelen ende der aerden, ic bid v ootmede- 
lijc dat ghi die aile herten kent wilt minen neuen huge bescermen 
van allen quade, ende wilt hen doch sijn goet recht doen behouden, 

5 want ghy wel weet dat huge der saken onsculdich is so si kaerlen 
den coninc aengebrocht waren, dus biddick v minlike iesu door y 
bitter liden ende passie, door v dierbaer preciose bloot, ende door 
v aire bitterste doot geeft hem victorie die recht heeft dat biddic y 
goedertieren hère die des wel machtich zijt, die een onuersceiden 

10 god is met god den vader ende met god den heylighen gheest uv 
ende in der eewicheyt Amen. Aldus hebben hem dese twee cam- 
pioencn des anderen daechs bereyt om ele zijn eere te bewaren, 
ende si hebben eerst misse ghehoort, ende hughe beual hem onder 
die bescherminge gods almachtich endé onder die behoedinge van 

15 maria synder gebendijder moeder ende onder die verdiente van 
allen gods lieuen heylighen, ende Huge offerde inder missen .v. 
gouden pennighen om dat men voor hem soude bidden. Ende als 
hughe de benedictie van den priester ontfanghen hadde so bereyde 
hi hem totten percke eerlijck te comen want amoris was daer al te 

20 voren comen met zijn vrienden ende borghen dyen god bedrouen 
moet. Aldus is Hughe ooek ten percke ghecomen metten sinen, 
Doe si beydeint perck waren, so wert daer dat cruys[9 b ] gebracht 
bi den heren die den campe beuolen was, ende daer soude ele van 
den campioenen sine eet doen dat zijn sake recht was. Doen seyde 

25 amorijs, my behoort voore te sweren Doe seyden die heeren wel 
aen so doet uwen eedt Doe knielde amorijs ende seyde. Ic amorijs 
sweere by edelheyt ende by al dat god isendeso moet mi god helpen 
Tis gheleden ontrent .vij. iaer dat ic desen huighe heb hooren spre- 
ken tôt eender stede daer hi was geseten dat hi chariot soude ont- 

30 lijuen ende dooden om dat hi so machtich was van maghen, ende 
dat hi kaerlen wten lande soude verdriuen om dat hi selue coninc 
soude sijn, so helpe mi god ende al zijn heyligen. Doe stont amorijs 
op, ende huge knielde doe ende hi leyde sinen vinger op dat cruys 
ende hi dede sinen eedt seggende. Ic sweerbi god almachtich ende 

35 bi sijnder cracht dat ic noyt en hebbe gedacht om chariot te dooden, 
noch ic en heb tôt geender plaetsen geweest daer ic die woorden 
ghesproken heb oft daer ic mi des heb vermeten, ic en soude sulcke 
dingen niet doen om al die werelt, dat ic minen hère so soude ver* 

slaen, so helpe mi god ende sijn gebenedijde moeder maria ende 
aile gods heylighen, doe stont huyge op van der aerden ende hi 
custe dat cruys met reuerencien ende eerweerdicheyt. Doe schreet 
huge op zijn paert ende reet in dat perc. Doe seyde die abt tôt 
5 hugen. God die heere belpere des rechts moet v behoeden ende 
bescermen van allen schanden ende oneere, maer wil v zijn gracie 
verleenen dat ghi met victorien wten percke moet keeren. Doe zijn 
si beyde ghereet ghemaect ende m en gaf elcken een stercke lancie 
daer si malcanderen so vreeslijc mede onderstaken dat de lancien 

10 in veel stucken braken, ende men brachte hen weder nieuwe lan- 
cien die si we[10 a . C ij]derop malcanderen in stucken braken, ende 
so braken si in stucken al die lancien die int perc waren, so dat 
si hen ten laetsten moesten verweeren metten sweerden daer si 
op malcanderen so vreeslic mede sloeghen. Ende Amorijs verraste 

15 hughen ende slocch hem dat helmet af dat. scoone van goude was 
gemaect, ende ontkeerde hem sijn hooft. Doe sloech huge met 
eenen grammen mode op amorijs sulcken slach dat hi wt sinen hals- 
berch sloech meer dan .v. c. malyen, ende daer toe een grote wonde. 
Als amorijs den slach geuoelde so enwas hy nochtans noch niet ver- 

20 uaert, merhi verhief sijn swaert ende doorsloech hugen sinen stalen 
hoet, en hadde ghedaen dat onder den helme was si soude daer 
hugen verslagen hebben. Doe riep hughe in hem seluen tôt mariam 
seggende. Nv helpet de hemelsche coninginne dat ic die onschuldich 
ben met eeren mach mijn leuen houden. Ende met dien verhief 

25 Huge zijn sweert ende sloech amorijs op sinen helm dattet vier 
daerwt spranc so dat hi metten hoofde moeste buyghen voor op dat 
paert mer amorijs weerde hem seer vromelic. Daer sochte elck 
nauwe listen hoe die een den anderen verrascen soude ende ton- 
derbrengen. Doe stach hughe zijn paert met sporen ende verhief 

so zijn sweert ende hi bracht eenen slach met beyden handen dat hi 
den verrader dat hooft afsloech dat hi doot vanden paerde viel. Doe 
spranc huge van sinen paerde ende werp amorijs wten percke Doe 
seide huge blijdelijck. ghi heeren die hier ghestelt sijt te wissen 
dat recht vandencampe, ben ic ooc meer sculdich Doe seyden die 

35 heeren, ghi hebt dat recht van den campe voldaen ende die heren 
reden tesamen metten state tôt coninc karel ende hi vraechde huge 
oft hertoge amorijs doot [10 b ] ware, doe seyde dunay van beyeren 
Ja hi heere. Ende dese hughe heeft al ghedaen dat hi sculdich was 



*3 

van doene in oorkontvan déseh heerën als VanReyniere ende ogier. 
Doe seyde die coninc. Ghi heren so moet ghi sweeren hoe amorijs 
dat bekent heeft bi wat saken ende in wat manieren dat mijn sone 
verslaghen is. Doe seyden si, genadige heer coninc amorijs en 

5 bekende gheen dinghen, want na veel vechtens sloech hi amoris 
bouen sijn scouderen dat hem dat hooft ontuiel in der aerden ende 
so bleef hi haestelic doot. Doe seyde die coninc met grammen moede. 
Bi den hère dien ic diene huge ghi en sijt noch mijn vrient niet, 
ghi hebt mi ooc slechtelic versoent van minen soon al hebdi amoris 

10 in den campe verslagen Doe seyde hughe ic heb ongeluc ende 
campe aen allen siden, die fortune wil my al teghen maer ic hope 
gods gracie sal mi bi bliuen. Ic hêb nochtans in aile manieren dep 
campe voldaen alsmen met redite te recht wil bemercken, want 
nemmermeer en moet mi god in ghenade ontfangen heb ic uwen sone 

15 verraden: och dat en soudic minén rechten heere niet doen om ait- 
goet der werelt mer heer coninc ic sta hier voor v ghi muecht met 
my doen dat v belieft, ghi muecht mi doen hangen braden verbar- 
nen, oft eenighen quaden doot doen steruen, heer coninck doet met 
my uwen wille, mer doet dat v dunct das recht is ghi muecht mi ver- 

20 senden, ende in veel manieren sceyden Ja sendet mi ter hellen van 
daer en sal ic niet wederkeren 

Hoe hughe ghebannen wert wt al kerstenrijc, ende hoe hi 

wten lande reedt. 

AL had huge gedaen aile dingen die hem behoorden te doen, 
25 nochtans beswaerde hem de coninc met groten laste, ende versende 
hem ende hem bannen wten lande ende de [ll a *] de dat wtroepen 
metten heraute openbaerlicken. 

Ic karel van vrancrijc coninc ende heere 

Doe weten die ouerdaet ende dat seere 
so Dat mi hughe ghedaen heeft wie soudt verdraghen 

Hi solder om hebben noch veel plaghen 

Om dathi heeft verslagen, die doot ghehracht was 

Minen sone chariot, die groot geacht was 

Daerom doe ic bannen van bourdeus hughelijn 
35 Wt allen landen ende steden fijn 

So verre als mijn macht gaet, int cort int lant 

Ja wt al kerstenrijc bi bedwano 

Tôt dôt hi die beuaert heeft ghedaen 

Die hi te doen sal ontfaen 
[11b] Wane wert hi anders ghecreghen 

Dan moet hi hanghen al ist hem teghen 
6 Want îc mach wel zijn verbolghen 

Hi wilde mi seluen ooc vervolghen 

Daerom en heeft hi Trient so groot 

Die verbidden mach sijn doot 

Tôt dat hi zijn beuaert heeft volbracht 
10 Daer aen so hanct zijns leuens macht 

Helpt hem god hi mach wçder keeren 

Anders sal hem sijn doot vermeeren 

Hoe coninc karel Hughen belaste wat hi doen moeste ende 

volbrenghen 

15 Hlerna heeft hem coninc karel geseyt wat hi doen moeste ende 
waer te ghaen, soude hi emmermer * [12 a ] weder int lant comen, 
ende seyde. Neen huighe ic en wil v niet ter belle senden, ic raeene 
wel dat ick v beter sal senden. Ghi suit gaen te babilonien totten 
amirael Gaudijs ende segt hem dat ghi wilt hebben dat haer wt sinen 

20 baert gepluct, ende die .iij. achterste tanden wt sinen mont Ende 
den grootsten man die bi hem staet dien suldi dat hooft afslaen Ende 
vindi sijn dochter Claramonde in dersalen di suldy cussen aenharen 
mont, ende dyen baert ende tanden die moet ghi hier brenghen tôt 
een litteekén Nv huge onthout v bootscap wel die ic y beuolen heb 

25 want en doedijs niet so verbiede ic v al kerstenrijc Genadige hère 
oft ick doe dat ghi mi beuolen hebt ende volbrenge y gebot, ende 
dat mi god daer toe sijn gracie verleende soudic dan niet wt v vyant- 
scap comen. Doe seyde coninc karel daer entwifelt niet aen Doe 
quamen die .x. ridders te paerde , ende doe nam huige oorlof aen 

so gheraert sinen broeder ende aen den abt sinen oom, ende aen al 
zijn ander vrienden daer groten druck bedreuen was int scheyden 
van hugen ende van sinen .x. ridders. die met hem wech reysden. 
Ende doe vertrocken si ende namen haren wech door bourgoengien 
ende si zijn soo lange gereysttot dat si te Romen in diestat quamen 

85 daer huge met sinen ridderen eenen corten tijt blief. Nv staet hier 
te segghen van eenen grooten hère dyen in vrancrijc groot spijt 
gedaen was, daerom vercocht hy lant dorpen ende casteelen ende 
hi vertrac wt vrancrijc in turckien daer hi een groot ende machtich 

prince werdt ende namaelseen coninc een grootvyant der kerstenen 
Ende Oydon leyde met hem wt vrancrijc sijns broeders sone Allâ- 
mes die ooc was hertoge sanguijns susters sone die namaels een 
slaue was in turckien somen na[12 b ]maels hooren sal, ende hy nam 
5 ooc met hem sijnder suster dochter een scoone maecht, die hi te ho- 
uwelic gaf eenen ruese die so seer ontsien was dat hem die coninc 
van babilonien tribute gaf, ende hertoge Sanguijn broeder heere 
Geerwyn was ooc heimelic wech getrocken datmen niet en wiste 
waer hi bleuen was alsmen hooren sal. 

10 Hoe hughe te roomen hem biechte teghen den prochiaen. * 

ALs hughe met sirven ridders lange weghen gereyst hadde so 
is hi te Rome ghecomen daer hy hem tegen den prochiaen ootmoe- 
delick gebiecht heeft ende hoe hi coninc karels sone chariot on- 
wetelijc verslagen hadde, ende hoe hi in eenen campe verslaghen 

15 hadde den [13 a . D] verrader amorijs, ende so vertelde hughe 
den paus sijn auontueren ende seyde. Al heb ic den campe met 
eeren geslaghen ende ghewonnen dat en is den coninc noch niet 
genoech, hi en versendet mi te babilonien totten soudaen gaudijs, 
ende ic moet hem eysschen thaer wt sinert baerde ghepluct, ende 

20 zijn .iiij. hoec tanden achter wt sinen mont. Doe seyde de paus dat 
is veel voor eenen edelen , mer ic gheue v aflaet van al uwen son- 
den^ op auontuere of ghi verslagen bleeft dat ghi door gods ont- 
fermen muecht behouden bliuen. Ende huge heeft ootmoedelic die 
benedictie van den paus ontfangen, ende is so met sinen .x. ridders 

25 van romen ghereyst menighe lange passagie tôt dat si in die stat van 
brandijs quamen daer si wel ontfangen waren, daer si goet chier 
maecten wt goeder herten, hopende dat god aile dingen wel ordi- 
neren soude. Des anderen daghes ghinc huge op die hauene om na 
eenen scipper te sien. So vant hi eenen man staen op de hauene 

so seer rijckelijc ghecleet met siden laken ende met costelijcken sabels 
gheuoeyert. So dochte hugen wel dattet een edelman was, ende hi 
seyde tôt hem, weest ghegruet wel edelhere, uwe edelheyt is mi 
onbekent ic en weet niet wat uwe grootheyt is. vrient seyde die 
edelman bi onsen apollijn ic heb geweest in veel steden ende landen, 

85 maer nv ben ic een meester van een groot schip den drachmon ge- 
heeten, daer en is int tant gheen so. groot, het heeft dicwil ter zee 

! geweest Als hughe desen man dus hoorde spreken so was hi ver- 

; blijt ende seyde, heere ghi weet seer wel francoys te spreken. met 

; uwen oorlof van waer sidy doch geboren. Doen seyde dye heere, 

I om dat ghijt vraghet so sal ic v seggen die waerheyt. Ick ben ghe- 

! 5 boren invrancrijek. Mijn [13 b ] broeder was hertoghe Sanguijn, dye 

had .ij. sonen, die een hiet huge ende die ander gheraert dat zijn 

beyde mijn neuen, ende ic selue heete geerwijn. Doe seyde hughe 
! o lieue oom so moet ghi willecome sijn. Als dat Geerwijn hoorde 

seyde hi blijdelijc wel moet ghi comen zijn mijn neue, ende hy greep 
10 hem in sinen armen ende custe hem aen zijn wanghen ende seyde 

waer wildi reysen wel edel neue. Doen antwoorde hughe Coninc 
i karel van vranrijc heeft mi ghesonden tôt den amirael Gaudijs van 

babilonien, om dat ick buyten minen weten hebbe verslaghen sinen 

sone chariot. Doe seyde heer gheerwijn. Lieue neue hebt goeden 
• ^ 15 moet maer betrout op god hi heeft meenighen man wt sinen laste 
- verlost Ende mijn scip den draginondt salie wel laten bereyden ende 

sal hem wel doen uoorsien van spijse van drincken, ende van ailes 
' dat wi behoeuen sullen, ende ic en sal van v nyet scheyden in gheen- 

derley manieren noch in eenighen nootsaken. 

1 

! 20 Hoe heer Hughe met sinen ridders ende peerden , ende 

ander vole te schepe ghinc. 
î 

ALs aile dinghen nv wel bestelt waren so ghinck heere Gheer- 
i wijn ende hughe met sinen .x. edelmannen ridderen te scepe ende 

si lichten doe haer anckeren, ende trocken dat seyl in den top, ende 
! 25 stelden hem op die vaert, ende sloegen si ter zeewaert in, ende 

seylden so langhe met goeden winde dat si quamen in die hauen 
Takers, daer si wten schepe ghingen in de stat daer si aten ende 
i droncken ende maetten goet chier ende waren blide Daerna ghingen 

si weder te scepe ende voeren na iaffen daer si haer schip lieten 
so ligghen in die hauene. Ende [14*. D ij] doe reysden si ouer 
lant te Jherusalemenn versochten dat heylich graf ons heren Jhesu 
Christi, daer si grote offerhande gauen, Ende corts daerna so deden 
si si hare paerden bereyden ende si reden doe den wech in na babi- 

lonien. Ende als si langhen tijt ghereden hadden, soo quamen si 
35 ten laetsten aèn een groot foreest ende bosch so dat si niet en wis- 
den wat wech si rijden souden. Doe sach hugije daer staen eenen 

i 
/ 

man die eenen boom ter aerden wilde vellen houdende met eender 
bilen so dede hi groten arbeyt, dies hughe op hem sach ende hui- 
gen dochte dat hi een edel opsien hadde, ende huge seydeGod gruet 
v vrient ende die moet v blijschap geuen Die man seyde wel moet 

5 v zijn, ic en hoorde in .xvij. iaren noyt god noemen, dies ic in mijn 
herten groten drue lijde. Doe seyde hughe vrient van waer sidi dan 
gheboren. Die inan seyde. Ic ben gheboren wt vrancrijke * [14 b ] 
van edelen stamme, want dye palsgraue was mijn vader ende her- 
toghe Sanguijn was mijn oom, ende hy had .ij. sonen, die een hiet 

10 heer huyghe, de ander gheraert Doe seyde hughe, o edel hère 
hoe is uwen naine, doe seyde die man, men heet mi aliames. Doe 
seyde huge So moet god v bewaren wel, want ic ben v neue huyge 
hertoch sanguijns sone, ende hier bi mi staet geerwijn uwer moyen 
sone. Doe dit aliames hoorde, was hy seer verblijt ende quam totger- 

15 wijn kennisse met hem makende, ende hebben doe malcanderen 
vriedenlijc ontfanghen ende aliames seyde hoe dat hi daer .xvij. 
iaren lanc een slaue geweest was: ende in dier tijt en hoorde hi 
god noemen dan doe, ende ooe seyde hi lieue neue waer wildi resen. 
Huge seyde totten amyrael gaudijs te babilonien daer heeft mi ge- 

20 sonden coninc karel van vrancrijc om dat ic sinen sone chariot bi 
ongeual versloech, daerom sal ic kaerlcn versoeneu so moet ic dese 
reyse van babilonien volbrenghen, daermoet ick halen dat haer van 
des amiraels baert: ende sijn .iiij. winckel tanden wt sinen mont 
Doe seyde aliames, dat is een swaer lastich gebodt voor v om te 

25 volbrengen, ende ic sal bi v blieuen wilt god, ende liden met v lief 
ende leet, goet ende quaet, blijscap ende droefheyt. Doe seyde 
Hughe lieue neue alyames dat moet v god lonen, och wisten wi nv 
den besten wech so waren wi blide. Doe seyde die gryse Aliames 
ick weet weel .ij. weghen na babilonien, den eenen is door de wilder- 

so nisse ende bosschagien te reysen, ende die is seer quaet om de wilde 
gedierten ende beesten, ende daer en is noch spise noch drincken 
te crighen, ende men moet wel .xv. dagen reysen in groot perijekel. 
Mer den anderen wech is beneden den bosch, ende is een goede 
genuechlicke passagie [15 a . D iij] daer veel volex inden weghe 

35 woont, ende daer is van eten ende drincken ghenoch te crighen, 
maer den weech is seer lanc ende is wel een half iaers reysen. Doe 
seide huge god moet den langen wech corten dien willen wi in. 
Doe seide aliames, lieue neue reysen wi den langen so inoetti v 

2 

wachten voor eenen corten seer schoonen mari want had hi lancheyt 
nae zijn schoopheyt daer en waer gheen schoonder man onder den 
hemel, ende hi mach doen al dat hi wil, hi is hère van veel volcx, 
hi heeft veel lande, steden castelen ende hi is seer ontsien, ende 
s sinen name is coninc Abroen 

Hoe coninc Abroen ghecreech die gauen van te doen dat 

hi wilde. 



IN den tiden als veel van desen dinghen gheschieden, so woon- 
der eeri Kersten prince ende coninc * [15 b ] al omme beringhet 

10 vanden turcken ende ongelouigen honden sarasinen vandie wet van 
machamet, hi woonde op dese side van dat foreest van babilonien, 
Maer dese prinse was seer cort endecleen van personen: want hien 
was maer twee voeten lanc nochtans was hi seer schoon van na- 
tuerlycker sconheyt, ende hi was duechdelijc goeder tieren, ende 

15 bouen maten beminde hy dye waerheyt ende hi hatçde die lueghe- 
nen als sinen vyant ende al dat hi sprac moeste warachtich sijn, 
l mer omdat hi cleen was sowas hi te min ontsien, ende dicwil en 

jj conste hi zije woorden niet waer houden daer om hi dicwil in zijn 

! herte seer bedroeft was ende hi badt god om zijn gracie dat hi doch 

20 sijn volck mochte regeren inder warachticheyt, ende sijn vyanden 
wederstaen. Ende om dat hi geseten was tusschen die ongelouuige 
aen allen siden tusschen babilonien ende die roode zee. Na dat hi 
langhe ghebeden hadde soquam hi op een tijt in dat grote foreest 
van babilonien daer bi coninc Abroen onuersienlic quam een hère- 

25 mijt die hem seyde. coninc Abroen om dat ghi cleyn sijt van 
personen ende om dat ghi die waerheit bemint so wert v voortaen 
macht gegeuen te doen dat ghi wilt, ende wat ghi begeert dat suldi 
l hebben alst is metter waerheyt. Ende in een teeken der waerheit 

so gheue ic v desen gulden cop , ende desen hoorne die beyde van 

so groter cracht zijn , want alsmen den horen blaest dat gheluyt ver- 
blijt al die horten dergheenre diet hooren, ende wie desen horen bi 
hem heeft is versekert dat hem gheen quaet gescien sal als hi war- 
achtich is die hen heeft Ende den nap heeft sulcken cracht dat wie 
den nap bi hem heeft ende is buyten dootsonden ende slaet een 

as [16*] cruce ouer den nappe so wert den nap vol van goeden wijne, 
vanden welcken hondert duysent menschen mogen drjncken, ende 

den nap sal uol bliuen, ende die wten nap wilt drincken ende is in 
dootsonden dien sal den wijn ontsincken als hi meent te drincken 
Ende aïs altgheselschap heeft ghedroncken dan sal den wijn neder 
sincken in den gront ende den nap sal weder droghe worden. Ende 

5 als die heremijt al dit gesegt hadde was hi wech dat coninc abroen 
niet en wiste waer hi bleuen was: waer af hi hem seer ueroon- 
derde, maer hi was blide door die grote ghiften die hem gegeuen 
waren, want niemant en heeft sulcke gracien meer gehadt daermen 
af leest, ende hieraf is nu ghenoech gheseyt. Mer om weder te 

10 comen tôt onser materien So seyde aliames tôt hughen, liene neue 
coninc abroen is dicwyl in dat boscb, cornet hy bi v spreect niet 
met hem, mer swijcht al stille, want ick weet wel spreeckt ghi te- 
ghen hem hi sal v bi hem houden. Van desen woorden was huge 
seer verwondert ende seyde le ensal coninc Abroen niet een woort 

is antwoorden ende gaf aliames een goet sterc paert ende hi dede 
hem daerop sitten , ende si reden ten bosch waert inné. Doe quam 
hem lieden teghen coninc Abroen ende seyde. huyghe edel hère 
zfjt god ende mi willecome, segghet my doch o wel edel man waer 
dat ghi reysen wilt. 

so Hoe coninc Abroen met Hughen sprack in dat groote foreeste. 

ÂLs nv. huge hoorde spreken den goeden coninc Abroen dien 
hi niet een woort en anlwoorde, mer hi stac zijn paert met sporen 
ende reede haestelijc wech van hem Als hi eenen langen tijt ghe- 
reden had, so sach hi coninc [16 b ]. * Abroen weder bi hem, die 

25 tôt hem seyde. Huge god geue v prijs ende eere, waerom vliet ghi 
van mi, waerom en wildi met mi niet spreken, mer die grise ou<(ç 
aliames heeft v dat verboden. Maer niet te min wildy bi mi bliuen 
ic sal v duecht ende eere bewisen, ende nemmermeeren suldy ghe- 
brec hebben, mer wat eenen edelen man toebehoort daeraf sal ic 

so v besorgen, ende ghi suit van ailes genoech hebben, landen, ste- 
den casteelen salie v gheilen. Ende wildi ooe reysen te babilonien 
totten soudaen Gaudijs daer v karel van vrancrijc toe ghesonden 
heeft daer toe suldi ooe oorlof hebben. Ende huge [17*. E] en ant- 
woorde niet een woort wat hem coninc Abroen aensprack. Ende 

35 met dien is huge verre wech ghereden doe seyde coninc abroen 
hi is seer s|out dat hi tegen my niet enspreeftt ic hope nochtans het 

sal noch zijn , doe seyde huge hoe en was îc noyt so koen dat ic 
leghen coninc abroen hadde ghesproken dye mi so veel eeren boot. 
In der waerheyt quame hi weder ic soude tegen hem spreken 
quamer af dat mochte. Doe seyde coninck abroen die noch met 
5 hugen wilde spreken, ic wil dat bi mi comen hondert duysent mijn- 
der mannen wel ghewapent ende te paerde dye daer ter stont 
waren, ende soquam hi weder by hugen ende nam dat paert van 
hugen met ten thoom ende seyde. ionghelinc meendi my aldus 
te ontvlien ic ben immer hère ende coninc van aile desen landen 

io wel .ccc. milen verre. No vry edel man huge en weest niet veru- 
aert v en sal gheen quaet gebueren ic en weet geenen man ter 
weerelt gheboren , mach ic hem sien in zijn voorhooft ic en weet 
zijn gepeysen Doe seyde huge, o wel edel hère so weetghi ooc wel 
van mijnen druck ende van mijn swaer herte, doen seyde coninc 

i6 abroen, ic weet wel aile v pijne, al uwen arbeyt ende al v auon- 
tueren die weet ic wel hoe ghi chariot des conincx soon doot 
sloecht bi ongeualle , ende die hem verraden liât dien sloecht ghi 
doot in den campe. No heeft v die coninc gesonden totten amirael 
gaudijs te babilonien om sinen baert ende om zijn winckeltanden 

so hoe meendy dat te doen, ende sonder scande weder te keeren wten 
lande , dat en muechdi nemmermeer doen ghi en hadt hulpe van 
mi, aldus kiest oft ghi bi mi bliuen wilt ofte v bootschap doen totten 
amirael. Hughe seyde mijn [17 b ] bootschap en sal ic niet laten te 
doen om al vrancrijc : gods gracie moet mi anders bistaen. Doe seyde 

»5 abroen daer so sal ic v helpen, ende wildi wat eten huge, uwe ghe- 
sellen hebben groten hOngher. Doe seyde hughe waer souden wi hier 
broot geerigen, daer om dat coninc abroen loech ende seyde. Hughe 
ghi en kent mi noch niet, noch mijn wercken, laet v volck gaen van 
den peerden ende laetse sitten ter eerden, ende ele spreke eenen 

so pater noster ende bidt god ootmoedelijc dat ghi gesont moet reysen 
ende weder keren. Doe ghinc huge met zijn geselscap van den paerden 
ende deden haer ghebet. Doe seyde coninck abroen nv begeer ic bi 
der cracht ende wille gods dat hier corne staen een casteel, dat daer 
tertontwas na zijn begeeren, waeraf huge ende al zijn geselscap ver- 

85 wondert waren als sijt saghen, doe seyde coninc abroen. Nu laet 
ons gaen eten ende drincken ende goet chier maken, doe ghingen 
si inder salen daen si de tafelen al bereyt vonden ende wel beset 
met menigerley spijsen, dat hugen ende zijn geselscap wel be- 

haechde, want si groten honger hadden Daer aten si al die daer 
waren, ende si waren wel gedient van veel gherichten, ende si 
waren al verblijt, doen leyde coninc abroen op die tafel eenen 
horen van elephantenbeen gemaect, ende eenen gulden nap seer 

5 wonderlic gewracht datmen des ghelijcken in gheenen houen en 
vant. Doen sloech coninc abroen dat teeken des heyligen cruys 
ouer den nap ende hi wert ter stont vol van goeden wijn, ende 
hi gaf hugen daerwt te drincken ende al zijn geselscap, ende al 
den anderen die daer waren, ende seyde. Hughe desen nap sal 

10 ic v geuen, ende al die leuen en hebben gheenen so goeden ghesi'en 
als desen is, want waer hy mede ghedraghen [18 a . E ij] wert 
tsi op grote wilde heyden, foreesten, ende ander wildernissen, 
ende plaetsen, ende waer ghi comt ghi en derft nemmermeer 
dorst liden, mer slaet een cruys metten hant ouer den nap hi sal 

i5 terstont vol werden van goeden wijn ende ghi en al v geselscap 
heefter genoech aen te drincken al baddi bi v ooc. m. mannen, mer 
die in doot sondcn is en can daer niet eenen dropel wt drincken. 
Doe seyde hughe so moeten wi al wel leuen. Nv moet v god 
loonen van die grote gauen die ghi mi wt uwer gracien geuet. 

so Abroen seyde, noch wil ic v meer doen. Ic gheue v desen horen 
van yuoren gemaect, want waer ghi cornet ende hen blaest dattet 
die lieden hooren daer enderfdi niet sorghen voor v leuen. Ende 
als ghi den horen blaest hoe verre ghi sijt ic sal v wel hooren 
ende ic sal v helpen ende succoers doen met hondert duysent 

25 mijnder mannen wel ghewapent ende op gheseten te paerde. 

Hoe hughe oorlof nain aen coninc Abroen. 

ALs dit huge al gehoort hadde, was hy blijde van die grote 
geloften, ende hy stond op van der tafelen ende ontftnck die gauen. 
met groter dancbaerheyt ende seyde. edel coninc abroen dye 

so almogende god moet v lonen van al den duechden die ghi mi 
bewijst. Ende doen nam hughe die edelriddere oorlof aen coninck 
Abroen met groter reuerencien ende weerdicheyt ende hi scheyde 
van daer metten sinen ende hy trac na dormonde [18 b ] Ende als 
si langhe ghereden hadden so qnamen si op een scoon groen 

35 plaetse daer een scoon fonteyne was daer ghinc hughe met sinen 
gheselscap van den paerde ende si ghingen sitten bider fonteynen 
om te rusten ende te vermaken hem lieden, doe si gheseten waren 

so stelde hughe sinen gulden cop bi hem, ende sloech daerouer 
dat teeken des heyligen cruys ende den nap spranc vol wijns ende 
hughe schencte al zijn geselscap den wijn oueruloedelic want den 
nap gaf planteyt van wijne. Doe elc na sinen wil ghenoech ghe- 

5 droncken had, so sanc den wijn te gronde ende den nap wert 
droge doe seyde huge god danckende Gheert ende ghebenedijt moet 
god zijn die my dese grote ghiften toe gescict heeft, ende die se 
mi gaf was te saligher vren voor mi gheboren, ende huge nam 
den horen ende wilde blasen. Aliames seyde ic bid v en blaest 

10 doch niet voor daz ghi in node sijt want coninc Abroen souts hem 
anders belgen, doe seyde huge. Neen lieue neue Abroen en sal 
hem op mi niet belgen dat ic zijn ghiften proeue, ende doen blies 
hy den horen ende hy had sulcken virtute dat al die dat gheluyt 
hoorden worden dansende, doe seyde aliames. Ic en heb in al mijn 

i5 daghen noyt sulcken horen gehoort, want dat gheluyt van allen 
musik spelen, als van harpen luyten, fluyten, sincken, en hebben 
niet bi tgeluyt van desen horen, ende dit hoorde die edel coninc 
Abroen , ende hi verstont dat gheluyt wel ende hi seyde tôt sinen 
volck Mijn vrient hughe pijnt mi nu onuerdient, want hi en is in 

90 gheenen noode noch laste, nochtans wensche ic my bi hem met 
hondert duysent mijnder mannen. Als coninc abroen dit hadde ge- 
seyt terstont was hi by [19*] hughen, ende aliames sach coninc 
Abroen comen met sinen volcke ende hi seyde tôt hughen al ver- 
uaert Nu zijn wi al doode lieden. Doen seyde huge. Laet mi 

95 lieue neue met minen herre abroen spreken ende en veruaert v 
niet. Doe quam abroen bi hughen ende seyde wel ionc heere wat 
hebdi vernomen dat ghi den horen so gheblasen hebt, hughe seyde, 
ick wilde v ghifte proeuen Doe seyde coninc abroen, meendi dat 
ic lieghe ende niet waer en seyde doe ic v die ghiften gaf, ic en 

30 mach god den heere in gheender manieren lieghen, want hy hem 
daerom seer op mi vergrammen soude, want ic hoore driemael in 
den iare der enghelen sanc, soudic dan lieghen dat soude quaet 
zijn, ende ic soude god seer vertornen Doe heyde hughe. edel 
heere syt doch mijnder genadich heb ic teghen u misdaen ic sal 

85 mi beteren siet hier mijn lijf, ende mijn leuen, doet met mi dat v 
belieft doe seyde coninc abroen God heeft v ingegeuen dat ghi soo 
ootmoedelic spreect, want daeromt ist v al vergeuen Mer ic seg v 
ende dat bid ick v dat ghy warachtich sijt in uwe woorden voort- 

aen , ende ic verbiede v dat ghi nit en liecht Ende ist dat ghi meer 
liecht daer sal v grooten last af comen , ende ic en sal v niet meer 
helpen , noch bi staen al waerdi ooc in groten noden. Doe seide 
huge God ende Maria die moeten my voortaen bewaren dat ick niet 
5 meer lieghen en moet. Ende huge nain oorlof aen Abroen dye 
hem die benedictie gaf ende reet na Dormonde met al zijn gesel- 
scap, ende het was spade in den auont als si te Dormonde quamen. 
Ende aliames badt eenen dienaer dye hem lieden int gemoet quarn 
dat hi hem goede herberge wilde wijsen. Doe [19 b ] seyde die 

10 dienaer, vraghet in der Stadt na den baelyou daer vindi van ailes 
genoech van eten van drincken doen dancte alyames den dienare, 
ende si reden na des baelyous huys daer si voor die poorte af 
saten. Ende sijn in die sale ghecomen binnen der borcht, daer de 
baeliou was die hughen ende zijn geselscap wel besach, ende hi 

15 vraechde hughen van waer hy was, doe seyde huge le ben van 
bourdeus ende hertoech Sanguijn was mîjn vader, doe seyde die 
baelyou so moet ghy willecoine sijn , mer spreect heymelic dattet 
mijn knechten niet en hooren, want si souden v aen minen hère 
brengen, hy haet scer die kersten ende waer hi se crighen can 

20 daer doet hi se doden. Doe en wilde hughe die onueruaert was 
niet heymelic spreken, mer hi seyde heer baeliou ghi spreect so 
wel de fransche taie van waer sidi geboren doe seyde die baelyou. 
Vrient ic can wel fransoys want ic hebbe menighen dach te parijs 
ghewoont, ende die graue van bleys is mijn broeder van vader 

25 ende moeder Ick en hev hier in .xvij. iaer van gods wet niet 
gehoort noch gehouden: nochtans was ic kersten. Nv moet mi 
god genadich sijn want ic ben een gherogeert sarasine dat doet 
mijn heere oydon. Maer en sorget ghy niet want ghi suit van 
ailes ghenoech hebben, van eeten van drincken al wildi hier .vij. 

so iaren bliuen, doe seyde hughe danc hebt hondert fout wi hebben 
noch twee malen met roden goude, ende andere silueren gelts ge- 
noech wy moghen daer menich iaren op leuen, doen seyde huge. 
Goede aliames ende geerwijn coopt ons vitalie in die Stadt, ende 
doet seggen, al de ghene die wil eten ende drincken om god die 

35 corne op die borche, men sal hen geuen [20*] wijns ende etens 
ghenoech. Doe loeeh aliames mer hi dede dat hem beuolen was 
god wat quamen daer armer menschen, dit gheruchte quam door 
al die stadt hoe datter kersten heeren ghecomen waren, daer si 

hen af verwonderden. Ende aliames cocht al die spise op die in 
de Stadt was, so dat des conincx saryanten des anderen daghes 
geen spise en vonden te cope, so dac si gram waren ende seyden, 
is hier die duuel coraen die al dia spise wech heeft. Doe seyden 
5 die sarasinen , hier was een kersten die al die spijse opcochte ende 
dede se draghen in die sale van den baeliou. Om sinen god heeft 
hy al dat volck ten eten ghenoodt, wye eten ende drincken wille 
door sinen god die mach comen. Doe ghinghen die saryanten 
ende dienaers ende seyden dit haren coninck. * 

10 [20 b ] Hoe die saryant den coninc bootscapte datter kers- 

tenen int lant ghecomen waren. 

ALs Oydon dit verhoorde van den kersten so swoer hi bi 
mamet dat hi metten kersten ooc soude eten ende hi sat op met 
.iij. mannen, ende quam so met grammen moede ghereden tôt des 

is baelyous huys, doe die baelyou den coninc sach so seyde hi huge 
lieue vrient en vermaent doch niet van god dat biddick v, doen 
seyde hughe dat en sal ic niet laten om desen turcscen hont ic en 
sal noemen den naem mijns heren die mi gescapen ende gemaect 
heeft, ende coninc oydon ghinc van sinen peerde voor dye brugge 

so ende quam in die sale met sinen ridders ende knechten ende seyde, 
mamet segen al dit geselscap Doe seide de coninc totten baelyou, 
heeft hem de duuel hier int lant ghebrocht dat hi ol die spijse heeft 
op gecocht die hi hier vant, want mijn saryant en vant heden mor- 
ghen niet voor eenen penninc spise te copen noch ooc dranc Doen 

25 seyde hughe god seghen ons spise , want na dat ic hier volck sie 
so en is ons spise niet te veel, ende wie wil eten ende drincken 
dat staet hier al tôt sinen wille bereyt ic gheue hem allcn dat bli- 
delic orn god ende zijnder gebenedijder moeder maria ende door 
aile gods heyligen doe coninc oydon van god hoorde spreken wert 

so hy gram ende seyde. Bi minen ternogant ghi kersten ic wil hier 
ooc eten, ende hi swoer bi mamet ende op sinen tant, ghy kersten 
ghi en suit nemmermeer comen wt mijn lant Nv waren die spijsen 
al bereyt ende hughe ende Oydon waren ter tafelen geseten, ende 
daer wert broot ende wijn ghestelt ende veelderley seer goede 

35 gherichten, ende daer wert den armen ende den rijcken wel ge- 
dient huge dye [21*. FJ metten coninc adt sette voort sinen 

schenen nap ende cop van goudc ende sloech daer ouer de bene- 
dixie tnetter hant dat teyken des heylighen cruys ende die wert 
terstont vol van goeden wijn. Doe seyde die coninc oydom bi 
mamet van waer cornet dit wonder dat ic hier sie hoe mach dit 

s gbeschien, aldus danighen wonder en heeft noyt man ghehoort 
noch gesien., Doe seyde huge heer coninc al haddic hondert duy- 
sent mannen, si souden daer al ghenoech af hebben te drincken: 
men soude daer anders niet doruen schnicken. Die coninc dit 
horende was blijde ende hi seyde heymelic en hem seluen, die 

10 kersten sal moeten steruen, ende dan sal den cop mijn sijn, ènde 
die coninc sette den cop aen sinon mont, ende meende te drincken 
wt den nap, mer den wijn ontsanck hem wt sinen mont tôt in den 
gront van den cop waeraf hi seer verwondert was, ende seyde bi 
mamets billen, dit dunckt mi sijn betouerden wijn. Ic meende 

15 daer wel af hebben ghedroncken mer hi is mi al heel ontsoncken 
Doe seyde huge, dat deet v groote boosheyt dat ghij van den wijn 
niet drincken enmoecht, vant eerwijlen hebdy kersten gheweest 
ende nv sidi een verloghen sarasijn. Doe seyde oydom. o vrient 
wat seydi. Ick vermane v bi den name des ghenen dien ghi dient 

20 segt mi wt wat lande dat ghi geboren sijt. Huge heyde, heere om 
dat ghijt weten wilt. Ic ben te bourdeus kersten gedaen ende 
hertoch sanguijn was mijn vader mijn broedcr heet gheraert ende 
ic heet hughe. Doe seyde coninc oydon so weest willecome: want 
so ben ic v rechte oom, want v moeder was mijn suster, doe seyde 

25 Gerin so benic ooc v neue ende hi seyde wie sijn moeder was. 
Doe seide die felle payen hoe comdi hier in mijn lant, ghi moet 
met mi reysen tôt mijnen casteel ende tôt mijnder salen [21 b J. 
Doe seyde huge. Oom wildi weder kersten sijn so sal ic met v 
reysen daer ghi wilt. Doe seyde oydon, daerop sal ic mi beraden. 

so Ghi sijt mijn liefste magen ic sal veele door v doen, ende so qua- 
men si tôt sinen casteele ende in sijnre salen, ende aliames ende 
gherijn waren geuangen. Ende die valsce verrader oydom quam 
ende seyde heymelic sinen kerckerier dat hi soude doen wapenen 
.ce. sarasinen om te dooden dese kersten. Als dit dye torenwaer- 

35 der hoorde was hy droeuich ende claechde seer seggende Ay la- 
sen god moet beteren dat ic hier bi bedwanck moet sijn die Kerc- 
kerier ende moet gaen ende doen mijn magen verslaen. Mer eer 
ict dade ic soude lieuer steruen. Ende doe ginc hi inden kercker 

daer si geuahgen saten ende riep luyde. ghi kersten waer tiidi 
god moet v allen v pine versetten, ic hope dat ghi wel van hier 
noch suit comen, ende daer toe sal ick v lieden helpen met al mijn 
macht. Ende hughe is in der salen met sijn .xij. die oydom 
5 meynt te verslaen, mer wildi v lieden ter weer stellen ic sal v hft- 
len alrehande wapenen. Ende de kersten hadden tcasteel van co- 
ninc oydon in ende daeren mocht niemant op van den ongelouigen, 
dies die coninc gram wert ende Wilde tcasteel bestormen. DU 
siende die baelyou seyde totten coninc bere wat wildi maken, 

10 wildi v casteel breken daer en is gheen schoonder noch stercker 
in al v lant, de kerstenen en moghen v niet hinderen want si en 
hebben niet teten, ende ooc weet ic wel mach ic de kersten spre- 
ken si sullen tslodt wel op geuen, ende so quam die baelyou ter 
poorten van den casteel ende clopte daer aen Ende hughe liep 

15 terstont ende lieten in doort wincket ende sprac tegen hugen , die 
den baeliou clagede dat hi sinen cop ende horen verloren had, 
Doen seyde een man die metten baeliou quam, daer is uwen cop 
ende horen [22\ F ij] * 

Hoe hughe op eenen stercken toren liep ende blies sinen 
20 horen als hem Oydom die valsche verlochende kersten van- 

ghen ende doden wilde. 

DOe hughe sinen gulden cop ende horen had weder gecregen 
so was hi blide ende hi liep bouen op eenen stercken toren met 
sijn geselscap ende hi blies seer luyde sinen horen, die so soeten 

95 gheluyt gaf dat sie aile blijde waren die hen hoorden endesie wer- 
den danssende ende die coninc werd ooc danssende met sijn mannen 
van wapenen ende seyden dat si noyt soeter géluyt en hadden ge- 
hoort ende baden hen dat hi noch blasen soude twelck hi dede ende 
blies met sulcker cracht dat geringe coninc abroen hoorde daer hi 

so te Moyon lach ende seyde tôt sinen heeren ende mannen [22 b ] le 
hore mienen vrient men heeft hem te dorimonde niet welgedient 
want hi is in groten node beuaen ic wil hem met mijnre hulpen bi- 
staen. Nv begeer ic hier te sijn bi gods wille met hondert dusent 
mijnre mannen wel gewapent Ende so geringe als de coninc abroen 

95 hadt begeert was hi terstont met sijn macht de dorimonde. Ende 
als hein hughe sach was hi seer verblijt, ende daer versloech coninc 

abroen met sijn vole al die sarasinen ende mannen van wapenen die 
hugen met sinen gesellen wilden verslaen ende si en conden hem 
niet verweren so dat se daer al doot bleuen, ende hughe nam sinen 
oom oydon geuangen ende scanc hem dem coninc abroen, die seyde. 

5 Hughe neue wildi niet dat v oom leuende bliue. Neen ic seyde 
huge, hi heuet qualic tegen my verdient. So suldi sijn gewroken 
mijn vrient. Ende abroen seyde, so sal hi hangen bij der keelen 
aen een galge. Daer en behoefdemen niet te lopen noch te gaen 
noch hen veel te pinen, want also saen aïs Abroen die goede hère 

10 die woorden had begeert so was hi buten der stede terstont aender 
galgen geknoopt. Ende den baylyou vander stadt wert gegeuen 
al dat lant ende den kerckerier den goeden man. Doe seyde co- 
ninc abroen tôt huge Die hère Jésus die moet v bewaren van allen 
tegenspoet, ende reyst nv na babilonien oin v bootscap te volbren- 

15 ghen totten amirael Gaudijs ende tusschen wegen suldi vinden een 
tstereste casteel dat onwinlic is ende heet dunalster: daer woont een 
groot misscapen tyran die al tlant daer ontrent bedwingt, ende tis 
een edel sarasijn ende hi ontfanct iaerlicx cccc. m. gouden bisanten 
vanden babiloenscen van hoot gelt, ende deden sijt niet si souden 

20 moeten steruen. Och hère seyde hughe, soudic dien tyran sparen 
ic sal mijnen horen blasen beb icx van doeru Doen loech abroen 
ende seyde Hu [23 a ] ghe dat weet god dat mijn hulpe bereyt is. 
Ende is dat ghi dat casteel winnen mocht daer is op een halsberch seer 
scoon, ende sijn meester wracht daer ouer .vij. iaer lanck. Ende 

25 hi is van sulcker cracht dat so wien aen zijn lijf heeft, dien mach 
deren noch quetsen swerden noch geenderley wapen ende hi past wel 
een kint van .ij. iaren, ende hoe dickendehoe groot dat een man is hi 
salhem ooek passen Mer dien aen sijn lief draghen moet sijn een vry 
edel man ende hi moet ooe suuer sijn van aile dootsonden Ende waer 

so ooe dat v moeder gepeyst had om met een anderen man te conuer- 
seren ghi sout ooe niet de halsberch comen nen aen doen al mocht 
ghi daer mede winnen al dat goet van alexandrien. Doe seyde huge, 
o heer coninc ic ben een edel man, ende mijn moeder was een edel 
vrouwe, ende was ooe loyael ende getrouwe goet stantuastich. Doe 

35 seyde abroen die edel man, god vanden hemel moet v geleyden 
ende bi v sijn in allen uwen weghen. Ende si sijn vriendelic van 
malcan deren ghescheyden ende hughe nam oorlof met sijn ghesel- 
scap ende reedt wech menigen bijsteren wech door bosschen ouer 

bergen, valleyen ende reden so langhe dat si quamen op een hoghe 
montaengie daer si saghen een schoon stercke casteel. Doe seyde 
de grijse Aliames na mijn wanen so staet daer dat casteel van dun- 
nalster, daer ons coninck Abroen af seyde. 

Hoe hughe voor Dunalster quam ende sloech aen dat gulden 
becken dat aen der linden hinck voor dat casteel. 



[23 b ] * NA dat hughe dat had verstaen van Aliarnes seyde hi. 
Neue ghi segt wi willen hier gaen riden god sal ons helpen ende 
sparen. Als si aile quamen gereden voor die poorte vanden casteel 

10 so sagen si daer een werc seer neerstelick gedaen. Daer stonden 
drie metalen mannen, ende elc had eenen yseren vleghel in sijn hant 
slaende so crachtelic dat niemant en corde noch en dorfte ge [24*] 
naken der poorten vanden casteel. Als si dat saghen so waren si 
qualick tevreden ende hughe seyde. lieue hère ic en sal bin- 

16 nen den casteel niet comen door die metalen mannen die hier staen. 
Ende aliames seyde. Dit casteel is onwinlick door dese metalen 
mannen mer waer die poorte open, so souden dese mannen haer 
slaen laten dat weet ic wel Doe hadde huge menige gedachte ende 
hi sach al omme hier ende daer, also dat hy daer sach staen een 

90 linde daer aen hinghen twee becken van goude. Ende als hi die 
ghesien hadde so track hi sijn swaert wter scheyden ende sloech 
aen dat een becken datmen den clanck bouen hoorde op dat slodt 
Ende terstont so quam daer een schoone suuerlijcke ionffrouwe in 
die vensteren bouen die poorte van den casteele, ende si sach ter- 

25 stont ende mercte dattet kerstenen waren ende si liep beneden ende 
ontdede dye poorte. Ende als die poorte open ghedaen was, so 
lieten die metalen mannen haer slaen staen: Als nv die poorte open 
was so ghinck hughe van sinen paerde ende hi is totter schoonder 
ionffrouwen voorseyt ghegaen binnen der poorten vanden casteel 

so ende Aliames ende gherijn ende die thien ridders bleuen daer buy- 
ten. Ende als hi binnen was doen sloten se weder die poorte, ende 
die metalen mannen sloeghen doen weder aen als si te voren had- 
den ghedaen. Ende hughe die ghinc met der suuerlijcker JonfTrou- 
wen binnen den casteel, in welcken casteel hi wîjf noch manen ver- 

35 nam, waer hi sach altoos op de schoone ioncfrouwe von wat landen 
si geboren was dat si so wel conde spreken die franssche sprake. 

[24 b ] Die ionffrou seyde. Hère ic ben gheboren wt vrancrike van 
hoghe magen ende groten geslachte : ia so groot als in vrancrike 
eenich heren sijn sonder den coninc, want de kinder van bourdeus 
sijn mijn neuen, die een heet Gheeraert ende die ander hughe Als 

5 dit hughe hoorte greep hi die ioncfrouwe in sinen armen ende seyde 
wel moet v god doen mijn lieue nichte mijn broeder heet gheraert 
ende ic ben hughe ende mijn vader was hertoge sanguijn. lieue 
nichte hoe lange hebdi hier gewest op dit casteel Doe vertelde si 
hughen aile de saken ende manieren met wenende oogen seer deer- 

io lie screyende ende seyde Mijn oom odom die wreede tyran bracht 
mi hier in dit ongelouwich lant, ende hi bracht ooe hier den edelen 
man aliames, ende mijn oom verlochende tkersten geloue ende is 
geworden een turex tyran om dat hi coninc woude sijn in Dorimont. 
Aldus heeft hi mi iammerlick verraden ende die goede hère aliames 

15 is gheuangen, ende ic sorghe dat hi daer nemmerweer wt comen 
sal. Doe seyde huge lieue nichte ouer uwen oom sidy ghewroken, 
want die quade hont hangt aen een galghe buten Dorimont Ende ic 
bid v lieue nichte wijst mi den hère Agayant die soo seer ontsien is 
in dit lant tôt babilonien toe Dye ioncfrouwe seyde. Dat en derf ic 

20 niet doen, mer wildy mi ghelouen dat ghi hem verslaen suit ic sal- 
len v wijsen Hughe seyde, weerde nichte dat sal ic doen ende iç 
hope bider hulpen der maghet maria dat ic hem van der werelt v 
sal quijt maken Doe seyde de ioncfrouwe huge hère neue hi leyt 
ende slaept aldus hebdi hem lichtelic te doden ende sijn hooft afte 

25 slaen. Anders als hi op die beenen waer ende hi hem ter weer 
mocht stellen al waer uwer hondert so wel gewapent als ghi, daer 
en soude niet een af ontgaen [25*. G] hi en sloeghe v alleu doot 
Doe seyde hughe. Lieue nichte so moet wel een fel man sijn ic 
souden geern sien, ic bid v wijsten mi. Doe seide si, gaet twee 

so cameren door ende in die derde camer leyt hi ende slaept Doe ginc 
huge in deerste camer daer hi eenen afgod vandt staen gegoten van 
finen goude mer hi was binnen hol, ende huge werp den afgod ter 
aerden neder. Ende daerna quam hi in de tweede camer daer hy 
twee afgoden vant die hi ooe ter aerden werp. Daer na quam hi in 

35 die derde camer daer hy sach een bedde staen dat seer schoon ende 
playsant was daer op lach dye groote Daygant hebbende een hol 
magher aensicht met twee lippen als een osse mule met eenen gro- 
ten bulte op sinen rugge, ende hi was seer afgriselic om aensien 

ende hi hadt een costelijc oorcussen onder sijn hooft. Die stapelen 
van der bedtstede waren van finen goude seer costelic gewracht, 
ende op elcken stapel sanck een vogelken elc na sijn behoorte. Àis 
hughe aile dinck wel besien had, ende den groten leliken tyran, so 
5 riep he met luder stemmen. Stant op ghi hont, hoe legdi op so 
schonen bedde die self so lelic sijt Met dese woorden wert dagayant 
wacker ende hi spranc van sinen bedde ende seyde. Ghi sijt een 
stoute knape dat ghi hier dorft comen, maer ic weet wel dat v mijn 
wijf hier gesonden heeft want si mi seere hatende is. Ende bi ma- 

10 met seyde dagayant, ghi en waert noyt verradef noch ongetrou 
man haddi van quaden geslachte geweest ghi hadt mi mijn lijf ge- 
nomen in mirien slape, mer segt mi wat ghi hier in mijn lant soect. 
Hughe seyde ic moet reysen te babilonien totten amirael Gaudijs daer 
moet ic coninc karel van vrancrijcke een bootschap doen , ende ic 

15 moet hem brenghen dat hare van sinen baert ende sijn vier winckele 
[25 b ] tanden wt sinen mont Doe seyde Dagayant lieue knape dat is 
een grote sake want die amirael en gaue sijn winckel tanden niet 
om al coninc karels landen die hem toe behoren. Nv segt mi seyde 
dagayant tôt hughen, wt wat lande sidi gheboren. Hughe antwoorde, 

20 ich ben gheboren te Bourdeus, ende hertoch Sanguijn was mijn va- 
der, ende mijn broeder heet Gheeraert, ende ic heete huge Ende 
Dagayant seyde, hoe sidi so koene in mijn landt ende hier op mijn 
casteel te comen, Hier heeft ghcweest een coninc van grooter macht 
die de crachte hadde van.iiij. manrien, nochtans en mochte hi mi 

96 niet verwinnen noch tonderbrenghen metsijnder cracht die hi hadde 
van natuerlijcker sterckeit, ic heb hier binnen eenen halsberch dye 
is seer schoone ende claer, daer ouer heeft gewracht meester Seye 
op die zee .vij. iaer lanc. Ende hi is van sulcken virtuten ende van 
so grooter cracht ende machte, die den halsberch aen heeft hi en 

so derf niet sorgen dat hi gheslagen worden sal noch stael noch ysere 
en mach hem niet sniden noch quetsen, noch geen wapenen en mach 
hen deeren. Ende die den halsberch dragen sal dat moet sijn een 
vry eedel man hi moet ooc suuer sijn van hooft sonden ende sine 
moeder moet ooc sijn een goede ghetrou vrouwe Ende doe hem sijn 

35 moeder droech dat si doe op eenen anderen man hadde ghedacht om 
dyen te consenteren buyten haren eyghen man soo en soude dat 
kint den halsberch niet mogen aen doen. Ende den halsberch sal 
wel passen een kint van twee iaren: ende eenen groten man soudet 

oock wel passen, hoe grootc, ho coort hoe lanc dat oock ware. 
Doen seyde Hughe soo soudick den halsbercb wel aendoen, 
want ic ben een edel man [26 a . Gij] Ende mijn moeder was een 
goede vrou ende een edel wijf die haren man getrou was Als dagayant 
5 hugen dus hoorde spreken seyde hi. knape ghi vermeet y seer 
grote dingen, die grote coninc karel en soude hem sulcke dingen 
niet vermeten dat hy den halsberch oen soude doen Doe dede da- 
gayant Hughen den halsberch, dien hy wel besach ende docht hem 
veel te cleen sijn voor een kint van twee iaren, mer hughe nam den 

io helsberch ende sloech hem ouer sinen hais ende hy paste huge wel. 
Dit siende dagayant riep met luder stemmen, trect oot den hals- 
berch Doe seyde hughe. Dagayant siet ghi om eenen anderen de- 
sen is mijn , want coninc Abroen prees soo seer desen halsbercb 
dat icken nyet geern en soude willen wt doen. Doe seyde dagayant. 

15 vrient ic weet noch een beter stuck, geeft mi den halsberch we- 
der, ick sal v schincken desen rinek dien ick hier aen mijn hant heb, 
ende dan suldi v bootscap van coninc karel van vrancrijcke sonder 
sorghe wel mogen doen, want den rinck is van sulcker virtuyt ende 
cracht, so verre als ghi dien bi v hebt soo en can v niemant scha- 

20 den, noch die amirael en sal v nyet dorren misdoen al haddi die 
helft van sinen heeren ende edelen doot, ende door die cracht des 
rincx so ohtsiet mi die amirael seer. Doe seyde hughe den rinck 
wil ick hebben ende willen houden voor mi. Neen seyde dagayant 
dat en sal so niet sijn, so sie ic wel dat wi moeten vechten daer om. 

25 Ende doe ghinc hen die ruese wapenen ende hi dede veel harnas 
aen ende bouen dat harnas nam hi sinen schlilt ende een groot 
swaert dat hughe te wonder aensach , nochtans bleef hughe stout 
ende onuersaecht. 

Hoe die ruese Dagayant verslagen was van huge metter 
so hulpen van sijnre nichten des ruesens wijf. 

[26 b ] * DOe quam die ruese in de sale al gewapent om teg- 
hens Hughe te vechten. Ende hughe heuet getrocken sijn swaert 
ende die ruese ooc sijn swaert ende si zijn doe tsamen gecomen 
Ende dagayant sloech seer vreeslic na hughe, mer huge decte hem 
15 met sinen schilt ende verhief sijn swaert ende sloechhem een groot 
stuck van des ruesen schilde ende cloefde des ruesen schilt ende 

sloech hem opten helm datter vuer daer wt spranc. Doe dat dagay- 
ant sach meende hi wtsinnich le worden ende sloech hughe met 
eenen slage dat hi Mfechde ende viel op sijn knyen te [27 a ]ghens sinen 
danc: mer hi spranc haestelic weder op vander aerden ende stelde hem 

5 vromelic ter weer ende si sloegen op malcander mônigen swaren 
slach. Ende en had die halsberch niet goet geweest, hùge en hadde 
den ruese niet wederstaen Ende die ioncfrou hoorde deàe vreeslîke 
slagen ende si was seer besorcht voor huge dat hy verslagen soude 
werden ende si liep metter haest in de camer daer si vochten ende 

10 seyde. hughe haddi den duuei verslaghen als hi sliep so haddi 
sonder sorge gheweest. Doe seide huge Dat en haddic niet ghedaen 
om aider werelt goet noch ooc en vvil ic niet doen verradelic. Doen 
seyde dagayant. quaet ongetrou valsch wijf, ic geloue v bi ma- 
met, ic sal v noch tauont in een vier stellen, ende so sal ic v doen 

15 s ter u en. Doe greep de ioncfrouwe eenen groten stock ende sloech 
opten dagayant met groten geere mer die ruese en paste daer niet 
op. Als si dat sach was si droeuich ende nam den stock ende stack 
en tusschen sijn beenen ende hi viel ouer den stock der aerden. 
Ende huge sloech doe op hem ende hi quetsten seer int hooft so dat 

so bi al beswijmde. Ende hughe ontdecte hem sinen helme ende 
sloech .xv. slaghen eer hy den ruese den hais afsloech Als nv die 
ruese doot was so was die ioncfrouwe seer verblijt ende si dancte 
gode met goeder getrouwer herten. 

Hoe dat Aliames Gherijn ende die thien ridders quamen 
25 onder die linde ende sloeghen ooc op dat gulden becken 

om bi Hughen te comen. 

[27 b ] * ALs hughe nv langhe tijt opt casteel hadde gheweest 
ende hi niet weder af en quam, so hadde sijn vole groot verlanghen 
waer hughe bliuen mocht So seyde Aliames die grijse. lacen god 

so ic weet wel dat huge sijn lijf verloren heeft ende dat hi doot ende 
verslagen is [28 a ] sonder reden. Gherijn ghinc ter lijnden waert 
ende hy sloech aen dat becken van fînen goude dat aender linden 
hinck dattet clanc. Ende hughe hoorde dat gheclanck inder salen 
daer hi bijder ioncfrouwen was ende hi liep ende dede ter stont die 

95 poorte open ende doen lieten die metalen mannen haer slaen staen, 
ende hugens geselschap quam al op dat casteel endi si sloten die 

poorten ende doe sloeghen die metalen mannen weder om aen als 
si te voren hadden ghedaen Ende doen leyde hughe aile sijn volcke 
in der salen die hem allen seghenden als si saghen den groten ruese 
dagayant daer lighen verslaghen. Ende doen nam hughe den rinck 
5 van dagayants vingher ende hy sach hem wel, ende hy was so groot 
datten hughe lichtelic aen sinen arme stack totten ellenboghe, ende 
in den rinck was eenen groten costelijcken steen dye den rinc sijn 
cracht ende virtuyt gaf. Doe seyde huge Nv en wil ic niet langer 
beyden, ic wil gaen reysen na babilonien, ende Gherijn mijn neue 

10 sal hier biijuen bi mijnder nichten ende ghi allen tôt dat ick weder 
keere, want hier is eeten ende drincken ende van als ghenoch, v 
en sal gheen dinck gebreken. Maer aliames gherijn ende sijn thien 
ridders wilden ymmers met hem reysen , mer hughe en wildes niet 
hebben ende hy nam oorlof aen hen allen, dies si seer bedruct wa- 

15 ren dat hy alleen wech wilde reysen ende vertrecken. Ende hy is 
alsoo ghescheyden van den casteel ende van sijn nichte ende van 
aile sijn goet gheselscap ende is na babilonien ghereden, ende so is 
hy ooc ghecomen op di rode zee oft op dat roode meer, daer en 
mocht hi niet ouer noch hi en vernam geen scepen die hen ouer 

20 brengen mochten soo dat hi seer bedroeft was [28 b ] Aldus staende 
Huge al seer bedroeft op di zee cante so sach hi van verre in de 
zee een wonderlike creatuer comende op dye wage vander zee, 
ende was swart ende leelic als die duuel. Waeraf hughe veruaert 
was ende reedt achter waert metten perde ende hi sette sijn hant 

25 opten appel van sinen swaerde Ende also ons die historié vertelt so 
quam dat creatuer te lande ende scudde dat leelic swarte wel wt 
ende lietet vallen ende was een frisch scoon man Doe dit huge sach 
veruaerde hi hen noch seer ende hi sach den man te wonder aen. 
Doe seyde die man Joncheer en veruaert v niet, ic ben hier comen 

so metten aluen, ende coninc Abroen heeft mi hier gesonden ende ic 
moet ymmer sinen dienst voldoen ende ic sal v metter spoet ouer- 
dragen dat ghi v niet eens nat maken en suit Doe seyde huge vrient 
ghi segt dat v mijn hère abroen hier ghesonden heeft hoe is dan 
uwen name. Doe seyde die man. Ic heet malproen ende ic moet in 

85 deser zee mijn penitencie doen mer god heb lof ic en heb gheen 
pine: ic wandele bat in dit water sonder pine dan yemant anders 
op dat land inder sonnen schine. Doe seyde die man. Nv sidt op 
metter haest want wat mi mijn hère Abroen ghebiet dat sal ic im- 

Hoyg. 3 

mer doen Ende hughe sadt op ende dye man stelde hen met zijn 
paert terstont ouer die zee aen dander side opt lant Als hughe sach 
dat hi ouer die zee was aen dander side so weert hi seer verwon- 
dert ende seide God loone v dat ghi mi so wel ghedient hebt enrde 
5 danc moet hebben coninc Abroen, ende met goeden rechte mach ic 
hen wel lief hebben ente altoos dancken. 

Hoe hughe binnen Babilonien alleen quam ghereden totten 

amirael. 

[29 a . H] * ALs hughe die zee ouer geset was so was hi blide 

10 ende nam orlof aen maleproen ende hi reet wech na babilonien. 
Ènde als hy ontrent der stadt quam, so quamen hem int ghemoet 
wel .c. mannen met valcken ende sperweren op haer handen ende 
reden vliegen. Daerna quamen noch .ce. mannen met bracken 
winden, haes winden ende ander honden ende reden iagen. Daerna 

15 quam seer veel volex die int velt ghingen schieten ende spelen. 
Ende als hughe in die stadt quam so sach hi ooe al die stat vol volex 
ende een yeghelic maecte bliscap. Ende voor des amiraels hof wast 
ooek vol volex. Ende die amirael had bi hem in sijn sale .xxx.c. rid- 
ders ende veel ander heren ende princen. Ende waerom dat die edelen 

so ende heren vergadert waren ende dattet volck al blijde was, was dese 
sake Het was op s. Jans dach te midde somer die de sarasinen vieren 
[29*] als wi den paesch dach doen, so dat op dien dach plagen die ghe- 
meenten ende heeren te vergaderen ende hielden feestEnde huge ver- 
wonderde van al dat vole dat hi sach ende seide hère iesu waer sach 

25 oyt man so veel volex. Aldus was hughe in menighe ghedachten ende 
in groten sorgen denckende hoe hi den amirael soude moghen spre- 
ken Ende hughe reet in een herberghe ende bestelde sijn paert 
ende hi ghinc ten houe van den amirael ende hi clopte aen die 
poorte ende seide. Laet in ghy poortier, ick ben hier ghesonden 

so vanden coninc van Mombrant, ende terstont sach de poortier dat 
vingerlinc ende seyde. Bi mamet heere sijtwillecome, comtinende 
doet al dat v belieft, hoe gaget met onsen hère Dagayant. Doe seyde 
huge, dat suldi weten, ende mettien dede die poortier die poorte 
open ende liet hughen in. Ende als hughe binnen der poorten was, 

35 so track hi sijn swaert wt ende sloech den poortier sijn hooft af. 
t)oen wert hughe denckende dat hi nyet waer gheseyt en had ende 
seyde in hem seluen. Ay lacen wat salie maken, ic sorge dat co- 

ninc abroen sal op roi sijn vergramt om dat ic ghelogen heb als ic 
voor die poorte quam ende want op dat vingerlijn en dacht ic niet 
dat ic aen mijnen arm hadde. Ende so ghinc huge voort met grote 
claghen ende sorge tôt aen die ander poorte ende hi riep doet op 
5 portier ende laet in coninc karels van vrancrijcx bode want ic wil 
spreken uwen heere den amirael Die poortier dit horende was seer 
verwondert ende seyde, bi wat maniéren dorfdi hier comen. Doe 
seyde hughe, besiet wat rinc is diet die ic hier aen minen arm heb. 
Doe sach de poortieer wt ende hi sach den rinc Doe seyde de poor- 

10 tier, vrient mamet geef y goeden dach, wat doet ons hère dagay- 
[30*. Hijjant Doe seyde hughe, in trouwen dat suldi noch 
weten Ende die poortier ontdede die poorte ende Hughe is daer 
binnen ghecoroen ende track sijn swaert wter scheyden, ende sloech 
den poortier op sijn hooft dat hijt hem cloefde so dat hi doot ter 

15 aernden viel. Ende doen is hughe ghegaen aen die derde poorte 
ende hi riep. Laet in , ic ben een messagier van coninc karel van 
vrancrijcke, ic moet spreken uwen hère den amirael. Doen was die 
poortier seer verwondert ende seyde. Heere ick en mach v niet in 
laten voor datter ghegeten is. Doe seyde hughe, besiet dan dit 

20 vmgherlinck, ende kendi dat niet Doe sach dye poortier wtwaerts 
ende bi sach dat vingerlinc ende seyde Vrient goeden dach geef v 
mamet, wat doet ons hère dagayant. Hughe seyde, dat suldi wel 
.weten eer de amirael heeft ghegheten. Her die poortier was seer 
coen ende stout van sijnen wercken ende hy heuet in sijn hant eenen 

*5 stock van .vij. voeten lanck beslaghen met yseren plaen hebbende 
een groot metalen hooft, ende dat nederste was den sluetel daer hi 
die poorte mede ontdede, ende die stercke payen seyde, hère ghi 
en dorft v niet ontsien te spreken den ammirael Gaudijs, want daer 
e* is niemant also coene die v misdoen sal, oft hi soude comen in 

so «ware schade soo verre als ic desen staf hebbe maer hughe en 
antwoorde niet een woort, mer hi is die trappen op gheghaen in dye 
sale vanden palleyse daer aile dye heeren saten ende aten, ende 
Hughe mercte waer dat di aider hoochste tafele was ende hy kende 
Aert laçtgt^n <tan rijcken Ammirael Gaudijs, ende sach staen voor des 

35 amiraels tafel die grote ontsiende coninc van Anapele, die dicwils 
den kerstenen [30 b ] groot leet ende schade hadt ghedaen ende 
hughe trac sijn swaert ende seyde Je meyn v sijt op v hoede ende 
huge die sloech daer aender tafelen den coninc van anapele zyn 

3* 

hooft af dat spranc opter tafelen in een gulden cop. Ende mettien 
so heeft huge gesien des amiraels dochter die hi caste aen haren 
mont. Als hughe dus Claramonde in sinen armen greep so sach die 
atnirael dat vingherlijn van dagayant steken aen hughens arm ende 

5 seyde. Nv doet al uwen wille ende al dat ghi begheert, wat doet 
ons hère Dagayant. Hughe seyde dat sal ic v seggen den hère 
dagayant heb ic verslaghen op 'dat stercke slodt te Dunalster, ende ooc 
nam ic hem dit scoon costelic vingerlijn. Ende ic seg v ghi moet mi 
gheuen dat haer wt uwen baerde ende v achterste vier hoeck tan- 

10 den wt uwen monde want ic wil se hebben. Als dit die amirael 
hoorde wert hi toornich ende seyde tôt sijn dienaers Vangt terstont 
den fransoys hi sal moeten steruen, ter quader tijt quam hi hier in 
mijn lant Âls dit die amirael gheseyt had so werden daer terstont 
veel messen getrocken, ende si sloegen op Hughe met grooter 

i5 cracht van achter ende van voren, ende Hughe weerde hem vromelic 
mer hi en mocht niet staen tegen die grote macht ende menichte 
der sarasinen, mer hi versach hen ende liep op eenen stercken to- 
zen vanden paleyse ende daer blies hi sinen horen so dat si aile 
die daer waren rike ende arm, heeren ende knechten, edel onedel 

so ginghen al tsamen dansen ende springen, ende die amirael ende sijn 
heeren dansten voor, door dat gheluyt ende vertuyt van dien horen, 
want noyt tevoren en hadden si so soeten gheluyt gehoort, ende die 
sarasinen riepen al lieue vrient blaset noch meer. Ende huge blies 
met sulcker cracht dattet die coninc Abroen hoorde ende hi seyde 

25 tôt sinen heeren [31 a ] Nv is hughe weder in groter noot, maer ic 
en sal hem nv niet helpen om dat ic gram op hem ben, want als 
hi quam voor die eerste poorte van des amiraels hof daer seyde 
hi lueghenen, daerom sal hi veel lijden ende verdriets hebben, 
ende ic had hem verboden dat hi niet lieghen en soude, daerom 

so en sal ic hem niet helpen noch bistaen. Ende die edel huge ver- 
nam wel dat die goede coninc abroen op hem gram was om dat 
hem gheen hulpe enquam. 

Hoe hughe gheuanghen was ende wert ghebracht voor den 

amirael Gaudijs. 

35 ÀLs nv hughe sijn blasen liet staen so quamen die sarasinen 
met cracht op hughen gelopen, so dat hi hen niet langer gheweren 

enconde, ende hi wert met groter cracht geuangeh ende sijnen 
halsberch wert hem wt gedaen ende sinen gulden cop ende sinen 
horen wert hem ghenomen, ende doe wert hi voor den amirael 
gebracht dye hem seyde. ghi vassael ghi wilde heden hebben dat 
5 hare wt minen baert ende mijn vier hoeck tanden wt minen mont 
mamet moet v scheynden ghi bebt y seluen groote quaet ghedaen 
want nv moet ghi doch quader doot steruen. Doe seyden die he- 
ren, doet hem raybraken, want ghi en moecht gheen felder stran- 
gher doot vinden, Doe seyde de amirael, dat sal so geschien. Dit 
10 heeft verstaen die schoone Claramonde des amiraels dochter hoe 
dat hughe soude moeten steruen. So dachte si in haer seluen, hi 
custe mi heden voor minen mont, sinen aessem is so soet hi soude 
mijn herte wel maken ghesont want ic ben sijnder liefden doorwont, 
ende sterft hy ick en werde nemmermeer blijde. So is si voor ha- 
is ren vader ghecomen, daer die heren saten inden gedinge van Hug- 
hens doot die haer al reuerencie deden ende si seyde Hee[31 b ]re 
vader wilt mi doch verstaen, want twaer quaet dat ghi desen fransoys 
sout doen dooden, want mijn hère dagayant heeft hem hier tôt v 
geseynt, ghi en dorft niet willen om al v lant dat ghi hem hadt ghe- 
20 doot, mer gheeft mi den fransoys ic sal hem stellen int prijsoen, ic sal 
hem water ende broot teten gheuen. Dit horende die Amirael seyde, 
lieue dochter uwen raet is seer goet ende is comen wt wisen ver- 
stant, mamet moet des eer hebben die v ghewracht heeft. Ende 
die ionffrouwe heet hughen ghenomen ende heeften in haer camer 
25 gheleyt, ende setten hem daer op groen siden tapijtserie clee- 
jleren, ende dye schoone bloeme ghinc M hem sitten ende seyde 
Jonchere met oorlof dat ic vraghe hoe is uwen naem. Hi seyde, 
Joncffrouwe ic heete Hughe van bourdeus, de ioncffrouwe seyde 
tôt huge wildi mijn lief sijn ende mijn minne draghen, ghi suit 
so daer veel mede winnen ende wildi met mi dijn minne hanteren 
ick sal v wederomme in kerstenrijcke doen keeren, ende al be- 
houdelijk uwer eeren ende ghesont, al hadden si al uwen doot 
ghesworen die in babilonien sijn. Doe seyde hughe Jonffrouwe en 
wilt daer niet af spreken, want dat en sou ic niet doen om aile 
35 dat goet van uwen landen, want ghy sijt een sarasine ende ghe- 
looft in mamet ende in ternogant, Ay lacen ick ben comen in 
dit verdriet om een woort dat mi ontuloech waer om ic den goe- 
den eoninc Abroen verwracht ende vertoornt hebbe. God die 

hère moet mi helpen , want ic sorghe ick en woorde nemmermeer 
weder abroens vrient. la seyde claramonde ghi hebt mi sarasine 
gheheeten, ende ghi hebt grotelijck misdaen ghi suit ervoor qua- 
den loon ontfaen ende Claramonde was seer gram op Hughen ende 

5 si de [32 & ] de hem brenghen in haren kercker met .iiij. dienaren 
ende si swoer dat hi daer doot soude blijuen ende si verboodt dat 
hem nyemant noch teten noch te drincken gheuen en soude. Aldus 
is huge nv in groeter sorghen ende in anxten so riep hi seere ende 
seyde Abroen edel hère een coninc van caritaten , ghi sijt fel 

io snldi mi hier laten so sie ic wel dat v herte is fel ende vol van 
nide, om een woort dat mi is ontuloghen so heb ic al dit leet, het 
berout mi seer ende tis mi leet mer nemmermeer en roep ick meer 
om hulpe. Daerna riep hughe weder. Och Abroen edel hère, met on- 
rechte heb ic v fel gheheeten tis mi leet wten gront mijns herten. * 

15 [32 b ] Hoe hughe inden kercker badt god den hère om sijn 

gracie ende hulpe. 

ALs hughe inden kercker sadt sonder eeten ende drincken 
drie daghen ende drie nachten, so dat hem dochte dat hem den 
honger dooden soude en wert seere clagende ende den tijt wert 
so hem seere lanck ende hem docht dat hy noyt in meerder noot noch 
last en quam. Ende om dat hi van allen weerliken troost verlaten 
was, so riep hi aen gode van hemelrike ende badt hem ootmoe- 
delic seggende. almoghende god vader god sone ende god hey- 
lighe gheest een int wesen ende drie in personen so gewarich 
85 als ghi met uwer cracht gemaekt hebt hemele ende aerde, dach 
ende nacht ende aile creatueren elc na sijn weerdicheyt hère 
also waerlic als ghi mensce sijt geworden om des menschen ont- 
fangen van den heilighen geest, hebbende v menscheit ontfangen 
van dat aire suuerste bloet der glorioser maget v moeder ma- 
so ria als ghy in haer lichaem ruste ix. maende ende vijf dagen le- 
uende, ende na geboren in die stadt van Bethléem in een arm 
huysken geleyt in die cribbe der beesten daer dat hoy v bedde 
was minlike Jhesu also gewaerlic als die heylighe drie conin- 
ghen in uwer geboorten v sterre in orienten sagghen, ende si ver- 
35 lieten goet ende lant ende sochten v ende vonden v te Bethléem 
daer si v aenbaden ende offerhanden gauen daer si grote genade 

vercreghen ende dat licht des gheloueà aen v cleen voeten 
goedertieren Jhesu also waerlijk als die onnosel kinderkens stor- 
uen om uwerit wille die herodes dede doden die nv in der eewi- 
cheyt volghen dat lammeken soete Jhesu also waerlick als ghi 
5 hier opter aerden geweest sijt .xxxiij. iaer lanc met groten ar- 
beyt ons eerende met y minlike woorden ende sermonen daer 
ghi [33\ J] hier dedet .xx.c. sermonen ende vaste voorons .x|. 
dagen ende ,xl. nachten, in welcker tijt ghi o mijn heere boghet 
xLc. mael y ghebenedide knien ende badet uwen hemelschen vader 

10 voor ons sondaers barmhertige Jesu also waerlic als ghi ons 
verlost hebt vander eewiger doot door y aider bitterste passie die 
ghi voor ons geleden hebt .viij. vren duerende, ende waert al heel 
verlaten van den godliken troost. Ende seyt als ghi v auontmael 
gehouden hadt. Mijn siel is bedroeft tôt ter doot. Ende ghinct 

15 doen met uwen discipulen na den berch van oliueten in dat hoof- 
ken daer ghi driewerf op die aerde veelt biddende uwen hemel- 
scen vader dat hi van v nemen wilde den kelc dijns bitteren lij- 
dens, maer niet na uwen wil mer naden wil dijns hemelschen v«- 
4ers, daer ghi o heere Jhesu openbaerlijck voorsaecht aile die 

so pinen die y aenghedaen souden werden, so dat v edele menscelijçke 
natuere was ontstelt tôt inden strijt der doot, so dat v edele men- 
scheyt door vreese ende anxt der pijnen wert schuddende ende 
beuende ende ghi O minlijoke Jesu sweete daer water ende bloet 
tôt .xxx.c. ende .xij. dropelen sweets ghemenghet met den bloede 

25 tôt onder salicheyt, dat noyt meer gehoort en is geweest. O suete 
Jesu also gewaerlijcke als ghi v vianden teghen ghinct daer v 
Judas leuerde met een cussen inden handen der sondaren die aile 
achter ouervielen als ghi hem minlic vraechde wie suecti, ende 
si riepen Jesum van nazareth, doen ghi suetelic antwoorde le beat, 

so ende gaeftse doe oorlof ende sijn op gestaen ende hebben v ge- 
iiangen ende ghebonden dattet bloet wt uwen nagelen spranc daer 
si v inden wege sloegen in uwen hais .lxij. werf ende .xxx. mael 
voor uwen heyligen mont [33 b ] ende brachten v in Annas huys 
daer si inden wege spogen in y minlic aenschijn «xxx. mael ende 

35 .xi. mael sloegen in uwen hais ende niemant en weet o goede 
ihesu wat ghy den geheelen nacht voor ons in Cayphas huys ge- 
leden hebt daer .Ixvi. raesheren waren die na y bloet hakeden. 
Ende smorgens werdi gebracht voor pylatum met .iiijc. knechten 

ende doe voor herodes dye v wederom sende tôt pylatam als een 
sot criste ihesu so ghewarichlic als ghi y dierbaer bloet ouer- 
uloedelijc voor ons gestort hebt als v pylatus dede gheesselen daer 
ghi om onsen wille ontûnct .vi.c slaghen ende wert tweemael ghe- 

5 croont met die scerpe doornen crone met die .lxxij. tacken als v 
pylatus verwees totter doot des craycen Also waerlic als ghi ghe- 
laden ginct met dat swaer bout des crucen op v gescoorde scouder 
ende vielt daer mede vijf maie inden wech eer ghy quaemt aenden 
berch van caluarien daer y die ioden aen den cruyce deden slaen 

io eerst met v minlike hande daer si op sloegen .lx. slagen ende op 
y heylige voeten .lxxxiij slagen, ende op uwen minliken nase met- 
ten hamere eenen slach dattet bloet daerwt vloeyde. goede 
ihesu also gewarichlic als ghy drie vren lanc leuende aen den 
cruce hinct ende badet uwen hemelscen vader voor ons sondaren 

15 ende seydet vader vergeuet hen want si en weten niet wat si 
doen Ende gaeft den moordenaer gracie ende seyde. le segghe 
v voorwaer, heden suldi met mi sijn in den paradise, ende seyt 
tôt v bedructe moeder, wijf siet v kint. Ende seydet ooe Mijn god 
mijn god waerom hebdi mi ghelaten Daer ghi seyt Hi dorst, ende 

20 wert gelaeft met gai ende edic, Als ghi seyt. Nv is al veruult 
Ende ghi weende aen den cruyce vijftich tranen ende riept met 
luyder stemmen [34*. Jij] Vader in uwen handen beueel ic minen 
gheest ende sterft so voor ons den aire bittersten doot 

naecte bloedighe ghecruyste Jhesu also gewaerlic als lon- 

«5 ginus v heylighe side opende ende v hert doorstac daer wt liep 
water ende bloet in verghiffenisse van onse sonden. Ende wert 
begrauen in een nieu graf ende daelde ter hellen verlossende die 
heylighe oude vaders ende die heylighe vrouwen ende bondet ta- 
rifer totten wtersten daghe. Ende also waerlic als ghi verreest 

so aen den derden daghe vander doot ende ghi verthoonde v ghe- 
benedide moeder maria ende den anderen Ende opten .xl dach 
clomditen hemel met al den salighen sielen door v eyghen cracht, 
ende sondet neder den .1. daghe den heylighen gheest 

aider rechueerdichste hère ihesu criste also gewarich als 

85 ghi comen suet ten wtersten daghe ordelen leuende ende doode, 
also gewarich als ghy susanna verloste van den valschen rechters, 
also gewarich als ghi den propheet Daniel verloste vanden hon- 
gerigen leuwen also gewarich als ghi den propheet Jonam be- 

waerde inden buyck vanden waluisch ende dedet hem ghesont te 
lande comen. 

aire minlicste ihesu, also ghewarich al s ghy dit al ghedaen 
hebt ende so veel voor ons gheleden hebt, soo bid ic nv v arme die- 
5 naer, door al die weldaden die ghy ons bewesen ende door al dat 
liden dat ghi voor ons gheleden hebt, dat ghi mi wilt verlossen 
vander doot ende laten mi met ghesontheyt ende met eeren weder 
keeren in vrancrike ende vercrighen die vrientscap mijns heeren, 
door y hulpe o Jhesa criste Amen. 

10 Hoe ende wat Claramunde ende Huge te samen spreken. 

[34 b ] NV dat hughe sijn ghebèt hadte ghedaen ende god so 
ootmoedelic gebeden had door sijn bitter lijden soo verweckte god 
tôt barmherticheyt dat herte der schoonder Clarâmonde ende Si 
quam ende dede dat genangenis open ende seide tôt huge. Vrient 

15 hoe staen die sak'ën met v soudi mi noch niet willen lief hebben. 
Doe seyde huge ghenadc o edel vrouwe suldi mi aldus mijn Kjf 
nemen, het sal v cleen profijte sijn dat ghi mi in desen kercken 
van honger latet steruen. Doe seyde de ioncfrouwe. Huge wildi 
noch doen mijnen wille , ende nemen mi tôt eenen wijue ic sal v 

so wt laten ende verlossen ende aile eere bewisen , Doe seyde huge 
dat sal ic blijdelic doen wildi kersten werden. la seyde Clara- 
monde dat geloue ic v dat sal ic doen alst tijt ende stonde geeft, 
ende so heefl se hem wten kercker gelaten want si hem bouen 
macen seer beminde Doe seyde die schone Clarâmonde tôt Huge. 

25 le wil tôt minen vader gaen ende geuen hem te verstaen dat ghi al 
doot zijt bleuen inden kercker ende dan en salmen uwes niet meer 
vermanen ende so mogen wi onsen wille hier hebben tôt onser 
belieften. Doe seyde huge o weerde vrouwe wat ghi doet dat 
belieuet mi wel ende dien raet dunct mi seer goet. Doe ginc clara- 

so monde ende seyde, die francoys die hier comen was is int geuan- 
genis gestoruen Doe seyde die Amirael mijn lieue dochter dat waer 
m y leet, want aen zijn doot is cleen gewin dus laet yemant neder 
climmen ende latet besien, doe die tochter so haer vader hoorde 
spreken wert si meer verblijt ende si ghinc haestelic ter plaetsen 

35 daer si hughe vant ende seyde hem hoe sy haren vader verdult 
ende verschalct hadde. Ende seyde nv moghen wi blijde sijn, ende 
hebben iolijt ende vruecht in onser minnen. Al [35*] dus is h 

bleuen heymelic met Claramonde der ionofrouwe des soudaens 
dochter een geheel iaer lanc. 

Hoe hugens gesellen ende sijn nichte grote clachten deden 
daer si op een slot te dunnalster waren. * 

5 NV wil ic wat swigen van huge ende verhalen van Aliames 
ende gherijn die te dunnalster waren op dat stercke casteel die seer 
droeuich waren om haren heer hughe die so lange achter bleef, 
ende die ioncfrouwe sijn nichte vrouwe van dunnalster clagede 
seer ende seyde. Ic sorge dat wi onsen neue nemmermeef sien en 

10 sullen leeft hi noch so moet hem god helpen wt sinen noden Âls 
aliames ende gherijn ende haer gheselscap een tijt des smorgens 
stonden indcr salen hebben si gesièn eenen bercke comende wter 
zee gheseylt met grooten stroom [35 b ]. Doe seyde die schone 
vrouwe. Die bercke comt wt affriken, want de banier dat swert 

15 serpent int velt van goude is die wapen van den coninc affriant, 
hy sendet Dagayant sinen chijns ende hooft ghelt Doe seyde dye 
grijse man Aljames Sulcken goet is ons al willecome, daer aen en 
sullen wi ons niet besondighen. Doe seide die edel gherijn. Tis 
waer dat ghi segghet mer gaet ende wapent v metten anderen rid- 

so ders ende ic sal die sarazijnen op doen comen ende dan suldijse 
aile lichtelic verslaen. Ende aliames ghinc ter haven ende sprac 
die sarasinen toe in sarasijnsche sprake ende heetse willecome ende 
seyde Gaet bouen men sal v spreken want dagayant mijn heere 
mach qualick eten want hi en was in acht dagen niet wel gesont 

25 Doe ghingen si wten scepe ende si baden mamet ende appollijn dat 
hi haren hère wilde sparen ende bewaren sijn lijf. Als dese sara- 
sinen binnen der poorten van dunnalster quameri so heeft se ghe- 
rijn vernomen ende den hoop was cleyn, daer en waren mer .xij. 
mannen sarasinen. Die onuersaechde gherijn meende hi soudse 

so wel alleen verslaen ende hi sloech in die sarasinen ende si meenden 
te vlien maer si en conden niet wech raken want Aliames had die 
poorte gesloten so dat di sarasinen aldoot bleuen, ia al hader noch 
hondert meer gheweest si souden daer al gebleuen hebben. Doe 
seyde aliames, wat is nv best geraden. In dese bercke is comen 

85 tarwe ende wijn ende veel van anderen goeden, ic soude geerne 
hebben nyeumare of Hughe leefde of niet want ic seer rouwich om 

hem ben. Nv rade ic voor dat beste laet ôns te babylonien gaen 
varen met desen goede ende vitalie ende daer sullen wi weten dat 
rechte bescheet van hughen. Doe seide [36*] gherijn. Dat rade ic 
ooc voor dat béate. Endê doe gingen si hen al bereyden ende die 

5 vrouwe vanden caateel was sere verblijt dat si haren neue Huge 
soude gaen soecken ende si namen dat beste dat opt casteel was 
van gelde, van goude van siluer ende ander costelijcbeden ende 
droegen dat in die bercke, ende doen ruymden si ghemeender hant 
van dat casteel ende si ghingen in die bercke ende voeren tesamën 

io so langhe tôt dat si te babilonien quamen daer die ammirael op 
woonde met sijn dochter Doe seyde aliames Mijn heren ic can wel 
die sarasijnsche spraken, daerom laet mi geworden voor Gaudijs 
den ammirael, ic meene wel ic sal van Hagen in eeniger manieren 
weten. Doe seyde gherijn, lieue neue het dunct mi goet al dat ghi 

15 doet, wi sijn daer aile mede tevreden seyden die ridder ende die 
ioncfrouwe. Ende doe sochte alyames een cruyt dat heet montfire, 
ende ghinc dat temperen ende wriuen ende hi bestreeck daer mede 
sijn faare ende aile sijn leden die daeraf al swert ende bruyn wer- 
den Ende aïs bi dit gedaen had so ghinc hy wter bercken met ghe- 

20 rijn metter ioncfrouwen ende metten thien ridders ende quamen 
totter salen des ammiraels , ende aliames quam met sijn geselscap 
daer die ammirael sadt ende speelde in dat scaecspel. Ende Alya- 
mes gruetende den ammirael seide Mamet ende Appollijn ende 
ternogant rooelen minen oom wel bewaren Dit hoorende dye am- 

25 mirael besach hem wel ende seyde sijt willecome ons goden moe- 
ten v eere laten verweruen , segt m y wie ghi sijt ende van waer 
Doe seyde aliames. Ic was in affriken gheboren, ende ick ben 
Triakel uwer suster sone dien si met herten lief heeft. 

[36 b ] * Hoe Gherijn ende thien ridders int geuangenis wor- 
so den gheset. 

* 

ALs die rijcke ammirael Gaudijs verhoorde dat dese Triakel 

was sijnder suster son, so stont hi op ende greep hem in sinon 

armen, ende heete hem willecome, ende hi seyde Neue wat volcx 

. is dat hier bi v staet Doe seyde Triakel. Lieue oom dat sijn geuan- 

35 gen kersten die sendet v mijn oom coninc yuorijn steltse geuangen 

dat si nit en ontgaen ende dese ioncfrouwe doet inde camer bi v 

v dochter sal wel van haer leeren fransoys Doe seyde die ami- 
rael lieue neue dit sahnen al doen dat ghi segt. Ende gheriju 
ende die .x. ridders worden in die genanckenisse brocht ende alya- 

5 mes volchde ende sach waer si bleuen. Doe seyde gherijn, schande 
moet v geschien o Triakel ghi dedet ons verstaen dat ghi aliames 
hete ende nv is die Amirael v oom Ay lacen nv en sal ic nemmer- 
meer in kerstenrijc weder comen noch ooc die goede ridders die 
hier sijn. Doen seyde Aliames, och swiget toch goede gherijn, dit 

10 heb ic al om pratijken ghedaen, ic meende hugen int geuangenis te 
vinden , mer nv weet ic wel dat hi doot is ende verslagen nv wi 
hem inden kercker niet en vinden Haer ic bid v om gods wille en 
bedroeft v lieden niet ic sal v hier cortelinghe weder wt helpen, 
ende ick en sal uwer niet vergheten dat gheloue ic v lieden bi god 

15 almachtich die mi gescapen heeft. Ende aile dese woorden spra- 
ken si tesamen in Fransoys daer die toren wachter tegenwoordich 
stont. Hier om sorchde alyames seer oft die kerckerier haer sprake 
verstaen hadde. Soo nam alyames sijn swaert ende sloech den 
kerckerier dat hooft af dat hi doot ter aerden viel, ende alyames 

20 nam dat hooft ende brachtet gedragen voor den amirael Gaudijs 
die tôt Alyames seyde. triakel lieue neufr van waer coemt dat 
hooft dat ghi daer brenghet. Tryakel seyde het is dat hooft van 
uwen dienaer die v gheuanfckenisse bewaerde dyen heb ic af ghe- 
slaghen, want hi ende de kersten droeghen so wel oner een dat ick 

25 wel verstonde dat hi cortelinghe soude die kersten hebben laten 
ghaen ende wt ghelaten. 

Hoe Claramonde haren neue seyde ho.e si den kersten een 

iaer lanck onderhouden hadde. 

[37 a ] * ALs nvTryakele den toorenwachter verslaghen hadde, 
so doe seyde die Amirael, Lieue neue, heydenisse sal noch door v 
prospereren ende welvaren ende ic hope bi mamet onsen heere dat 
kerstenrijc noch by v ghecranct sal worden. Ende ick wil v ouer 
gheuen bi mijnen leuenden lijue, mijn landen ende aile mijn heer- 
licheden ende ghi suit heere ende coninck sijn ouer al [38*. 
35 K ij] dat landt van babilonien. Ende ick wille datmen na desen 
dach uwe ghebodt sal onderhouden ghelijcke dat mijne. Doe seyde 

aliames, dat moet v lonen onse heere Mainet. Ende dye amyrael 
heeft ontboden aile die princen ende heeren vanden lande, ende 
aile die edelen moesten al homagie ende manschap doen tôt Alya- 
mes, ende si moesten hem aile onderdanich sijn, ende comen in den 

5 dienst van Aliames die men Tryakele hetede. Als tryakel dus eer- 
licken bestelt was vanden Amirael Gaudijs, so quam Claramonde 
dit ooek hadde ende volchde die oude manieren vanden vrouwen 
ende si en conste och net swighen. Ende si nam alyames metter 
handt die si meende haer neue te wesen ende si seyde lieue neue 

10 ick heb uwes raets van doene. In dit voorleden iaer soo quam 
hier in ons landt die messagier van coninck karel van vrancricke 
ende eer hi hier quam soo versloech hi te Dunalster op dat slodt 
den grooten wreden ende ontsienden tyrant agayant, ende wilde 
hebben dat haer van mijns vaders baert, ende sijne vier hoeck 

15 tanden van achtere wt sinen hoofde. Ende hi seyde ooek dat hem 
coninck karel van vrancrijek in dit landt ghesonden hadde, ende 
in presencie van alejen heeren, so dode hi den groten stercken 
coninck van Anapele ende hi sloech hem sijn hooft af daer hi stont 
aen mijns vaders tafel ende doe spranck hi metter spoet ende hi 

20 custe mi ooe aen mijnen mont dat sijt aile saghen dye aen der 
tafelen waren gheseten. Ende sinen sueten aseme heeft mi mijn 
horte doorwont al gheheelick doorstraelt, ende hadde ic niet mog- 
hen hebben sijn liefde, ick hadde sot, ende dal, ende wt sinnich 
achter straten moghen loopen. [38 a ] ocht mocht my sijn liefde ge- 

25 stadich bliuen, ende met dien quam huge bi hem beyden die wel 
wiste dat aliames haer neue niet en was , mer hi en gaft niet te 
kennen Doen seyde claramonde tôt hugen le vermane hier hoe lief 
dat v mijn herte heeft Aldus lief en wilt my nyet begeuen, mer 
ick bid v laet v herte metten minen in liefden accorderen. Ende 

30 hughe accorderende seyde aldus 

Accoort is een woort vol virtuteà 
Discoort iaecht aile vruechden buten 
Accoort is der herten behaghen 
Discoort doet aile tribulacie spruten 
35 Accoort doet aile mélodie ontsluten 

Discoort is een woort van plaghen 
Ick begheer aen v mijn liefste goet 
Dat ghi mijn herte in y wilt dragben 
Lijf ende siele stellic in v behoet 



Iok bid v hertelijck lief wat ghi doet 

Dat ghi niet en wilt op mi verstoort sijn 

Dijn eyghen blijue ic, sijt des wel vroet 

Laet liefs herte in liefs accoort sijn 
5 V heb iok gbegenen in rente en ente 

Hert, siel, ende lijf, wat îek verwerue 

Goet, moet, en bloet, steruen, en leuen 

Dus conforteert mi lief eer ic bederue 

Ghi moecht mi cleuen nemen engheuen 
10 Scboonder blijfdi in mijn herte ghescreuen 

Dan pelagia van anthio chien schone 

Oft polexena priamus doobter verheuen 

Médusa, oft Danes elck weert een crone 

[39a] y opsien dunct mi een hemels crone 
15 Laet dijn stralen doch mi confoort sijn 

Ick begheere en ick bidt v sonder hone 

Laet liefs herte in liefs accoort sijn 
Mijn herte is suie dattet liefs herte 

In ionsten sal draghen ontsiende gheen smerte 
20 Dus lieflick lief doet lief doet des ghelijcx 

Ondancx des nijders valsch van perte 

Die dwitte diewils verkeren in swerte 

Dies hem noch nakende wert veel versijcx 

Ick neme dat op mijn deel hemelrijcx 
S5 Dat ic v beminne bouen aile vrouwen 

Die moghen leuen butes oft binnen sdijcx 

Dies moechdi wel heel op mi betrouwen 

O weerde bloeme bouen aile kerssouwen 

En laet mi in uwen dienst niet versmoort sijn 
so Mer liefste beminde wilt wel onthouwen 

Laet liefe herte in liefs accort sijn 
Princesse. 
Bouen aile princessen oft coninghinnen 

Moet ick bi natuerlijcker cracht y beminuen 
35 Bouen aile vrouwen nv leuende een paer 

Dijn wesen is gheplant int herte binnen 

Gheen ander liefde en sal mi verwinnen 

Al mocht noch ghedueren .x. duysent iaer 

En ghelooft gheen clappers die fel int woort syn 
40 Dit is mijn hertelyo begheeren, maer 

Laet liefs herte in liefg accoort sijn. 

Doe Hughe sijn minlijcke woorden volseyt badde so seyde 
claramonde totTryakele. Dese ridder wert ooek gheuanghen, ende 
men nam hem eenen cop [39 b ] van goude, eenen horen, ende eenen 

costelijcken halsberch die elcken iuyst paste ionck ende out,die edel 
geboreir is. Ende om dat dese fransoys dese edelheit heeft so be- 
minne ic hem ende hi sat geuangen sonder eeten ende drincken .iij. 
dagen ende .iij. nachten ende mijn vader meende dat hi doot was 

5 ende ic ontfermde mi ouer hem ende ic liet hem heymelijc wt ende 
dat is een iaer geleden ende also lange heb ic hem onderhouden. 
Doe dit tryackel hoorde so seyde hi. lieue nichte heeft de fran- 
soys op eenigen tijt bi v gelegen. Ja hi seyde claramonde Doe seyde 
triakel so hebdi grotelic misdaen, hoe waerdy so s tout, so sot, so 

io dul, dat ghi v liefde dorft leggen aen eenen kersten m an, mamet 
sal t scenden ende v vader sait weten 

Hoe Claramonde haren neue Tryakel badt dat hi wilde 

doch swighen.* 

[40*] DOe Claramonde hoorde dal Tryakel haer neue wilde 

15 die dinghen vanden. kersten brenghën aen haren vader, so wertse 
seer veruaert ende si hadde wel gewilt om al haers vaders goet dat 
si ghesweghen had ende si noytvanden kersten vermaent had. Tria- 
kel seide le wil den kersten sien. Claramonde seyde, lieue neue ic 
sallen v gheera laten sien, want si was seer veruaert, ende si leyde 

20 hem in haer camer daer huyghe was. Ende als hem huge sach, so 
seyde hi lieue neue ick heete v willecome, ende hughe greep hem 
in sinen armen ende hi custe hem aen sijn wangen. Doe seyde 
hughe, alyames lieue neue wat doet Gherijn ende mijn ridders, 
ende mijn nichte die ic v liet als ic te dunalster van v sceyde. Doe 

25 seyde aliames. Ic dede gherijn ende v ridders gheuanghen legghen, 
want ic meende daer v gheuonden te hebben. Ende ic hebbe ons 
nichte camemere doen werden bi Claramonde. Doe hoorde Clara- 
monde hughen ende alyames aldus tesamen spreken, so seyde si 
tôt alyames. ghi fransoys ghi wetet seer wel die fransche taie te 

30 spreken, ende ghi dedet v noemen tryakel als ghy eerst in mijns 
vaders hof comen waert, ende seyt dat ghi een soone waert van 
mijnder moeyen mijns vaders suster: ende dat ghi mijn neue waert, 
ende ghi hebt gheloghen, want ghi niet en bestaet noch mi nodi 
nrijneti vadere in gheender manieren van maechschap waerom hebdy 

35 mtjnen vadere uwen oom gheheten ende ghi seydet v te wesen mijns 
vaders sustersone, ic sait mijnen heer vadere seggheç, hi sal v dçen 

hanghen aen een galghe. [40*] Doe was alyames veruaert ende hi 
ontstelde in sijn aensicht ende hi viel op sijn knyen ende seyde. 
Ghenade mijns lijfs eedel vrouwe het soude v cleen profijten, dat 
ghî mi dedet doden. Doe seyde huge o eedel ioncfrouwe mijn schoon 

5 lief vergheuet hem want hi is mi te na van bloede dan dat ghi hem 
dat soudt doen. Doe seyde die ioncfrouwe. Nv heb ick mi wel ghe- 
wroken van der sorghen die hi mi te voren had aenghedaen, dies 
loech doe hughe ende was wel tevreden, ende hi dede Aliames op- 
staen vander aerden ende aliames ende claremonde waren goede 

io vrienden, ende doe ginck die ioncfrouwe ende liet gherijn ende die 
.x. ridders wter gheuanckenisse die al by hugen quamen, ende 
waren verblijt ende maecten goet chiere, want Claramonde be- 
sorchdese al van eeten ende drincken, ende van al dat hen van 
node was. 

15 Hoe Agayants broeder dieConinc van Tartarien te babilonien 
quam, daer hem dye amirael feestelijcken ontfinck. 

ALs die coninc van Tartarien Agapaert vernomen hadde dat 
sijn broeder Àgayant verslaghen was te dunnalster van eenen ker- 
sten Riddere een Messagier van coninc kaerle van vrancrijc, so 

20 vergaderde hi veel volcx van wapenen, ende so track hi tottea 
amirael gaudijs van babilonien, als dit die amirael wiste, so was hi 
blijde ende -quam hem teghen met sinen staet ende heete hem wille- 
come. Ende de amirael sach dat agapaert quam met heyrcracht, soo 
vraechde hy hem wat nyeuwer tijdinghen ende nyeu mare dat hy 

2» brochte. [41\ L] * Hi dunct wel dat ghi wilt gaen oorloghei 
op die kersten ende dat ghi mi geern met hadt om dat wi tsamen 
der hant souden winnen sloten ende steden ende al die daer binnea 
zijn quader doot doen steruen. Neen seyde doen agapaert heer 
ammirael ick ben op v gram ende verbolghen want door v heb ie 

so minen broeder verloren, want dye kersten dye hem zijn leuen nan 
quam hier bi v in v sale, aldus sec ic v ghy sijt mijn man die dat ver- 
soenen sal ende be[41 b ]teren die doot van mijnen broeder. Ende 
voort wil ic hebben den seluen chins ende hooftgelt dat ghi ininea 
broeder tôt deser tijt toe gegeuen hebt ende dat ghelt suldi mi sen- 

85 den ofbrenghen, dit hoorende die Amirael gaft hem onweerdich eade 
.seyde. Heer agapaert ghi suit weeten al heeft v broeder dese rpntep 

iaerlicx van ons gehadt hi en had daer geen rechte toe, ten was 
hem oock niet noch van vader noch moeder verstoruen, noch van 
sijnen geslachte aengheerft maer hi had dese renten met ghewplt 
ende door bewanc dat is nv met hem al verstoruen ende doot daerom 

5 en sal ic niet meer geuen noch ooc hooft ghelt, want ic ben beter 
ende edeler geboren dan ghi sijt. Doe seyde de coninc agapaert ic 
en sal hierom niet rechten noch dinghen om dese saken maer kondi 
eenen campioen vinden die teghen mi campen wil, ic sal v al v 
recht laten behouden, ende eest dat ic uwen campioen verwinne die 

10 v recht ende eere bewaren sal so suldi mi al dat selue doen ende 
den seluen chins ende hooft ghelt gheuen dat ghi mijnen broedere 
Agayant gegheuen ende ghedaen hebt. Als die amirael dit hadde 
gehoort so was hi tevreden hertelijcke wel Ende doe sceyden die 
ammirael ende die rijcke coninc agapaert van malcanderen ende die 

15 rijcke agapaert keerde doe tôt sinen volcke ende die ammirael 
Gaudijs tôt sinen palleyse. 

Hoe die Amirael sprack met Tryakel sinen neue hem raets 
vraghende hoement beste metten campe maken soude ende 

wie dien best soude slaen. 

so [42*. L ij] ÀLs die amirael met agapaert ghesproken hadde 
ende hadde den campe aenueert so ghinc hy in zijn sale ende hi riep 
sinen neue triakel tôt hem ende seyde, neue nv geeft mi raet, want 
ic hebbe eenen camp aenghenomen tegen den coninc agapaert. Als 
dit alyames hoorde, seyde hi lieue oom nv hoort na mi. le heb 

25 raet geuonden voor ons, ende voor v eere, want so mi Claramonde 
heeft vertelt van woorde te woorden aile die auontuere van eenen 
kersten, so ist een iaer leden dat hier quam een kersten messagier 
op sint Jans dach die bootscap bracht van coninc karel van vranc- 
rijck, ende hi versloech te dunalsler den agayant. Ende ic heb wel 

so so veel gehoort wildi den kersten sijn goet zijn gelt zijn gulden cop 
sinen horen weder gheuen, hi sal teghen hen campen. [42 b ] Als 
die amirael dit hoorde riephi tôt hem claramonde ende seyde, lieue 
dochter ghi dedet mi verstaen dat de fransoys doot was die hier 
quam, tis nv een iaer gheleden Claramonde seyde, lieue vader ick 

85 meende hi hadde doot gheweest van honger want in dye drie eerste 
daghen ende nachten en adt hi noch en dranc hy niet ende als ic 

Hujrge. ^ 

sach dat hi weder bequam so was mijn herte gram dat ick v liieghe- 
nen had doen verstaen mer anders heuet hi water ende broot ge- 
geten dat ick soude weten de waerheyt of hi te dunalster Dagoyant 
had verslagen Ja hi in trouwen dat is immer waer daer is nv tidinghe 
5 ghenoech af, maer laet hem nv comen, ick heb aengenomen eenen 
campe teghen den coninc Agapaert, ende wilt hi dien vechten iek 
sal hem al weder gheuen dat hem hier ghenomen is. Als dit Clara- 
monde ende alyames hadden gehoort van den amirael, so ghingen 
si onder hen beyden daer si hughen vonden ende si seyden hem 

10 van den campe, daer hi seer willich toe was om vechten daer Clara- 
monde seer blijde om was ende si ghinghen onder hen drien in der 
salen daer si den ammirael vonden. Als nv die amirael hughen sach 
seyde hi. Sijt willecome fransoys, moechdi den coninc Agapaert 
verwinnen in den campe ick sal v al v goet weder gheuen dat v hier 

15 ghenomen is, ende ick sal v minlijc doen gheleyden wt minen lande, 
ende ick sal v brieuen gheuen aen coninc karel daer ick hem seer 
in sal doen groeten, ende ooc sal ic hem iaerlicx gheuen van mijnen 
hoofde .lxx. m. gouden ducaten also langhe als ic leuen sal, ende 
ic salse hem senden te parijs binnen der stadt. Doen dacbde hughe 

20 in hem seluen. Dat waer quaet dat karel chins ontfanghen soude 
dat soude mi by auontueren scha[43 a ]den want mochte ick een kint 
ghewinnen aen claramonde so soudt mi mede gaen ende daer mochte 
noch in kerstenheyt groot profijt afcomen. Als hughe aldus stont 
in ghepeise so braçhtmen hem sinen halsberch sinen cop ende sinen 

25 horen. 

Hoe hughe campte teghens den grooten rijcken ende raach- 

tighen coninc Agapaert * 

[43 b ] ALs hughe nv aile zijn dinghen weder had dat hem ge- 
nomen was, als den cop, den horen ende den halsberch dien huge 

so aen dede ende nam sinen schilt. Ende aliames spien hem twee ver- 
gulden sporen ende die ionffrouwe Claramonde gaf hem een lancie 
in zijn hant ende seyde Joncheer denct om mi als ghi ons eere be- 
waren suit. Doe was huge blide ende hi was wel ghewapent meet 
eenen helm van fijnen stal ende met eenen stercken schilt. Ende doe 

85 bescreet hi zijn goede paert dat wel toe ghereet was ende hi nam 
oorlof aenden ammirael ende aen die ioncfrouwe seer minlic ende 

ki is doenghereden te velde daer hen agapaert verwachte die groot 
verlangen hadde ofl daer yemant teghen hem soude comen campen. 
Ende agapaert heeft hughen haest vernomen ende hi quam hughen 
tegen ghereden ende vraechde hem, heeft v die amirael hier ge- 

ft sonden om teghen mi te campen. Doe seyde hughe. Ja hi dyes heb 
god danc Âls agapaert god hoorde noemen des gaf hem wonder 
ende seyde. Segt mi van waer sidi gheboren. Huge seyde in vranc- 
rijcke te bourdeus ben ick kersten ghedaen ende eer ic hier quam 
int lant, so versloech ic te dunalster den dagayant ende desen hals- 

10 berch was zîjn die ic hier aen hebbe. Ende also langhe als dagayant 
dien hadde aen sijn lijf so en ontsach hi wapen noch swaert. Aga- 
paert dit hoorende wert veruaert van desen woorden ende seide. 
So help mi mamet, dagayant was mijn broeder dien ghi op zijn slodt 
versloecht twelck een swaer sake is voor mi. Maer wildy mijn vrient 

is werden ick sait v al vergheucn, so sal ons die amirael moeten son- 
der bedwanck opgheuen aile zijn lant, ende ick sal v ouergheuen 
in v ghewelt ende onde v macht aile dat [44*] goet, lant, ende slo- 
ten van mijnen broeder dagayant Ende ooc sculdi den chins ontfaen 
van minen broeder ende daer toe sal ic v mijn suster gheuen toe 

to eenen wiue ende ghi en saecht ooc binnen uwen Ieuen geen ionc- 
frouwe so groot ende so sterck ende ooc en heeft se niet eenen 
tant in haren mondt hi en is wel eenen haluen voet lanck. Als hughe 
dit hoorde wert hi lachende ende seyde Sulcke ioncfrouwen moeten 
verre van mi bliuen om sulcken huwelijck enquam icniet in dit landt 

25 Nv seyde hughe wi hebben langhe genoech onsen tijt verquist met 
clappen, laet ons onse saken voleynden daer wi om hier gecomen 
zijn. Doe seide die sarazijn agapaert fransoys so muechdi v wel 
ontsien. Ende si keerden beyde haer paerden ende si quamen met 
sulcker cracht op malcanderen dat si beyde haer speeren braken 

so aoo dat si haer swaerden trocken. Ende huyghe vroom ende wel 
ghemoet als een lybaert sloech den coninc Agapaert op sinen helme 
van fijnen stale dattet swaert afspranck ende sloech in stucken den 
gouden circkel die beneden aen dat helmet stont die rijçkelic ver- 
chiert was met ghesteenten daer dat vuere met dien slaghe wt 

35 spranck dat hem zijn ooren daer af songhen dat coninc Agapaert 
nauwelijc en wist waer hi was Mer coninc agapaert bloef onuer- 
saecht ende hi sloech op hughen eenen slach dat man ende paert 
int sandt viel ende hi sloech eenen groten cant van huyghens schilt 

4» 

ende cloofde hughens schilt totter hant toe Dyes hem huge seer 
schaemde ende liy verhief hem haestelijc weder op metten paerde 
endc sloech so vreeslick op agapaert ende coninc agapaert weder 
op hem ende dese battalie duerde langhen tijt tusschen hen beyden. 
5 [44 b ] Ende claramonde lach ter vensteren ende sach dit al aen ende 
seyde heymelic biddende. mogende god der kersten door die 
grote ootmoedicheyt dat ghi die menscheit aengenomen hebt ende 
wt v eewige glorie hier neder gedaelt sijt, wilt doch hughe v dienaer 
bewaren, dat hy hier niet verslaghen en worde, ende so waerlic 

io als ic mijn afgoden wil laten ende v geboden onderhouden so wilt 
Hughe v knecht bistaen. Dese twee hebben so vreeslijck teghen 
malcander geuochten dat vreesliic was om sien. Ende hughe lichte 
hem in den steechreep ende sloech so vreeslijck op agapaert mer 
hi schutte al die slaghen op sinen schilt Dit siende huge quant van 

15 besiden ende gaf agapaert eenen slach dat hi metten paerde ter aer- 
den viel, mer tpaert spranc haestelic weder op Ende doe riep huge 
wacht v wel ghi sarasijn, ende hughe quam met eenen aefschen 
slach ende sloech Agapaert dat hooft af. Ende terstont spranck 
huge vanden paerde ende greep dat hooft ende sadt weder op zijn 

so paert ende brachtet ten palleyse daer Claramonde was, ende de 
amimifael quam hem tegen ende ontfinck hem met groter eeren ende 
seyde. ghi fransoys veele goets so moet v ghescien ende mamet 
geef v prijs ende eenen hogen name, ende nv muechdi reysen als 
ghi wilt totten coninc Âbroen ende ic sal v brieuen gheuen aen 

25 coninc karel van vrancrijcke uwen hère ende ghi sulten seer grue- 
ten van mynerit wegen, ende hi sal van ons chins ontfangen so 
lange als ghi leeft. Doen seyde Huge dye noch was onueruart 
Heer amirael ic bid v swiget van sulcke woorden, want ic wil hebben 
daer ic om ghesonden ben van coninc karel van vrancrijcke, dats 

so uwen baert ende v vier winckel [45*. M] tanden Doe wert die 
amirael seer gram ende seyde tôt sinen heren. Hoort doch wat dese 
francoys noch seyt ende wat hi begeert ic en gaue hem mijn winckel 
tanden niet om al coninc karels landen, ende hi seyde doe tôt hugen. 
ghi fransoys ghi hebt mi te seer vergramt ende v seluen veel te 

35 cort gedaen want ic en sal nemmermeer eten noch drincken ghy en 
sidt ghesloten in mijn gheuangenisse Als hughe dit hoorde toech hi 
sijn swaert ende seyde wacht v heer amirael want ic sal nv uwen 
baert hebben wilt god die heer, ende mettien sloech hi na den am- 

mirael. Doe wert vreeslic op hughen geslagen dat hi hem niet langher 
gheweren en conde door die groote menichte der sarasinen. Dit 
vernam aliames ende quam in die wapenen met gherijn ende met 
.x. Ridders die hugen quamen te hulpe die grote moort wrachten 

5 onder die sarasinen, mer der sarasinen quammer so veel dat si haer 
macht niet wederstaen en conden so vloot huge met sijn geselscap 
op eenen groten toren vandcn casteel, ende huge nam sinen horen 
ende blies ende doe mosten si haer felheyt laten ende si gingen al 
danssen die den horen hoorden al warent heeren, knechten, vrou- 

10 wen ionffrouwen Daer en was niemant hi en danste na tgheluyt van 
den horen ende hughe blies met so groter cracht dattet coninc Abroen 
hoorde te moyn daer hi lach in die sale. Ende riep tôt aile die hem 
dienden endeseyde. Mijn heeren ende knechten hughe van bordeus 
is in groten last, want hi blaest seer den horen die ic hem gaf, 

15 ende god heeft hem vergheuen al sijn misdaden door de passie die 
hi hem vermaende met deuoter herten, daerom schelde ic hem ooc 
quijt van aile minen euelen moede. Daerom wesche ic mi te babi- 
lonien by huyghen met .c. m. manl^^nen wel ghewapent ende te 
paerde, ende terstont was coninc abroen te babilonien met sijn volck. 

20 Ende huge kende terstont sijn banner metten cruce ende hi was 
seer verblijt ende liep nederwaert daer seer vreeslicken gheuoch- 
ten waert als huge sijn blasen liet. Ende dye sarasinen verwonder- 
den seer van waer al dat volck van wapenen comen was dat so 
onuersiens op hem lieden sloech soo dat si hem met verweren en 

25 consten teghen Abroen ende sijn vole so dat si daer meest al ver- 
slaghen bleuen ende luttel vanden sarasinen ontquamen van daer.* 

[46». M ij] Hoe hughe knielde voor Coninck Abroen ende 
dancten y an sijnre victorien die hi hem hadde doen hebben 

ende aile weldaden. 

3o ALs nv die battalie gedaen was ende die sarasinen meest ver- 

slaghen waren so quam huge met groter begeerten ende viel oot- 
moedelijc op sijn knyen voor coninc abroen ende badt hem ver- 
giflfenisse ende seyde. edel hère weest mijns ghenadich, ic kenne 
dat ick teghens v misdaen heb ende dat ick v o mijn oom hère ver- 
as wracht heb dat heeft gedaen mijn onwijsheyt ende dat ic uwen ge- 
boden ongehoorsaem geweest heb, nv bid ic genade door god ende 

sijn bitter lijden. Doe seide coninc abroen Staet op het is al ver- 
gheuen, ende maect v bereyt om na parijs te reysen encte neemt 
den baert van den ammirael Gaudijs ende sijn vier hoecktanden ende 
brengtse coninc karel van vrancrijcke. Doen seyde claramonde 

5 edel herehoe salhi dit connen bewaren Ende doeloech abroen ende 
seyde, herde wel Doe nam huge dat hooft vanden amirael ende track 
daer den baert wt ende nam ooc die vier winckel tanden wt dat hooft 
Doe seide coninc Abroen. ionffrouwe om dat si wel bewaert sullen 
sijn so wensche ic dit al in aliames lancken, twelck al so gheschîede. 

10 Doe seyde coninc abroen. hughe ionghelinc nv hoort na mi ende 
ic segghe v hier openbaerlic ende voor waer dat ghi met Clara- 
monde dye ionffrouwe geen conuersacie en hebt noch bi haer en 
cornet om met haer enighe oncuysheyt te bedriuen eer ghijse ghe- 
trout hebt ende dat si ghedoopt ende kersten gedaen is. Ende doet 

15 ghi dat buten minen rade ghi sulter grote scade by hebben. Doe 
seyde hughe Dat en moet god nemmermeer gehingen dat ic v gebot 
soude breken [46 b ] Doe ghinc hughe ende liet die barcke bereyden 
die aliames te babilonien hadde ghebracht ende dedese wel besor- 
ghen van aile dat hem van node was als van spijsen van dranck, 

so van gelt, van goût, van siluer ende ander costelicheyt menigherleye. 
Doe heeft huge oorlof ghenomen ootmoedelic aen coninc Abroen 
ende so sijnse minlic van malcanderen gescheyden Ende hughe is 
tscepe gegaen ende die schone Claramonde ende aile hughens ge- 
selscap in die barcke, als Alyames, gherijn ende die .x. ridders. 

» Hoe die donder ende blixem ende den storm der zee in 
stucken sloech dat schip daer hughe in was. * 

[47 a ] ALs aile dat geselscap hadt oorlof ghenomen aen coninc 
Abroen die met hen lieden ghinc op de hauen daer hi hen lieden elc bi- 
sonder diehant gaf. Doe gaf hi hen sijn benedixie ende is doe van hen 

so lieden ghescheyden seer minlic, ende heeft hughenmenichwerfghe- 
auiseert ende ghewaerschuwet dat hi sijn gebodt niet en brake. 
Ende huge is doe van babilonien ghescheyden met die schone Cla- 
ramonde ende hi is tschepe gegaen met Aliames ende met aile tghe- 
selscap. Als hughe met al sijn geselscap nv te scepe was, so hebben 

86 si ter stont dat zeyl op getogen wanttet recht voor wint was ende 
het waeyde een matelick goet vaerweer, ende so sijn si van babi- 

Ionien gescheyden ende sijn ter zee in gheuaren Ende als si nv 
langhe tijt in die zee hadden geuaren: so wert hughe siende op 
claramonde dat si seer schoon was so wert hi met liefden ontsteken 
op haer ende seide Och god waerom heeft mi abroen verboden dat 
5 ic met minen wiue mijnen wille niet doen en mach, och dat is mi 
een swaer ghebodt, mer al heeft hijt ghesworen bi sijnre crone ic 
sal nochtans gaen slapen by mijn wijf Ende huge seyde tôt Clara- 
monde Jonffrouwe ic bid v gaet te bedde. Die ionffrouwe antwoorde. 
O mijn lief coninc abroen soudes hem belghen ende hi soude gram 

10 op v werden. Neen seide hughe , ic meen wel dat ic met v gheen 
sonde doen en mach, want so gheringe als wi te Romen comen 
ende ghi gedoopt sijt dan sal ic v trouwen tôt minen wiue, hierom 
sal ic desen nacht bi v slapen Dit verhoorde alyames hi wert seer 
bedroeft, dies gheliken dede gherijn ooc ende seyden tôt hughen, 

is wy bidden v door god ende door sijn moeder maria, dat ghi doch 
niet brekenen wilt dat ghebot van coninc abroen [47 b ] oft wi moeten 
al daerom steruen. Doe seyde huge. ghi heren ic weet v goeden 
raet dat ghi noch scade noch last van mi hebben en suit Ist sake 
dat ghi enigen tempeest donder, blixem oft ander onweder wter 

so zee oft wter loch te siet comen, vliet ter stont wter barcken in den 
boot Ende want die heren, als aliames, gherijn ende die .x. ridders 
hadden grote sorge so stelden si terstont den boot wt ende ginghen 
daer al tesamen in ende huyghe ende Claramonde ende die stuer* 
man bleuen in die barcke, ende hy scafte ende dede met haer sinen 

85 wille. Ende terstont quam so groten onweder opter zee van winde 
van donre, van blixem so datter eenen groten swaren donreslach 
quam die de barcke in stucken sloech so dattet al verloren bleef dat 
hi van babilonien mede genomen had als sinen gulden cop, sinen 
horen, sinen halsberch, goût siluere ende ander manieren van coste- 

ao licheyt ende aile haer vitalie ende noottruften dat bleef al verloren. 
Ende hughe ende Claramonde waren in groten last ende waren al 
naect ende si quamen met nauwer noot op een plancke van den 
schepe so dattet god ordineerde dat si aen lant quamen Ende doe 
waren si arm ende enhadden niet behouden des si beyde groten 

35 rouwe bedreuen ende wrongen haer handen, si clapperden haer 
tanden van grooten couwe Doe seyde claramonde God weet dat wi 
ter quader tijt hebben ghebroken Abroens ghebot, nv sullen wi 
beyde moeten steruen van groter couden ende catiuicheyt 

Hoe Claramonde wech gheuoert wert van mannen te perde 

daer si naeckt opt lant stont. 

[48 a ] * DOe Claramonde ende hughe aldus deerlictegen mal- 
cander claechden daer si beyde naect opt landt waren also si wter 

5 zee waren ghedreuen. Soquamendaer .xij. sarasinen ghereden die de 
Jonffrouwe kennende werden aen haer sprake, ende si waren blijde 
dat se Claramonden geuonden hadden Ende om dat si al naect stont 
ende seer bescaemt so deden si haer eenen tabbaert al warm ghe- 
uoyert ende settense op een paert ende si bonden hughen handen 

10 ende voeten ende lieten hen so ligghen opt lant ende die sarasinen 
reden doen wech met claramonde ende seyden wel fellic, wi sullen 
v voeren tôt v oom coninc yourijn, hi sal v doen verbarnen in een 
vier oft hi sal v ander quader doot doen steruen Als claramonde 
dit hoorde was si seer bedruct ende drief groten rouwe [48 b ] Aldus 

15 gheuielt dat de coninc van palernen was wt gereden met sijn heeren 
ende hi heeft dit volck sien comen met deser ionffrouwen dye hi 
ter stont wert kennende ende seyde weest willecome Claramonde 
ick hebbe .vij. iaer lanc liefde tôt v ghedraghen ic en wilde niet dat 
ic eenich goet oft schaat hier voor v geuonden had want ic soude 

so v gheerne hebben tôt eenen wijue ende maken v vrouwe van paler- 
nen Doe seyde Claramonde. Genadige heer coninc daermede ben ic 
tevreden maer ic bid v dat ghi bi mi niet slapen en suit noch met 
mi conuerseren in .xi daghen ende .xl. nachten. Als dit de coninc 
hoorde loech hi ende seide weerde ionflrouwe dat sal v wel ghe- 

»5 schieden. So moest mi mamet schenden bracke ick v eerste bede. 
ende so is si by den coninc gegaen: ende claramonde heeft dye .xij. 
sarasinen doen vanghen ende omdat sise wilden doen dooden van 
haren oom yuorijn ende hadden haer so grooten last ende anxt aen 
ghedaen. 

so Hoe Claramonde metten coninc na palernen reedt. * 

[49*. N] ALs galefiers die coninc van paleernen Claramonde 

verlost had vanden .xij. sarasinen so stelde hi se weder te paerde 

ende brachtse eerlic in sijn stadt van palernen om dat hijse beminde 

Mer lacen daer is menich die meent te crigen ende te minnen dat 

85 sijn herte begeert nochtans en crighet hy daeraf niet dan scade last 

ende verdriet, ghelijck galefiers int eynde oock quam alsmen horen 
sal. Nv hoort wat van hughe die opt-sant gebonden lach ende en 
conste noch handen noch voeten roeren ende hi lach ende claechde 
sinen noot, nochtans had hi die meeste sorghe voor Claramonde 
5 sijn lief niet wetende waer die veruaren was So badt hi god den 
hère dat hi se doch wilde behoeden van der doot want hi gad grote 
sorghe dat die sarasinen haer souden brengen tôt haren oom coninc 
yuorijn ende hi dacht, comtse in haer ooms handen so salse yinmer 
moeten steruen. 

10 Hoe maleproen badt den coninc abroen om dat hy hughen 

mochte helpen wt sijnen laste. 

ALs hughe dus deerlic claechde liggende gebonden aen han- 
den ende voeten so verhoorde die goedertieren verbanncn male- 
proen mer hi en dorste hem niet helpen noch ontbinden voor dat 

15 hi ghesproken had sinen heere abroen, ende hi reysde so lange dat 
hi abroen vant ende sejde hem. weerde hère abroen, huge is nu 
in groter last en wildi hein niet biestaen so blijft hy doot hi leyt 
alnaect ende bloot opt sant vander zee gebonden hi en can handen 
noch voeten gheroeren le soude v bidden dat ic hem mochte ouer- 

20 dragen aen dander side vander zee ende laten hem dan gaen op dat 
hi daer onder die sarasinen mach broot bidden ende so lijn leuen 
onder houden [49 b ] * Doe seyde die rijcke coninc abroen en segt 
mi niet meer van hugen ic en wil van hem niet horen le moet hem 
met rechte laten pijne ghebroghen ende lijden, want ic verboot 

25 hem dat hi met die sarasijnsche ionffrouwe nit te doen en soude 
hebben voor dat si kersten ware ende dat hijse getrout hadde tenen 
wijue , hi heeft mijn gebodt versmaet ende niet gheacht dus laet 
hem houden den loon dien hi gecregen heeft. Doe seyde male- 
proen. Ây lieue hère abroen doet doch genade door god, wildi 

so dan laten verloren den edelen iongen man dat waer groot iammer, 
hi is emmer [50 a . N ij] noch een ionghelinc die aile wijsheyt 
niet en can hebben want hi is mer .xxviij iaer out dus ontfermt v 
doch sijnre, want om zijnre ioncheit moet ghî te meer verdragen 
dan oft hi oudt waer van iaren ende dagen. Mocht ic hem helpen 

35 wt sijnen lasten ic soude iuder zee gront duycken om den cop hais- 
berch ende horen ende brenghen hem die in corter stont maer 
maleproen ginc so lange in der zee dat hi den horen den cop d" n 

halsberch wt bracht totten coninck abroen die des blidë was. Doe 
seide coninc abroen maleproen wildi hem emmer helpen so suldi 
een iaer langer penitencie doen dan ghi soudt, hère seide male- 
proen bider doot die ic steruen moet ic soude lieuer noch .vij. iaer 
s langher penîtencien doen, dan hi soude ongeholpen bliuen, ende 
eer ic hem in desen anxt ende laste soude laten. Doe seyde abroen, 
ghi suit hem ontbinden , ende aen dander side vander zee stellen, 
maer anders laet hem so hi is. Doe nam maleproen orlof aen sinen 
hère ende voer weder ter zee van daer hi comen was ende quam 

10 ten lesten ter plaetsen daer hughe lach gebonden. Als huge nu 
maleproen sach so wert hi seer verblijt ende maleproen heeft hem 
ontbonden, dîes hem hughe seer bedancte ende spranc op ende 
seyde wat doet mijn goede hère abroen sal ic nemmermeer weder 
in sijn gracie comen. Maleproen seyde. Terquader tijtmoesti tegen 

15 sinen wille doen, tsal v tôt swaer verdriet comen. Doe seide huge. 
Elaes tis mi leet ende het berout mi seer datic sijn gebodt gebrocken 
heb. Doe seyde maleproen, ouermits den rouwe die ghi hebt so sal 
ic om uwent wille doen al ist mi swaer ic sal y dragen ouer de zee 
mer anders en mach ic v niet helpen, want ic niet langer orlof en 

20 heb, ghi suit met arbeyt ende armoede onder die sarasinen v broot 
crigen ende somtijt suldi moeten bidden v broot om appolijn ende 
mamet [50*] Doe seyde hughe god moet v loonen van v duecht 
Ende doe nam hem maleproen ende droech hem ouer zee ende 
sette hem daer neder opt sandt ende hi beual hem gode ende is so 

95 van hughe ghescheyden. Ende hughe hadt grote laste want hy 
meende steruen van hongher Ende hughe half dul van hongher is 
al naect gelopen van daer , so quam hi gaen daer hi een out man 
vant siten onder eenen boom die sadt ende adt ende was een speel- 
der der instrumenten von musiken geweest vanden Âmmirael van 

30 babilonien gaudijs die nv geenen dienst langer en had, ende hi 
hadde voor hem liggen taruwen broot ende een pasteye ende veni- 
soen of vleesch van een wildt herte wel gebraden ende een fies- 
sche met wijn. Ende neuen hem stont sijn paert ende hughe quam 
bi hern, ende dede hem reuerencien ende hi stont ende beefde van 

35 groter coude ende hi gruete hem met vriendeliker spraken seggeitde. 
Mamet gruet v hère. Die speelder die oude man sach hughen aen 
ende seyde met soeter talen lieue vrient wat is v gheloue ende in 
wyen geloofdi. Doe seyde hughe, ic geloue aent selue gheloue daer 

ghi aen ghelooft. Die speelder seyde, ic gheloue aen ternogant. 
Hughe antwoorde, ende ic gheloue aen mamet ende appollijn, mer 
in sijn herte seide hî heymelic. mijn gecruyste hère iesu vergeeft 
mi dese sonde. Doe seyde dye speelman Vrient hoe sidi ghenaemt. 

6 Hughe seyde. Gherijn is minen name, ende met rechte mach ic wel 
bedroeft sijn want ick was in affriken geboren ende mijn vader was 
comen van groten heeren ende van groter edelre afcoemste. Ic heb 
.vij. iaer lanc een machtich rijk coopman geweest, ende al dat goet 
dat ic oyt ghewan dat ben ic nv quijt ende heb verloren in die zee 

îo met eenre barcken ende al mijn gesellen heb ic ooc verlo[51 a ]ren 
des ben ic noch te droeuer. Doe seyde de oude man Vrient ghi 
sijt een schoon man en wilt v niet te seere bedroeuen ghi moecht 
noch wel weder comen tôt rikeliken staet ende tôt groter eeren 
ende groten goede al hebdi nv scade gheleden ende v goet ver- 

15 loren, ghi sijt noch ionc van iaren ende sterc van leden. vrient 
veel meer mach ic clagen dan ghi want ick ben een out man van 
•Ixxij. iaren met grijsen hare ende ik ben dus langhe besorcht ghe- 
weest van al dat mi van node was, no moet ic in mijn oude daghen 
besien waer ic den cost crighen sal want ic heb verluren den besten 

20 hère dien ic ymmermeer sijns gheliic crighen mach ende het was die 
amirael gaudijs die verslagen wert van coninc karels bote van parijs 
mamet moet hem scande ende oneer toe senden, ende moet sijn siel in- 
der eewicheyt verdoemen ende plagen ic wil gaen reisen na m ombrant 
tôt coninc yuorijn die mi wel kennet want hi was mijns heren broe- 

25 der ic hope dat hi mi onthouden sal Ende ghi knape wildi mijn 
trosser ende knechte sijn het sal v gheloont werden. Doe ant- 
woorde hughe. hère wat ghi te doen hebt daer toe ben ick be- 
reyt. Die oude man seyde lieue vrient ontbindt die pack dat hier 
leyt ende neemt daer wt dat beste cleet dat ghi vint ende trecket 

so aen, ende doet oock aen coussen ende schôen ende lijnwaet ic gon- 
nes v wel. Doe nam huge dat torssel ende ontbanttet ende hi cleede 
hem van den hoofde totten voeten. Ende als nv huge so wel ge- 
cleet was so dancte hi hein seer van sijnre gauen die hi hem be- 
wesen hadde. Doe seydé die speelman astermant. lief vrient 

35 coemt eten ende drincken met my belieuet v van dat selue dat hier 
is. Ende hughe ghinc terstont bi den ouden man sitten eten want 
hi grooten honger hadde. Als [51 b ] si nv te samen wel gegeten 
ende gedroncken hadden, so seyde astermant le sal gaen te mom- 

brant spelen voor den coninc yuorijn ende heeft bi don aen eenen 
tabbaert oft mantel van scarlaken dien sal hi ray gheuen dien neemt 
ghi, ende al dat mi sijn heren geuen sullen tsi groot of cleyn nemet 
al bi v ende loopt ermede ter merct ende vercopet ende coopter 
5 een paert om ghi en suit niet langber te voet gaen. Doe was 
hughe in sijn herte seer verblijt ende hi danctes hem seer, ende 
hughe dancte ooc sere heymelic in sijn herte god almachtich dat hi 
hem so goeden heere verleent hatte. 

Hoe hughe ende dye speelman astermant reden nae 
10 mombrant. 

ÀLs astermant ende hughe nv wel gegeten ende gedroncken 
hadden ende dat hughe ooc wel weder gecleet was so sijn si ghe- 
reyst na mombrant daer si coninc yuorijn vonden met menich 
edel hère ende ander sarasinen. Ende dye coninc heeft den speel- 

15 mann Astermant willecome geheeten ende hi vraechde oft waer was 
dat de amirael Gaudijs sijn broeder verslaghen waer. Die speelman 
seyde. hcre bi appollijn coninc karels bode heeft hem doot ge- 
slagen dies hem mamet ntoet scenden ende bedroeuen ende hi was 
gheheeten huge van bourdeus mamet moet hem ver w a te n ende 

so brengen tôt eenen quaden eynde. Doen dat coninc yuorijn hoorde 
wert hi seer versuchtende ende seyde. mijn vrient mijn sinnen 
sijn al gheheel ghestoort ende beswaert van dit gro[52 a ]te misual 
ende ongheluc dat minen broeder so iammerliken geschiet is, ghi 
moet ons wat spelen dat ic mijne sinnen wat verlichten mach ende 

25 mi seluen wat verbliden ende verhueghen. Doe nam astermant die 
vedele ende hi steldc dye snaren alomme wel. Ende hi maecte daer 
ghenuechte van schoonen goeden spelc in die sale voor coninc 
yuorijn ende aile sinen edelen so dat hem de coiiinck gaf sinen 
mantel van root scharlakcn geuoyert met zabels, ende elck van den 

so heren gaf hem sijn opperste cleet die inder salen bi die coninc 
waren. Ende huge was doe blide ende wel tevreden ende hi maecte 
eenen groten hoop van clederen ende hi bantse tesamen. Dye coninc 
seyde doe, waer creechdi desen knapeDoe seide astermant. edel 
hère daer quam ic auontuerlic aen. Ic was gheseden onder eenen 

35 boom om mi wat te rusten ende mijn natuer te stercken ende ic be- 
gan wat te eten , so comt dese knape bi mi ghelopen ende was al 

heel naert ende hi had grote ongheuallen ghehadt ende gheleden 
van der zee ende hi had al verloren dat hy hadde ende was so met 
groten arbeyt ende met groter auontueren op een plancke te lande 
comen ende hi is gheboren wt affriken. Doe seyde de coninc, Knape 
5 hoe îs uwen name. Hughe antwoorde ende seyde , bi appollijn ic 
hete gherijn. Doe seide die coninc, Mamet gheue v geluc gherijn 
wat condi doen. Heere seyde hughe le can alderley spel dat men 
metten steenen spel en mach. want mijn vadere was een rijck mach- 
tich man ende hi dede mi daer mede spelen alderley spel ende noyt 

10 en vant ick yemant die my int schaechspel verwan. [52 b J Doe 
seyde de coninc Gherijn dat is te hoghe vermeten dat ghi nyeu- 
waers en waert gheseten daer ghy vermeestert sijt vanden spele, 
dat is seer veel geseyt so hebdi groot voordeel meer dan veel 
menschen hebben Ja heere seyde hughe ghi enkent noch aile mijn 

15 consten niet, want alst van noode waer so can ic wel vueren ende 
ontbinden in strijden ende in ander battalien eens coninex oft eens 
ptincen baniere. Ick can ooe wel bedwinghen een grootmoedich 
herte, ende een volck van wapenen can ick wel stellen in goeder 
ordinancien om die vyanden best ende sekerlic te beuechten, al 

so dat ic hier gesproken heb dat derf ic wel vermeten. * 

[53*. 0] Hoe hughe schaecte teghen coninck yuorijns 
dochter ende hoe hi dat spel ghewan. 

ALs die coninc verstaen had gerijns sprake so loech hi, want 
niemant en seyde teghen sijn woorden mer hi dede sijnre dochter 

25 dat schaeckbert halen ende seyde. Doet doch dese knape swijgen, 
want ghi suit tegen hem spelen, ende verwint ghi hem so sal hi 
steruen, ende wint hy dat spel, so sal hi slapen in uwen armen 
ende tsal v man sijn. Âls si nv te samen speelden, so sach si op 
hughen ende haer docht dat si noyt schoonder man gesien en had 

so ende si seyde in haer seluen, het waer scade dat die iongelinc 
soude steruen, ic sal hem lieuer kiesen voor mijn lief ende door 
bedwanc der liefden sal ic hem tspel laten winnen, want al wiste 
hughe wel te speelen de ionffrou wistet noch hondert mael bat te 
spelen. Ende als si saten ende speelden tegen malcander, so seide 

35 die iofiffrouwe knape ghi vermaet v al te veel voor den heere 
mijn vader, het sal v berouwen want ic sal v matten. Hughe seide 

met soeter spraken ionffrouwe so help mi Ternogant mijn mee- 
ster astermant heefl met hem bracht alsulcken knape die hoopt 
noch te siapen in uwen blancken armen. Die ionffrouwe wert doe 
so met hughens liefde geuangen dat se al op hem peysde ende 

6 heeft so vergheten wat si spelen soude, ende wat hi seyde teghen 
haer dat beuiel haer seer wel. Ende huge had heymelic sijn herte 
tôt Gode ende hi trac al dat speel na sinen wille ende hi speelde 
die ioncfrouwe al mat ende hi seyde, ionffrouwe ghi hebt tspel 
verloren dat ghi meende ghewonen te hebben. Doe seide de ionf- 

10 frouwe. knape ghi wetes mite veel ic en vant noyt meester 
van desen speele in .vij. iaren die mi verwan. Doe stont de ionf- 
frouwe op vanden spele [53 b ] ende ghinc tôt haren heer vader. 
Doe seyde coninc yuorijn lieue dochter hoe ist vergaen, is dat 
spel al gedaen Ja seyde si ende ick heb dat spel ooc verloren 

15 Doen wert die coninc haer vader seer gram ende seyde, mamet 
ende Ternogant moeten v verwaten, sal hi in uwen armen siapen 
want ick en sal nemmermeer minen eedt breken. Àls dit sijn doch- 
ter hoorde was si blijde ende tevreden. Mer huge hoorde wel dat 
de coninc seide mer hi dachte dat hijt niet doen en wilde want hi 

so daer grote sonde aen doen soude, eerst want si was onghelouich 
ende een sarasijnsche, ten tweeden want Claramonde ende coninc 
yuorijns dochter waren twee broeder kinder seer naghe nichtes* 
ende dachte god soude op mi werden vergramt ende soude mi 
weder plagen. Maer huge ghinc tôt den coninck yuorijn ende 

95 seyde. Hère ten soude niet goet sijn dat v kint van mi blâme ende 
scande hadde want ick weet wel daer en is gheen so vryen edelen 
man wildijse hem gheuen hi soude blide sijn, maer mamet moet 
haer in haer iuecht ende scoonheyt in eeren laten leuen. Doe dit 
coninc yuorijn hoorde wert hi al verblijt ende is tôt hugen ge- 

so comen ende heeft hem in sijn armen ghenomen ende seyde. Gerijn 
mamet gheef v eere ick wil altoos v vrient sijn, ghi hebt seer wel 
gheseyt Dit hoorde al coninck yuorijns dochter ende si seyde hei- 
melick in haer seluen. gherijn haddic dat gheweten te vooren 
ghi en soudet dat spel niet ghewonnen hebben. 

95 Hoe coninck yuorijn raet vraechde aen Gherijn sinen dienaer, 
hoe hi weder crighen soude sijns broeders dochter. 

[54*. Oij] * WAnt nv coninc yuorijn verstaen had dat de 

coninc van palernen had genomen claramonde sijns broeders doch- 
ter, so seyde hi tôt gerijn. vrient wilt mi raet geuen, want 
ic hebbe dem coninc van palernen ontboden met .x. edelmannen 
dat hi mi sende claramonde mijn nicbte ende hi swoer dat ic se 
5 niet weder hebben en soude al dade ic al dat ic mochte. Doe huge 
boorde van claramonde so wert hi al heel verblijt ende seyde. 
Genadige heere tis qualic ende scandelic gedaen dat hi v nichte 
wil houden tegen uwen danc mer wildi minen raet doen hem sal- 
der grote scade ende verlies afcomen, so ontbiet v vole van wa- 

io penen, ende v edelen, ende, dan sullen wi trecken metter macht 
voor palernen, ende ick sal dijnen standaert vueren, ende wi sullen 
v nichte claramonde wel gecrigen. Als dit coninc yuorijn hoorde 
so seyde hy goede gerijn dat is goeden raet. Ende ghi suit heb- 
ben van harnas ende van paerden al dat ghi begheert daertoe te 

is bebbene [54 b ] Dit verhoorde een sarasijn die den coninc wech- 
leyde ende sprack heymelic met hem ende seyde. Heer coninc 
en doet dat in gheenre manieren dat ghi hem laet vueren uwe ba- 
niere, al is hi cloeck van spreken hi en can bi auontuer niet oor- 
logen daerom en betrout hem niet te veel mer is hi cloeck voor 

io sijn lijf men sal hem goede wapen ende harnas geuen ende een 
goet paert ende laten hem seluen proeuen in den strijt. Die co- 
ninc seyde ic bens tevreden Ende so heeft hem gereet dye coninc 
ende aile sijn vole in die wapenen. Maer hoort van hughens ghe- 
ualle die ooe mede den stride soude riden, hem wert gebracht 

95 een harnas oudt ende verroest ende een hinckende paert dat achter 
ende voor croepel was, ende had langhen tijt in een karre ghe- 
gaen, ende men bracht hem een swaert dat wel vij. iaer inden 
rooek had ghehanghen, twelc huige wt track ende sach aen twee 
teekenen dattet gemaect had Galant die smit daer hi wel mede 

so tevreden was want graue Roelant hadde sijn weergade ende des 
ghelijcken Ende hughe seyde, danck hebt vrient ghy hebt mi wel 
ghedient, ic sal v voor Paleraen een beter weder gheuen. Doe 
seyde de sarasijn in spite. gherijn hoe soudi mi wel betalen. 
Aldus is de coninc wt gereden met sijn edelen ende met al sijn 

95 vole, ende hughe is op geseten ende is onsachtelic vast na ghe- 
reden ende somtijts ghinc hi te voet, mer hughe moeste doe pa- 
ciencie hebben Aldus is die coninck voor palernen ghecomen daer 
hy sijn tenten heeft opgheslaghen op die groene velden Dit ver- 

nam coninck galefier van palernen ende hy dede sijn poorten sïuy- 
ten, ende die van binnen yraechden luttel na coninc yuorijn want 
hi en mochte dye stadt met fortse niet winnen, want si was seer 
sterc ende wel I55 a ] voorsien van vitalien ende van ailes dat si 

5 behoefden ende galefier ginc tôt Claramonde ende seyde Coninc 
yuorijn heeft mi beleyt om uwen wille, sijt ghinder sijn tenten 
ende volck. Doe seyde claramonde. Het waer beter dat ghi mi 
hem ouer gaeft eer ghi bi mi schade liden sout Doe seyde galefier. 
Dat en sal ic niet doen, ic verlore mi lieuer al dat goût daer ic 

10 hère ende coninck af ben dan dat ghi in sulcken last ende verdriet 
comen soudet als hi v aendoen soude hadde hi macht ouer v. Ende 
ooc en dorren vvi niet sorghen hi en soude dit casteel niet winnen 
in hondert iaren al hadde hijt gesworen bi sijnder cronen, want 
ic van ailes genoch heb ende mi coemt altoos ghenoech van coren 

15 taruwe ende wijn in coggen scepen in galeyen als ick wil ende 
van doen heb, want mijn voorvaders hebben so veel gedaen dat- 
men ons dye hauen niet benemen en can. Hoort nv van coninck 
Sorberijn die seer groot ende ontsien was dye tôt sinen oom den 
coninc van Palernen quam ende seyde. lieue oom ic ben ooc 

20 een coninc van groter macht ick sal riden tôt coninc yuorijn ende 
segghen hem dat hi op ons wil vechten dat hi daer gheen recht 
toe en heeft, want Claramonde sal v wijf sijn ende bi haren wille 
isse bi v gecomen ende goet willichlic isse met v in v stadt ende 
op y slodt ghereden sonder yemants bedwanc. Ende wilt coninc 

25 yuorijn daer teghen seggen so sal ic van hem eenen camp be- 
gheren, ende wie den camp winnen sal, die sal Claramonde heb- 
ben, ende so sal icse metten swaerde winnen, want ic heb grote 
begeerte om te vechten daer voren. Doe seyde die coninc van 
palernen. Danc hebt lieue neue mer wapenen ende harnas sullen 

so ghenoech sijn voor v ende dat suldi hebben tôt uwen wille. Doe 
ghinc hem die [55 b ] grote stercke coninc. Sorberijn seer rijckelic 
wapenen ende beschreet een seer groet paert dat geheten was 
blansadijn, dat seer costelic ouerdeckt was met een coffiture ouer- 
cleet met roodt siden laken besayt met gulden vlammen, ende hi 

85 reedt soo alleen wter stadt van Palernen, ende hi dede die poorten 
achter hem toe sluyten, ende hi is ten laetsten gecomen totter ten- 
ten daer hi coninc yuorijn vant ende hi seyde tôt hem. Heer co- 
ninc van mombrant so helpe mi ternogant ghi hebt groot onrecht 

dat ghi op ons begheert te vechten, ende dat ghi belegt mijn ooms 
stadt om die Jonffrouwe Claramonden si sal doch sijn wijf sijn 
spaert hem mamet vander doot Ende wildi hier teghen segghen 
so begheer ick eenen campe teghen twee die vroomste van uwen 

5 mannen die ghi vinden condt. Ende doetse wapenen.ende wel 
gereyden ende sendtse tôt mi int geberchte daer sa] ic se ver- 
wachten maer ende darren die twee teghen mi niet campen so seyn- 
ter .iij. ende darren die drie mannen niet comen so senter .iiij. 
want .v. ridders darre ick wel bestaen. Ende vi. oft .vij. mannen en 

10 sal ic niet ontvlien, ten ware dat mi faelgeerde mijn goede swaert, 
oft mijn goede ende starcke paert blansedijn. Aldus bidde ick v dat 
ghy v mannen doet bereyden, ick reyse na dye montanien Ende 
moghen mi .vij. ridders verwinnen so suldi met payse v nichte weder 
hebben. ' Ende can ic my verweren teghen hem lieden so suit ghi v 

15 oorloghen laten staen ende ghi suit die ionffrouwe mijnen oom laten 
hebben sonder eenich wedersegghen. Doen dit coninc yuorijn hoorde, 
so was hi seer moedich van herten ende sprac veel quaets, waerom 
dat sorberîjn gram wert, ende keerde sijn paert ende reedt wech. 

[56*] Hoe hughe versloech den groten coninc Sorberijn ende 
so noch eenen ridder van palernen. * 

[S6 b ] Die stoute huge had wel gehoort ende verstaen al die 
woorden die de twee coninghen tesamen hadden Dus is die edel 
hughe op gheseten op sijn cropel paert ende stact met sporen ende 
reet al hinckende na, maer het wert seer lanc eer hi te montanien 

25 quam met sijn cropel ende mancke paert daer hi den groten coninck 
Sorberijn vant Doe sey de Sorberijn, lieue knape wat tijdinge brengdi 
ons. heeft coninc yuorijn .vij. ridders geuonden die teghen mi do- 
reen te campe comen. Neen seide huge maect v niet te fier ende 
te stout, de coninc seynt mi alleen hier tegen v alsulcken knape als 

so ick ben ende dat ic sal vechten voor hem. Nv seyde huge vliet van 
mi oft stelt v ter weer oft ic steke v met mijn spere. Dies balch hem 
Sorberijn seer ende hi keerde sijn goede paert Blansadijn ende 
heeft sijn glauie ghenomen , ende is seer verstoort op hughe ge- 
reden ende stach hem met cracht door sinen schilt ende hi maecte 

35 een grote schore in sinen halsberch dattet yser neffens sijn ribben 
doorvloech, ende hughe was ghewont mer hi bleef nochtans staen- 

Huyge. * 

den in sijn cranck verroest harnas. Ende die edel huge ghinc ter 
aerden van sijn cropel paeri ende hi irack wi sijn verroest berooct 
swaert, ende mettien keerde hem sorberijn tôt hughen ende hi me- 
ende hem dat hooft af te slaen, mer hoghe schuttet op sinen schiit 
5 ende hi ontkeerde hem dat houet, want hughe was te vechten wel 
gheleert. Doen meende die payen anderwerf op hughe te slaen, mer 
huge hadde hem den slach ondergaen ende hi hief op sijn swaert 
met beyden handen ende sloech so vreeslic op dat hooft van Sor- 
berijn den payen dat hijt hem totten tanden cloofde, so dat hy doot 

10 ter aerden viel. Ende hughe track Sorberijn sijn wapenen wt ende 
hy wapende hem [57 a . P] seluen daermede ende sadt op dat goede 
paert blansadijn ende hughe seide. god door v ootmoet behoet 
doch mi van quader auontueren, ende bewaert ooc mijn goede paert 
blansadine dattet voor mi si, ende huge is doe ghereden wten ge- 

i5 berchten , ende hem quam een teghen ghereden een ridder die van 
palernen geboren was dien hughe ooc wilde beuechten, des hem 
die ridder vromelic te weer stelde ende hi liet sijn spere sincken 
ende stack op hughen, mer hughe ontfinck den steeck op sine» 
schiit. Ende doe track hughe sijn swaert ende volchde den ridder 

20 ende sloech hem op sinen helm van finen stale dien hi doorsloech 
metten beckeneel so dat hi den ridder dat hooft cloofde totten tan- 
den ende die ridder viel doot ter aerden van den paerde, ende 
hughe greep dat paert metten thoom van goude. Ende hughe is 
doenweder ghereden int heyr van daer hi gecomen was ende daer 

25 quam hem int ghemoet die verrader die hem te mombrant dat croe- 
pel paert dede, dyengafhi des ridders paert ende seyde. Dat paert 
geef ick voor dat beroeste swaert daer ghi my te mombrant so wel 
mede dyende. Doe seyde die man, danck moet ghi hebben, want 
dat swaert is immer wel betaelt ende mamet moet v lonen van die 

so grote gauen. Ende doe quam huge in coninc yuorijns tente daer hem 
die coninc eerlic ontfinc met xij. van sinen heeren om den campe 
dye hy had ghedaen, ende coninc yuorijn seyde. lieue gherijn ic 
wil voortaen al na uwen raet doen, mer hadt de coninc gheweten 
dat hi bi sijnre nichten ghelegen hadt, ende dat hy sinen broeder 

35 verslaghen hadde, hi en soude hem niet so vriendelick hebben ont- 
foen al had hy hem noch so veel diensten gedaen. Als nv galefier 
die coninc hoorde dat sijn [57 b ] neue Sorberijn so verslagep was, 
so beclaechde hi hem seer ende was bedroèft, ende hi was seer 

vergramt, maer coninc yuorijns belegge en achte galefier niet want 
al hadden si voor die stadt ende casteei gheleghen .xx. iaer so en 
souden se die niet ghewonnen hebben : want dat castele was so 
sterc dàt hi niemant en ontsach. Aldus moste coninc yuorijn weder 
5 keeren na mombrant want hi en conste galefier niet gedoen. Ende 
aidas is coninc yuorijn op getrocken met al sijn heyr ende is so 
wedder gecomen in sijn stadt van mombrant, ende huge reedt biden 
coninc ende vercreech daer groote eere. 

Hoe alyames, gherijn, ende die ridders .y. weken lanek 
w hughen sochten op die zee. * 

{58*. P ij] ÀLs hughe nv langhen tijt verloren geweest was 
ende aliames ende sijn ridders nyet en wisten waer hi veruaren 
was so waren si bedroeft ende creghen een scip ende sloeghen 
weder in die zee, daer voeren si wel. .v. weken lanck ende sochten 

15 hughen, so dat si den lesten quamen in de hauen van palernen ende 
galefier lach op sijn casteei ende sachse comen. Doe ghinc galefier 
op de hauen ende vraechde ofl si comenscap brochten. Doen seide 
aliames, ghenadighe heere wi en brengen gheen goet, mer wi sou- 
den gheern dienen eenigen heere daer ons goet afcomen mocht. 

so Doe seide de coninc van palernen le sal v wel onderhooden ende 
gheuen v goeden soudt dat ghi lieden wel blijdelic van mi scheyden 
suit. Doe si dit hoorden waren si verblijdt ende ghingen te lande 
ende quamen metten coninc op sijn casteei. Als si nv in de sale 
waren so quam hen lieden int gemoet Claramonde waerom si ont- 

25 steft werdt in haer aensicht, maer nyemant en dorste haer aen- 
spreken. Maer claramonde en conste haer niet onthouden , mer si 
weende van groten iammer ende si ghinc in 'haer camer daer si 
groten rouwe dreef om hughen die si niet en wiste waer hi verua- 
ren was ende om dat hughe bi hem lieden niet en was, so sorchte 

so si dat hi verloren ware. Ende van claramondens droefheyt enwiste 
galefier ooek niet, mer hi seyde tôt Aliames ende totten anderen. 
Ghi heeren ghi moet mi raden want ick had eenen vromen neue 
gheheeten Sorberijn die is deerlic verslaghen, hierom ben ic vyant 
den coninck yuorijn van mombrant. Doe seyde alyames. Genadighe 

86 heere wildt dat ghewroken hebben so ontbiet v eedelen, v heeren, 
ende ander vofek in die wapenen ende wi sullen te samender hant 

5* 

trecken voor mombrant [58 b ] Doe seyde de coninc vrient dat moet 
v lonen die god ternogant, segt mi docb hoe is uwen naem hi seyde 
ic heet aliames Doe seide de coninc o aliames ic beuele v mijn be- 
minde vrouwe, ic soude gheern wreken den doot van mijnen neoe. 
& Doe ghinc die coninc van tcasteel in de stadt ende dede vergaderen 
sijn heeren, ridders ende sijn vole al in dye wapenen ende 1er oor- 
loghen bereyden. 

Hoe Aliames Gherijn ende dye .x. ridders Claramonden na 
hughe vraechden, ende hoe si in onmacht viel alsmen huge 
10 noemde. * 

[59 a ] ALs die coninc nv vanden casteel was so quam Clara- 
monde wter cameren bi aliames ende den anderen die nv na hugen 
vraeebden waer hi veruaren was Als Claramonde hoorde hughen 
noemen so viel si in onmacht. Doe nam gherijn water ende bespray- 

15 de se in haer aensicht dat si weder bequam. Als si becomen was 
soo seydese dat se van hughen niet en wiste want als wi tesamen in 
die barcke waren so dede hi met mi sinen wille, ende terstont quam 
daer een onweder met eenen donderslach die de barcke in stucken 
sloech ende wi quamen bi auontueren op een planke daer wi al 

so naect mede te lande dreuen, daer wi tesamen op ghinghen, ende wi 
hadden so groten coude dat wi beefden ende clippertanden. Doe qua- 
men daer ghereden .xij. sarasinen die hem handen ende voeten bon- 
den ende lieten hem al naect daer ligghen op dat sandt, ende deden 
mi aen een cleedt dat wel warm was ende vuerden my met hem. 

as Ende doe quam dese tyrant galefier ende nam mi den sarasinen ende 
hi bracht mi op dit casteel, ende van dier tijt voort en heb ick van 
Hughen niet meer ghesien noch ghehoort. Maer coninc yuorijn van 
mombrant heeft gheweest cortelinghe voor dese stadt van palernen 
ende hi bracht met hem eenen ionghenf man die quade wapenen aen 

so hadde ende een verroest swaert, ende hi was ghereden op een 
cruepel manck wagenpaert, nochtans so versloech hi den groten 
stercken coninc Sorberijn, ende ooe eenen anderen heere ende ee- 
delen man gheboren van deser stadt. Op desen heb ic dicwil ghe- 
dacht, ende mi heeft altijt ghedocht dattet hughe sal sijn. Doen seyde 

as alyames. Och mocht ic mijn neue hughe te mombrant [59 b ] vinden 
so waer ick blijde, want ic hebbe een metalen hoornken, hoorde hi 

mi blasen, hi soude mi daer aen wel kennen. Ende mochte ic hug- 
hen inl yelt sien ende hi mi, ic soude vlyen ende hi soude mi vol- 
gen wten heyre ënde so souden wi te palernen op dit casteel comen 
ende wi souden dan gaen vechten ende strijden tegen Galefiers ende 
5 yuorijn, want wat ieedt ende quaet dat den sarasijnscen honden ge- 
schiet dat is al cleen om achten. Ende eer si haer sprake gheeyn- 
det hadden, so was galefier voor die sale ende die schoone Clara- 
monde in haer camer, ende Alyames was wel gheleert, die ontfinck 
Galefier vriendelijcken met sueter spraken, ende aile die met hem 

10 quamen int palleys ghereyden hem allen ter wapenen, ende aile dat 
heyr vergaderde voor des conincx sale. Ende Galefier is ook op 
gheseten, ende so sijn si allen met grooter crachte nae mombrant 
ghetrocken. Ende dese nyen mare quam voor Coninck Yuorijn hoe 
Galefier op hem was comen, ende hoe hi sijn lant al verderf ende 

15 destrueerde, des coninck yuorijn droeuich was, ende doe nam coninc 
yuorijn hughen metter hant ende seyde. gherijn ick bidde v helpt 
mi doch nv mijn landt beschermen. Hughe antwoorde, wel heere, 
maer tis quaet dat ghi soo langhe verbeydet, ende hi dede terstont 
aile sijn heeren ende ander volck ter wapenen gaen. Ende als si nv 

»o al gereet waren, so saten si aile' op, ende huyghe was seer wel 
ghewapent ende sijn paert blansadijn was ouerdeckt met een yseren 
coffituere , ende daer bouen noch een ander van siden sindale ende 
huge reedt naest den coninc yuorijn, aldus sijn si tesamen buten 
der poorten ghecomen daer si sagen [60*] dat heyr van galefier. 

»5 Daer vergaderden terstont, de twee heeren, ende daer wert vrees- 
lic gestreden, daer werter menich vanden paerde int sant gheste- 
ken, daer werter menich doot gheslaghen ende ter hellen gheson- 
den. Maer hughe dede alleen meer schaden in galefiers volck dan 
al dat ander volck, sulcken moort wracht huge met sinen swaerde 

so ende met sijn goede paert blansadijn. Doe seyde aliames wat dûu- 
elscer man is dit niemant en mach voor hem ghedueren want sijn 
swaert snijt yser ende stael. Doen seyde alyames Ick sal den man 
besoecken, ende hi nam een stercke spere ende wilde op hughen 
rijden. Ende met tien stac hughe sijn paert ende greep een glauie, ende 

15 reden so op malcanderen deen den anderen niet kennende so dat 
huygens lancie brack in veel stucken, mer alyames dye grijse stack 
op hughen met sulcker crachte dat hy hughen wten sadel lichte so 
dat hi ter aerden viel , mer hughe spranc lichtelijc op ende ghinç 

vechten metten swaerde ende seyde in sijnder franscher taie in \ 
sijnder moeder sprake, o god heere Jhcsu Criste verwaten moet 
sijn dese sarasine, ende dit verstont aliames wel, ende hy antwoorde 
in Fransoys segghende goede vriendt en slaet niet maer segghet 

5 mi van waer ghi sijt dat bidde ick v. Ende doe kende hem hughe 
terstont ende seyde alyames mijn wtuercoren vrient ende neue 
sijt willecome Ick ben v neue hughe. * 

[60 b ] Doe seyde alyames sijt willecome ionchere. Gherijn 
ende v.x. ridders sijn int heyr, wi hadden y lange gesocht op de 

io zee, ende ten laesten quamen wi hier in des conincx dienst te pa- 
lemen daer ic sach dye scone claramonde lieue neue seyde 
hughe. Ic was voor palernen daer ic versloech den coninc sorbe- 
rijn, ende daer sach ic claramonde op dat casteel, maer ic sorge al 
heb ic se ghesien dat ic se nemmermeer weder ghecrighen en sal. 

i5 Doe loech aliames ende seyde, ensorcht daer niet voren, ic sal 
mijnen horen blasen als ic wten heyre ben, ende gherijn ende v 
ridders sullen mi volgen , ende dan sullen wi tesamen vlyen ende 
ghi suit ons achteruolghen met uwen blancken sweerde, dan sullen 
die sarasinen werden versaget ende veruaert ende si sullen meynen 

20 dat ghi ons iaget. Doen seide huge, dats goeden raet. Ende aly- 
ames vloet van hem ende huge sadt op sijn schone paert blansadijn, 
ende Alyames blies sinen metalen horen dat gherijn ende die thien 
ridders gheringe hoorden ende si volchden hem terstont nae ende 
si vloden wech met Alyames. 

25 Ende slughe volchdese van achter metten ghetrocken swaerde 

rechte oft hi se al verslaen soude, Ende dat deden si so langhe tôt 
dat si dat heyr niet meer en mochten sien. Doe stack huge sijn 
swaert op ende si reden ghekkerhant nae palernen met grooter 
haeste ouer berck ende dal. Ende als si te palernen quamen so ver- 
so namse gheringe die schone Claramonde ende sie liep terstont neder 
ende ontdede dye poorten vanden casteel endeheeftse blidelic ont- 
faen. Als si hughen sach so verlichte haer herte gelijc den dach 
ende si heeft hughen in haren armen ghenomen ende seer vrien- 
delic ghecust ende hete hem willecome, ende aliames ende de rid- 

35 ders sloten de poorten [61 a . Q] Ende als aidât geselscap binnen was, 
so sloot aliames weder de poorten toe, ende ghingen doe goet 
chier maken ende si deden haer paerden wel voorsien van hoy ende 
hauere. Die coninc galefier was seer gram op aliames, gerijn ende 

die ander ridders om dat si wten heyre ghetrocken wtren , wanl 
aijn volck wert so seer verslagen dat conino galefier moste dat velt 
ruymen ende coninc yuorijn vervolchde hein slaende van acbter in 
aijn vole ende so vliende quam galefier met sijn vock op die graf- 
6 ten vanden slote van palernen, ende hi riep segghende, doei doch 
op terstont die poorte, bi mamet ic ben in grooten lasten Dit hoorde 
alîaines ende hi liep tôt eender vensteren ende seyde heere verbeyt 
mi daer tôt morgen, want in een maent en suldi op dit casteel niet 
comen Als dit galefier hoorde waende hem van rouwe sijn herte 

10 scueren. Doe socht galefier ootmoet aen coninc yuorijn van mom- 
brant ende hi gaf hem verwonnen ende hi wert sijn leen man ende 
hi swoer hem voortaen ghetrouwe te sijn. Doen seyde galefier 
coninc yuorijn ic beclage mi seer ouer uwea speelman astermant 
want ter quader tijt brocht hi Gherijn int lant, hi heeft v ende mi 

15 grote schade ghedaen. Hi is te palernen bouen op mijn casteel bi 
claramonde die schone ionffrouwe die ic met al mijnder herten be- 
minde ende daer sijn noch bi hem .xij. mannen van wapenen die ic 
cortelinghe had aengenomen in mijn soudie ende daer is vitalien 
ghenoch, si moghen goet chier maken ende laten mi daer buten, 

so want in .x. iaren en soudemen hen lieden dat casteel niet af ge- 
winjien, dat siet die valsche knaep ooe wel, daerom wordic nv van 
hem beghect ende bespot, ende ic ben deerlic van hem ghehoent 
[61 b ] ende van claramonde die ic meende mijn wijf te worden mer 
mamet en maecte noyt felder wijf, si was altijt bedroeft mer ic en 

25 dachte niet dat se mi so gelaten soude hebben. Ày lacen ic moet 
wel verwaten ende veruloect sijn. Ende ick segghe dattet is die 
selue man dye uwen broeder den amirael versloech, want op een 
tijt liet se haer een woort ontuliegen daer ic wel aenhoorde datse 
den saryant ende den bedriegher lief hadde. 

so Hoe coninck yuorijn wilde den speelraen doen hanghen om 
dat hi hughen int landt ghebracht hadde. * 

[62*. Qij] ALs coninc yuorijn dit voorseyt al hadde ghehoo- 

ret, so was hi seer verslaghen ende seyde. Bi mamet ende appol- 

lijn, heeft mi Astermant also verraden dat hi desen garsoen in mijn 

35 lant ghebracht heeft die mi so groten scade gedaen heeft, ic sal 

astermant doen hanghen als een dief ende verrader. Doe werden 

die twee coninghen versoent, maer het viel astermant sere swaer- 
lick want si werden beyde op hem vergramt ende deden Astermant 
vangen ende si deden een galge stellen voor palernen. Ende hughe 
stont bouen in dat paileys ende hi wert dat siende hoe dat dye man 

5 astermant werden ghebonden sijn handen achter op sinen rugghe 
met eenen bande. Ende hughe riep ghi heeren ic bidde v wapent 
t terstont, want Astermant is in groter sorghen want men wil hem 
hanghen hier voor dit casteel, ende desen last heeft hi om mijnen 
wille ick sal hem verlossen wt sijnre noot oft ick sal daer selue 

10 doot bliuen. Aldus hebben si hem terstont ghewapent ende sijn so 
wter poorten vanden casteele ghereden , ende hughe sadt op sijn 
goede paert blansadijn. ende hi reedt op coninc yuorijn ende werp 
hem van den paerde ende hi greep den speelman mettien ende werp 
hem op sijn paert met groten arbey t, ende die sarasinen souden hem 

is astermant wedere met machte hebben ghenomen en hadde ghedaen 
die hulpe van alyames ende van den ridderen ende si deden groo- 
ten arbeyt om Astermant te verlossen, also dat si int heyre van den 
sarasinen verloren haren neue Gherijn den edelen heere dyen die 
sarasinen hebben doot gheslaghen, dies huge ende alyames seer 

*o bedroeft waren ende die ander heeren ende ridders ende keerden 
ter [62 b ] stont na den casteel ende sloten vaste die poorten, want 
so langhe als si op dat casteel waren, soo en mochte dat niemant 
winnen want die stadt ende dat slodt was sere wel gheuitalieert 

Hoe die heren van bourdeus cooplieden wt seynden om 
as Hughen haren rechten hère te soecken. 

NV willen wi spreken van Gheraert hugens broeder die heere 
wil wesen van den lande van bourdeus want als hughe sijn broeder 
gebannen was ende hi van paris scheyde, so en meende hi hem niet 
wedder te sien ende so troude gheraert corts daerna een wijf een 

so dochter van eenen groten hertoge Gubewaert gheheeten. Ende als 
hi een wijl tijts gehuwet was, so wilde hi hère wesen van bourdeus 
ende si en wilden hem niet ontfangen, doe vuerde hi groot oorloge 
op bourdeus met hertoge gubewaert sijn wijfs vader dat een valsch 
verrader was dat namaels wel blijcte, ende daer waren noch meer 

35 heren die bi bedwange wilden Gheraert een heere maken van bour- 
deus. Die edelen des lants en wilden gheeraert voor gheenen hère 

hebben si en wisten eerst dat hughe certeyn doot waer. Ende si 
hebben al ghesloten met ghemeynen rade dat si wilden hughen doen 
soecken Ende si senden wt .xij. ricke cooplieden ende borgeren van 
bourdeus met comanscap in aile hauenen van den steden daer si in 

5 beydenisse metten scepe aen quamen, daer si goet coften ende vei- 
coften wederom na haer profijt ende om te vernemen na hugen ha- 
ren hère, ende so voeren si veel waters dach ende nacht ende in 
veel hauenen. So geuielt dat god sinen vrient wilde vertroosten, so 
beweechde hi die cooplieden int lant van Palernen, so dat si in die 

10 hauene arriueerden ontrent dye casteel Ende huge [63 a ] sach bouen 
opter tinnen ende hi sach opten mast van den scepe dat teeken van 
bourdeus Doe wert huge seer verblijt ende hi riep alyames haeste- 
lick bi hem, ende si gingen onder hen beyden van den casteel op 
de hauen daer si tscip sagghen ende si vraechden van waer dat 

15 schip was ende aile dat vole datter in was. Ende si antwoorden op 
die fransche taie dat si al van bourdeus waren. Doe seyde hughe 
sidi van bourdeus so kendi hertoghe Sanguijn wel die doot is ende 
sijn twee sonen. Doe seyden die cooplieden hertoghe Sanguijn was 
ons hère god moet sijn siel ontfermen, ende al tlant versterf op 

so sinen sone hughe, men vant noyt sijns ghelijc so huesch ende goe- 
dertieren, mer gheraert die ander sone is fel ende quaet god moet 
hem bedroeuen. Och oft onse hère huge noch wel varende waer so 
souden wi ons allen verbliden. Lacen hi versloech bi groot ongeual 
coninc karels sone Charloten. Daerom versant hem coninc karel 

25 van vrancrijke een wilde vreemde passagie ende een wonderlijke 
pelgrimagie ende om een grote swaer bootscap die niet moghelic 
en is om doen ten waer dat god wilde sonderlinge gracie aen hem 
bethonen ende hem verleenen wtnemende victorie Dier gheliken en 
is niet meer gehoret, want coninc karel sant hughen te babilonien 

so tôt ten Amirael Gaudijs om te brengen den baert ende die vier ach- 
terste tanden wten monde vanden amirael voorseyt. Ende als hughe 
van Parijs versonden was, so huwede corts daernae int selue iaer 
Gheeraert sijn broeder aen hertoge Gubewaerts dochter, die de van 
bourdeus heeft menighe schade gedaen bi sinen rade hy wilt voor 

35 een hère des lants ontfanghen sijn , ende die edelen ende die lant- 
saten en willens niet doen voor dat [63 b ] si seker sijn waer hughe 
gebleuen is oft hi leuende of doot is. Ende om hughen te soecken 
ende daeraf te vernemen so waren wi .xii. mannen daer toe gheor- 

dineert om in veel landen te reysen met onser comenscap , wi heb- 
ben langhen tijt op de zee gheuaren, ende wi hebben gheweestin 
veel steden om onsen heere te soecken. Doen seyde Hughe, ghi 
hebt den man gheuonden, ende ick bent selue. 

5 Hoe Claramonde ende Astermandt te Romen van den bisscop 

ghedoopt worden. * 

[64 a ] DOe dese mannen verstaen hadden die antwoorde van 
hughe waren si seer verblijt ende hughe die bracht se wten scepe 
opt casteel ende dede hen goet ciere, ende doe dede huge op bre- 

io ken die kisten ende cofferen ende hy nam al Gaiefiers scatghelt 
iuwelen ende al sijn tresoor so vêle als .xxx. paerde dragen moch- 
ten ende dedet al tscepe ende doe dede hi sijn .x. ridders te scepe 
gaen, ende doe quam hughe, Claramonde, aliames astermant te 
scepe, ende so sijn si haestelic wter hauen gheuaren bi dage ende 

15 nachte, ende die wijle oorloochde galefier met groot verlies. Ende 
hughe ende sijn volck waren so lange in die zee dat si ten laetsten 
quamen in die hauene van Napels. Als si no metten schepe te Na- 
pels waren, so badt hughe den borghers van bourdeus dat si wilden 
reysen metten schepe na parijs, want hi wilde den anderen wech 

so na Romen reysen. Ende ick bidde v gruet mi seer coninck karel 
minen heere ende seyt hem, dat ic met my brenghe des amyraels 
baert ende sijn vier winckel tanden. Doe scheyden de borghers 
metten schepe van napels ende quamen te Prouencen. Ende hughe 
met sijn gheselschap quamen ten laetsten te Romen daer si vonden 

25 den paus ende hughe vertelde hem aile sijn auontuere dyes hem die 
paus seer verwonderde. Ende Claramonde ende Astermant werden 
met groter waerdickeyt ghedoopt ende kersten ghemaect. Ende 
daerna so ghaf die Paus hughen ende allen sijn ghesellen aflaet van 
allen haren sonden, ende si hebben alsoo ootmoedelic oorlof ghe- 

30 nomen aen den paus. Die borgeren ende poorters van bourdeus 
sijn blijdelijck in vrancrike gecomen ende hebben die tidinge ge- 
bracht dat huge noch leefde ende dat hi in kerstenrijrke waer ende 
af quame [64 b ] Dit horende geraert sijn broeder ende Gubewaert 
sijns wijfs vader die waren beyde seer bedroeft, ende si dreychden 

85 hughen al heymelick dat si hem noch aendoen souden eenen droeuen 
dach om dat hughe dat landt toe behoorde. Als nv hughe van romen 

was, so track hi met sijn volck na parijs door bourgondien want in 
sijn eyghen lant endorste hi niet comen, ende hi quam in die abdie 
van sinte peeters te Cloengi daer hi seer feestelijc ontfangen was 
van sinen oom den abt ende van al den heren des cloosters ende 
5 hem wert groote eere ende weerdicheit bewesen. Ende de abt 
seyde lieue neue ic heb dicwijle grote sorge voor v ghehadt dat 
ghi in perikel van uwen lijue comen soudt , ende ic hebbe dicwil 
voor v gebeden inder misse ende anders , hoe eest met v al ver- 
ghaen hebdi v bootscap wel ghedaen. Ja ick seyde huge dies hebbe 

to god eere inder eewicheyt, maer ic heb dicwil in groten pinen ende 
noden gheweest, ende menige grote sorghe daerom gheleden. Ic 
heb des amiraels gaudijs baert ende tanden daer mi coninc karel 
om gesonden hadde. Ende dese ioncfrouwe die hier bi mi is, is des 
amiraels dochter, ende ic hebse te romen doen doopen ende kersten 

15 maken met desen man Astermant, ende die paus heeftse selue ghe- 
doopt, ende hi gaf ons aflaet ende quijtscheldinge van allen onsen 
sonden. Als die abt no verstaen hadde dat aile dinghen wel met 
sijnen neue huge vergaen waren so was hi seer verblijdt ende 
vrolijck. * 

so [65*. R] * Hoe hughe een bode seynde aen sinen broeder 
Gheraert, dat hi bi hem comen soude in die abdie sinte 

Peeters te Cloengi. 

NV is hughe biden abt gebleuen ende hi seynde brieuen tôt 
gheraert sinen broeder dat hi bi hem soude comen te Cloengi in die 

»5 abdie om tsamen te spreken want si malcander in lange niet gesien 
en hadden. Aldus is die bode ghereyst ende quam corts te Bour- 
deus daer hi geraert de brieuen gaf. Als hi die ghelesen had ende 
verstont dat huge int lant was so wert hi bedroeft ende trac ter- 
stont tôt sijn wijfs vader hertoge gubewaert om raet te vragen ende 

so seyde, lieue heer vader wat radi nv voor tbeste, mijn broeder huge 
is hier int lant ende is te Cloengi ende hi sal al tlant willen hebben. 
Doen seide gubewaert, en wilt daer niet voor sorghen, ic sal hugen 
[65 b ] sulcken spel leeren dat hi mocht willen dat hi niet comen en 
waer, want ic sal hem wachten buten Cloengi met .v.c. mannen daer 

35 sal hi moeten bliuen, doen was gheraert blijde ende gereyde hem 
met Gubewaert ende met .v.c. mannen ende quamen doen tecloengi 

in die abdye, maer die .y.c. mannen logeerden dien nacht bayten 
Cloengy. Als huge Geraert sinen broeder sach, heeft hi hem inden 
armen ghenomen ende gecust segghende. Lieue broeder willecome 
so moet ghi zijn, mi heeft So dicwii na v verlanget dat ic y noch 
5 leuende mocht sien, doe seyde gheraert, wye is die man die hier 
staet bider ioncfrouwen, doe seyde hughe dats ons neue alyames 
die met Odom wten lande vertrac ouer zee in heydenisse. Ende 
huge seyde hoe ist met v broeder, hebdi een wijf getrout, ia ic 
broeder seyde gheraert, ic heb gubewaerts dochter getrout Huge 

10 seyde, god latet v wel vergaen mer so hebdi een verraders dochter. 
Doe seyde geraert met grammen moede. Ghi liechter aen mijns 
wijfs vader gubewaert is vanden besten bloede van vrancrike, doe 
seyde huyge. Broeder en belcht v niet, mi is lief dat y goet ge- 
schiet want op die aerde en leeft niemant die mi lieuer duecht ende 

15 eere geschiede dan y. Alst auont was so werden die tafeleft ghe- 
dect, ende die heeren ghingen sitten eten, ende gheraert tegghen 
huyghen ouer sittende, want hem therte vol boosheden ende verra- 
derien was, en had gheenen lust om eten, ende geraert seyde 
huge brenct ghi des amiraels baert ende tanden, ia ic seyde huge 

so dats my swaer genoech geuallen eer ic de gecreech, ende Aliames 
heeft se tusschen vel ende vleesch in sijn lancken, mer en had ge- 
daen coninc abroen ic en soude nemmermeer tôt mijnre meyninge 
gecomen hebben, ende daertoe hadde ic oock [66 a . Rij] mijn lijf 
verloren, doe seyde gheraert. Nv weet ick wei lieue broeder dat 

sa ic al dit lant verloren heb, want men sal v voor eenen heer willen 
hebben als dye oudste sone ende oor des lants, so ist recht dattet 
lant v behooren sal, doe seyde huge lieue broeder en sorcht nyet. 
Ic sal v heer maken van Grueneuille, ende van bleys, ende daer toe 
sal ic v beghiften datmen my des eere spreken sal. Als gheraert 

so hoorde sinen broeder so goedertierlijc spreken, so en conste hy 
hem gheen quaet bewijsen, want huyge was suet ende sachtmoedich 
als een lam, maer hy soude meer ghedaen hebben metten swaerde 
dan .vi. gheraerden. Ende als si nv al gheeten, ghedroncken, ende 
goet chier ghemaect hadden, so ghinc elck slapen. Als si al slapen 

35 waren soe seyde hertooch Gubewaert. gheraert hoort na my. Ic 
sal voore rijden op die passagie int foreestmet mijnen mannen van 
wapenen, ende doet ghi huyghen met v comen, wy sullen hem van- 
gen, ende zijn ridders verslaen, ende wi sullen aliames nemen die 

tanden ende baert, ende dan sullen wi heeren bliuen vanden lande, 

mande dan sullen wi coninc karel doen comen te bourdeus, ende dan 

asal huge moeten steruen, want hi en can dan niet bewisen den 

l)aert ende tanden. Huge hier niet afwetende, wert des morghens 

Troech op geroepen van geraert die hem seyde, o broeder laet' ons 

Teysen in die coelte vanden dage. Doe seyde claramonde, o huge 

laet ons doch verbeyden totten dage want v broeder en heeft niet 

goets op handen doe seyde huyghe, o edel vrouwe en wilt niet 

sorghcn y en was noyt so veel eeren bevesen als v hier gheschien 

' saL Doen bereyden si hen ende wapenden hen ende zijn doe op- 
gheseten ende op den wech geslagen. Ende dye Abt reedt oock 
met hen lieden met .v. paerden ende moniken, [66 b ] Ende gheraert 
die felder was dan een hont reedt bi hugen langen tijt ende gaf 
hem spitighe woorden, ende had hem geern gram gemaect ende 

s seyde waer naemdi die sarasine. Doe seyde hughe dit is des ami- 
raels Gaudijs doch ter, ende de paus heeftse te romen kersten ge- 
maect Doe seyde aliames tôt geraert, soudi mijnder vrouwen misse- 
ghen des soudic mi belgen. Doe seyde geraert ghi cockijn god 
moet v scenden wat maect ghi hier. Doen wert aliames gram ende 

?o sloech geraert metter vuyst in sinen hais dat hi vanden paerde viel, 
doe riep die verrader hulpe hulpe. Ende dit hoorde gubewaert dye 
•v. lagen gemaect had van .v.c. mannen, die quam wten bosch met 
sijn vole ende vingen hugen ende aliames, ende de ander waren 
verslagen, ende had de abt gedaen aliames ware ooe doot bleuen, 

85 mer si sneden hem sijn lancken op ende namen daer wt des ami- 
raels baert ende tanden: ende huge had noyt so quaden reyse, want 
sijn .x. ridders ende astermant bleuen doot Mer huge, aliames ende 
claramonde worden geuangen te bourdeus inden kercker gestelt 
Daerna sijn gheraert ende gubewaert op geseten met haer vole, 

so ende quamen bi coninc karel te parijs daer geraert voor hem op sijn 
knyen viel ende seyde clagende ghenadige heer wilt mi doch 
hooren spreken Huge mijn broeder is weder gecomen int lant te 
bourdeus ende hi en heeft sijn bootscap niet gedaen, maer hi heeft 
al stille gelegen ende is te bourdeus ghecomen teghen minen wille 

95 met eenen boeue ende cockijn, ende met eender saraschijnscher 
vrouwe dye hy voor hem seluen onderhout, ende si sitten onder 
hem dryen te bourdeus geuangen, nu heere doet met hem lieden 
uwen wille [67 a ] Doe seyde coninc karel, men sal hugen met paer- 

den achter straten sleypen ende dan raetbraken , ende op een radt 
stellen. Doe seyde dumaels van beyeren. geraert quaet vyleyn 
dat en was noyt broederlike trouwe dat ghi hughen bewijst, want 
hi is deerlic verraden, doe en wilde coninc karel niet langer beyden 

5 mer hi is op geseten met sinen heren ende genoten ende reet na 
bourdeus daer si cortelinge quamen. Ende aïs karel nv te bourdeus 
was so ghinc hi in die hooge sale, ende doe werden voor hem ge- 
bracht hughe, alyames, ende Claramonde Doe seyde eoninc karel. 
huge met rechte mach ic v wel haten om dat ghi minen sone ver- 

io slagen hebt ende hebt mr ooc cleenen soene gedaen, ende hoe 
waerdi oyt so coen dat ghi hier int lant dorstet comen eer ghi des 
ammiraels baert ende tanden bracht also ick v beuolen hedde had- 
dijse gebracht ic hadde v quijt geschouwen vander vaert, nv sal ick 
v doen sleypen ende raybraken, dat en liet ic niet om al dat goet 

15 van alexandrien. Doen seyde huge edel heer coninck doet dodi 
wel ende hoort mi spreken. Ic haelde des amiraels baert ende tan- 
den te babilonien ende ic sloech hem doot, ende hadt gedaen coninc 
abroen ic en had nemmermeer van daer ghecomen, die mi dicwil 
wt minen last heeft geholpen, ende hi dede des amiraels tanden ende 

so baert in aliames lancken om wel bewaert te sijn, ende die sijn allâ- 
mes hier wt gësneden te bourdeus, siet die wonde die hem daeraf 
bleuen is ende mijn .x. ridders ende noch een man Astermafit ghe- 
heeten, waren deerlic verslagen, ay lacen ick mach wel beclagen 
der deerliker moort. hère dit dede Gheeraert ende hertoghe Gu- 

25 bewaert met .v.c. mannen ende ic ende aliames mijn neue worden 
gheuanghen ende de[67 b ]se ioncfrouwe die de dochter is vanden 
amyrael Gaudijs, doen seyde dumaels van beyeren. Hier is groote 
verraderie geschiet, god moet aile verraders schenden, want si 
weten so veel quader keeren , doen seyde coninc karel. Nv hoort 

so mijn heeren genoten, ic en wil mi hieraen niet besondigen, ic gheef 
hugen in uwen handen, iugeert hem oft hi steruen sal oft niet. Doen 
ghingen die heren te rade, ende hertoge Griffoen stont op ende 
seyde. Ghi heeren dat hughe verslagen heeft Charloten ende niet 
volbracht en heeft zijn bootschap, daerom gheuet reden genoeeh 

95 dat hy sal steruen, dese woorden behaechden Dumaels van beyeren 
niet ende seyde Ghi heren hoort een woort na mi, waert met hnyghe 
welvergaen, ende dat hi waer in sinen state so soude hy met on* 
te rade gaen, ende wesen een vanden ghenoten, daerom en mogen 

wy geen genoot verordelen dan met een voile bancke die wy nv 
niel en hebben, ende desen woorden volchde Ogier van dene- 
mercken, Hertoghe Salomon ende meer andere, ende mettien lieten 
si haren raet staen. Doe se karel sach comen vraechde hi oft den 

5 raet ghesloten was, doen seyde dumaels van beyeren, men mach 
gheen ghenoot verordelen sonder die voile banc, doen seyde die 
coninc karel, data wel ghedaen, maer hnge heeft mijnen son ver- 
slagen, ende hi heeft mi crancke soene ghedaen, hierom iugeert 
huyghen dat ghi daer eere ende gheen schande af en cryget, doen 

10 ghinghen die heeren weder te rade, doe seyde hertoge alorijs. Ghi 
heren ghi weet wel dat huge zijn bootschap niet en heeft ghedaen, 
want hy dat niet betogen en can daerom sal hy worden ghehanghen, 
doen seyden sommîghe vanden rade ab Guwijner ende Alorijs ende 
[68*] hertoghe griffoen, ende Tybaat van aspermonde, nae die or- 

15 conde die hier ghedaen is, so volghen wy v, ende dese vijf heren 
verwesen hugen ter doot, doe stont op Dumaels van beyeren ende 
seyde. Soumen huyghe hanghen dat waer iammer ende schande. 
Men mach openbaerlijc mercken die wonde die si hebben ghesne- 
den in aliames lancken als hem ghenomen wert tanden ende baert. 

so Ende dese ioncfrouwe was des ammyraels dochter, doen seyde Die- 
derick van ardennen, die dat wil verstaen, so is aliames ghenomen 
daer huge om ghesonden was, so waert ooc onrecht soudemen huy- 
gen ter doot veroordelen, dat en salmen met rechte nyet doen, dat 
is waer seyde hertoghe Salomon ende die aertbisschop van Riemen 

85 die volchdens oock, ende Ogier van denemercken, ende ridtsaert 
dye vrye, dese ses ghenoten wijsden hughen los ende vrij, ende die 
ander vijf ghenoten wilden hem verslaen , want si seyden al had 
alyames wonden ontfaen het waer onsekere wie dat hadde ghedaen, 
ende soudemen dat op gheraert legghen dat waer oock quaet, doen 

so seyde Dumaels van beyeren. Ghi heeren men moet eenen anderen 
raet ondersoecken ^vij willen beyden tôt nae der noenen dan sullen 
wi weder te rade ghaen. Dien raet die was den sommighen leedt, 
dat si daer weder comen souden, doen sach se coninc karel weder 
vanden rade comen ende hi seyde Ghy heeren hebdi uwen raet 

35 ghenomen met malcanderen oft huyghe sal steruen oft quijt gaen. 
Maer hoe dattet vergaen is seyde coninc karel. Hughe heeft mi 
crancke soene ghedaen. [68 b ] Doe sprac weder die getrouwe heere 
dumaels van beyeren. heere tôt achter noenen hebben wi onsen 

raei vertrocken, ende karel en wilde daer niet teghen. Doe gincmen 
ter maeltijt blasen ende elc quam ter tafelen eten ende drincken, 
ende dier wilen waren huge, alyames ende claramonde gebonden 
aen eenen stijle al vaste dat si niet ontgaen en conden, ende Clara- 

5 monde dye weende seer, doe seyde huge, o lief weest tevreden 
ende stilt v doch om gods wille, doe seyde Claramonde Ick mach 
wel droeue sijn, ghi seyde men soude ons groote eere doen in v 
lant ende wi enquamen ter geender plaetsen daermen ons aldus- 
danigen last aendede ende men wilt ons hier ons leuen benemen 

10 ende doen ons quader doot steruen. 

Hoe hughe aliames ende Claramonde hem gauen tôt god 

ende riepen hem aen om troost 

ALs si so vast gebonden stonden ende wisten ghenen troost 
so seyde aliames de grijse. hughe laet ons doch god almachtîch 

i5 aenroepen dat hi ons wil verlossen wt desen last Doe vielen si 
ghelijc op haer knyen biddende gode ende al haren troost aen hem 
stellende ende si baden ontfermhertelijc om gracie ende om haer 
goet rechte te honden, dese iammerlike clachden hoorde coninck 
abroen daer hi te moyn op sijn slodt was ende hi vermaendet sinen 

20 mannen ende edelen seggende Ghi heren hughe is nv in grooter 
noot ic wil hem helpen ende verlossen daerom wensce ic mi te 
bourdeus in die stat met hondert dusent mijnre mannen Ende hi 
was daer so ghe[69 a . S]ringe als hi die woorden ghesproken had 
met al sinen mannen. Ende doen quam coninc abroen in die sale 

25 daer coninc karel sadtendeadt, ende huyghe kende terstont abroene 
ende hi seydet Alyames ende Claramonde. Ende coninc abroen quam 
so na bi coninc karel gegaen dat hi coninc karels hoet van sinen 
hoofde stack. Doen seide coninc karel met grammen woorden. Dit 
corte naenken comt so na ons ghegaen. Doe seyde coninc abroen, 

so ic ben een naenken als v vader puppijn was, al sidi groot ghewassen 
wildi daerom te beter sijn. Doe dede coninc abroen doer ooc een 
tafel stellen die was van goude, ende die schragen van siluer. Ende 
op de tafel stelde hi den gulden nap eenen yuoren horen ende den 
costelijcken halsberch die so meesterlijc ghewracht was. Ende doe 

35 dede hi ontbinden hughe, alyames ende claramonde ende hi settese 
bi hem aen sijn tafel. Doe seyde abroen. karel wie heeft huge 

hier gheuangen in sijns selfs lant. Doen dit dumaels van beyeren 
hoorde, so stont hi op ende seyde. Heere tis gheleden eenen lan- 
ghen tijt dat hughe versloech karels sone, ende daerom sant hem 
mijn hère te Babilonien totten amyrael Gaadijs om sinen baert ende 

5 vier achterste tanden wt sinen mont ende dat hi dootslaen sonde 
den grootsten man die aen des amiraels tafel stont, hadde hi nv 
gebracht den baert ende tanden tôt karel, hi soude hem aile saken 
vergheuen hebben Nv is hi geuangen ende men wil hem hangen, 
wi hebben daerom menigen raet gehouden, ende na dem eten sullen 

10 wi weder te rade gaen. Doen seyde coninc abroen wat wildi raden, 
ic was te Babilonien doen Hughe sijn bootscap dede aen den amirael 
gaudijs ende sloech doot den groten coninc van Anapele ende hi 
custe daer dit [69 b ] schoone wijf daerom sal hi sijn lijf behouden. 
Ende huge had des amyraels baert ende tanden ende die had ick 

15 ghedaen in alyames lancken tusschen vel ende vleesch om datse 
wel bewaert souden sijn. Haer gheraert ende Gubewaert sijn wijfs 
yader verrieden hem buten die abdye van Gloengy int bosch daer si 
hem belaecht hadden met .v.c. mannen, daer werden verslagen sijn 
.x. edel ridders ende die sarasijn Astermant die nv kersten was, 

so ende was geweest die speelman vanden amirael Gaudijs, ende si 
namen Alyames, ende sneden hem wt sijn lancken den baert ende 
tanden die coninc Abroen eyschte van Gheeraert die een cofferken 
bracht daer abroen den baert ende tanden wt nam ende lietse hem 
allen sien die in de sale waren. Doen seyde coninck Karel ende hi 

25 loech, dat is eenen baert, maer wi weet wie hem droech. Doen 
seyde coninck abroen, dye amirael Gaudijs heeft hem ghedraghen 
in oorconde van aile mijnen mannen die te babilonien bi hem waren. 
Ende wilt hier yemant teghen segghen huighe sais campe nemen 
ende sait hem doen bekennen vor v allen, ende ick sal selue comen 

so teghen hem met minen mannen. Doen seyde Dumaels van beyeren. 
Ghy heren nv hebdi wel verstaen hoe dat Gheeraert sinen broeder 
Hughen verraden heeft 

Hoe die heeren te rade ghinghen om vonnisse te gheuen 
ouer den gheuen die misdaen soude hebben. 

35 [70\ S statt S ij] * ALs coninc karel dit al verstaen had van 
coninc Abroen so seyde karel. Ghi heren laet ons gaen eeten ende 

Huyge. ^» 



82 

na den eten so gaet weder te rade ende hem doet recht ende iusticie 
die misdaen heeft. Doe seyde Dumaels van beieren, wie en sijn 
hier niet ghecomen om eten noch om den wijn te drincken, mer om 
recht te doen ouer hem diet verdient heeft, ende hi seyde ooc. 
6 Heere suldi goet recht doen ende een rechtueerdich keyser sijn so 
doet Gheeraert vanghen, ende sijn wijfs vader hertoghe Gubewaert. 
Ende coninc karel dede also ende hi swoer dat hijse soude doen 
hanghen ende seyde. Ghi heren gaet tesamen te rade ende iugeert 
ende wijset tvonnisse ouer dese .ij. die grotelic misdaen hebben 

10 want ic salse doen hangen [70 b ] Doe stonden die heeren op ende 
gingen terade. Doe seyde dumaels van beyeren. Ghi heren nv hebt 
ghy aile wel verstaen hoe die saken van hugen sijn vergaen ende 
dat hi zijn bootschap had ghedaen, ende hoe dat hi verraden heeft 
ghewecst, ende hadt die abt van Cloengi gedaen si hadden daer al 

15 doot gebleuen Die dit al wel mercken wil so hebben si karel luttel 
eeren gedaen die dese moort hebben volbracht, ende hielden ooc 
gheuangen Hughen, alyames ende Claramonde. So seg ick voor 
recht datmen niemant sparen en sal die desen moort hebben helpen 
doen, ende men salse geuen inden handen van coninc abroen om 

20 daer mede sinen wille te doen. Als dit die heeren hoorden so sey- 
den si eenpaerlic, wi aile die hier sijn volgen v in dit Ende so sijn 
si comen voor coninc karel, ende dumaels van beyeren seyde, Heer 
coninc na dat wi wel verstaen hebben so had huge sijn bootscap 
ghedaen die ghi hem beuolen hadt, ende had hi ongeuangen geble- 

25 uen hi soude v die tanden ende baert gegheuen hebben. Merom die 
ouerdaet die hem ghedaen was, so wijsen wi voor recht datmen 
niemant sparen en sal die bi dese moordaet hebben geweest ende 
dat mense coninc Abroen ouer geuen sal sinen wille daermete te 
doen om dat hi van aile dingen die kennisse gheseyt heeft Doe 

so seyde karel tôt abroen. Hère doet met ten moordenaers uwen wille. 
Doen seyde abroen. Ic en sal niemant groten last doen, mer ic 
wille die moordenaers buten Bourdeus aen die galge hebben. Ter- 
stont quam daer een scherpe windeken die de moordenaers ver- 
uoerde aen die galge sonder eenich gheruchte Als dat nv gedaen 

95 was so seyde coninc karel Laet ons met vreden gaen eten. Ende 
daer werden de [71*] tafelen bereyt ende die coninck ghinc eten 
ende drincken met al den heeren daer menigherley spijse gebracht 
was, Doen was abroen ooc aen sijn gulden tafel geseten ende hi 



83 

sloech een cruys ouer den nap, ende hi spranc vol wijns, ende hi 
gaf hem kaerlen die meende te drincken, mer den wijn ontsanc hem 
tôt inden gront. Doe seyde karel. Dit dunct mi zijn eenen betouer- 
den wijn, ende hi gaf den nap Dumaels van beyeren die dranc van 

ft den goeden wijn ende seyde, ic heb god danc gedroncken Ende 
niemant van coninc karels heren en conden daer meer af drincken 
ende si gauen coninc Abroen die nap weder. Doe seyde abroen le 
vinde hier eenen goeden rechtueerdigen man dat is dumaels van 
beyeren daerom loech Ogier dat sijn oom die beste man was van 

10 aile karels mannen die in sijn palleys waren. Doen gaf Abroen den 
cop Hugen in sijn hant ende hi dranck daerwt den goeden wijn, 
ende na hem droncken Aliames ende Claramonde ende al abroens 
mannen. Daer nae seyde Abroen tôt hughen. hughe nv gheef ick 
v al mijne rijcheyt, aile wenschen suldi voortaen hebben in v ge- 

15 welt, ende als ghi wilt suldi varen ouer zee ende als ghy wilt suld 
te Bourdeus in v stadt weder sijn, ende ghy suit sijn daer ghy be- 
gheert ende niemant en sait v benemen, die suldi al van god hebben 
als ghi wilt ende gheuet alyames dit lant van bourdeus daeraf hi v 
leenman sijn sal, ende abroen seyde. mijn vrient huge ghi suit 

20 ooe ghewinnen aen Claramonde twee knapelijn kinderen, daer nae- 
mals af comen sullen coninghen ende heren van Jherusalem want 
vanden eersten sal comen een gheslachte dat heeten sal vanden 
swane waeraf naemaels descenderen sullen twee Coninghen van 
|7 l b ] Jherusalem. Aldus hughe so beueelick v Claramonde tôt gode 

25 ende blijft ghesont, ic keer weder tôt bulgherie, ende coemt na mi 
ende ontfanct v goet. Ende ghi suit ontfangen van god al dat mi 
onderdanich is, want ic sal van aertrijcke scheyden ende varen in 
den hemele daer god almachtich is in der glorien. Doe nam coninc 
abroen vriendelic oorlof aen coninck karel, ende aen hem allen die 

so int hof waren Ende hy cust hughen aen sijne wanghen, ende hi ver- 
track weder van daer hi comen was. Ende daerna heeft hughe alia- 
mes dat lant von bourdeus ouer ghegeuen, ende doen nam huge 
oorlof ende hi is haestelijc coninc abroen gheuolcht met Claramonde, 
* ende hi quam cortelinghe ter plaetsen daer hi al dat goet ontfinck 

35 van coninck abroen daer hughe noch langhe leefde god danckende 
van al sijn weldaden die hi hem verleent had, ende hi sterf hier na 
in een duechdelic leuen. Jhesus Christus marien son, warachtich 
god ende mensche wil ohs allen verleenen sijn godlike gracie dat 

6* 

wi hier in dit verganclijc leuen also sijn heylighe gheboden ende 
sinen godlijcken wille also volbrenghen moghen, dat sijn bittere 
passie, sijn dierbaer precioos bloet, sijn aider bitterste doot aen 
ons arme sondaren inder eewicheyt niet verloren en blijue. Amen. 

Geprint Tantwerpen in die camer strate Inden gulden Eenhoren 
Bi roy Willem Voorsterman. [72»] * [72*] * 

SCHLUSZBEMERKUNG DES HERAUSGEBERS. 



Das vorstehende volksbuch ist ein diplomatisch treuer abdruck 
des textes nach dem exemplare der k. k. hofbibliothek in Wien, das 
ich in meiner akademischen abhandlung „ûber die beiden wieder- 
aufgefundenen niederlândischen volksbûcher von der kônigin Si- 
bille und von Huon von Bordeaux" (im 8ten bande der denkschrif- 
ten der philologisch historischen classe der k. akademie der wis- 
senschaften, auch besonders abgedruckt, Wien, 1857. in 4 t0 ) ge- 
nau beschrieben habe und auf welche ich hiemit verweise. 

Die stellen, welche im originaldrucke einen holzschnitt ent- 
halten , sind hier durch * bezeichnet. 

Den dort fehlenden titel habe ich nach dem von Jonckbloet 
(Geschiedenis der middennederlandsche dichtkunsl Amsterdam, 
1854. 8°. 3, 589) angefûhrten, auf der kônigl. bibliothek zu Haag 
befindlichen spateren, zu Amsterdam um 1644 gedruckten exem- 
plare ergânzt. 

Da mir seit dem erscheinen meiner erwâhnten abhandlung 
ûber die sage von Huon weder durch fremde noch durch eigene 
forschung neue materialien oder resultate bekannt geworden sind, 
so muû ich mich begnûgen, auf das frûher darûber beigebrachte 
zu verweisen. 

Der vorliegende wiederabdruck ist aber wohl dadurch ge- 
rechtfertigt, dafi, abgesehen von der grofien seltenheit des nie- 
derlândischen volksbuches, wovon nur die beiden erwâhnten exem- 
plare bisher aufgefunden worden sind, kein deutsches davon 
existiert. 

